# 2.12 གནད་ངེས་པ་བྱེ་བྲག་ཏུ་བཤད་པ་སྟེ་རིམ་ཁང་བཅུ་གཉིས་པ།

དེ་ལྟར་ལུས་གྲུབ་ཚུལ་སྤྱིར་བསྟན་ནས། ད་ནི་དེ་ལ་རྩ་དང་རླུང་དང་ཐིག་ལེའི་གནས་ཚུལ་བྱེ་བྲག་ཏུ་བཤད་པ་ལ་གསུམ་སྟེ། རྟེན་རྩ། བརྟེན་པ་རླུང༌། གནས་པའི་ཐིག་ལེ་རབ་ཏུ་དབྱེ་བའོ། །

## 2.12.1 རྟེན་རྩ།

དང་པོ་ལ་གསུམ་སྟེ། རྩའི་རང་བཞིན་སྤྱིར་བསྟན་པ། རྣམ་གྲངས་བྱེ་བྲག་ཏུ་བཤད་པ། ཉམས་སུ་བླང་ཚུལ་བསྟན་པའོ། །

### 2.12.1.1 རྩའི་རང་བཞིན་སྤྱིར་བསྟན་པ།[[1]](#footnote-1)

དང་པོ་ནི། མུ་ཏིག་ཕྲེང་བ་ལས།

རྩ་རྣམས་གནས་ནི་ཐིག་ལེ་སྟེ། །

འཕྲ་དང་འཁྱུག་པའི་བདག་ཉིད་ཅན། །

འོད་ཟེར་ཉིད་ཀྱིས་མཛེས་པའོ། །

དེ་ཡང་ཆ་ནི་གསུམ་པ་སྟེ། །

གཡས་དང་གཡོན་དང་དབུས་མའོ། །

{ཅེས་}[[2]](#footnote-2)པས། འདིར་དེ་དག་གི་དོན་བཤད་ན། རྩའི་གཙོ་མོ་གསུམ་ནི། རོ་མ། རྐྱང་མ། ཀུན་{དྷར་}**[[3]](#footnote-3)**མའོ། །

#### 2.12.1.1.1 རོ་མ།

དེའང་རོ་མ་ནི། ཀུན་གྱི་རོ་ལེན་པར་བྱེད་པས་ལན་ཚྭ་དང་འདྲ་སྟེ། ཐིག་ལེའི་བདེ་བ་ལ་བརྟེན་ནས་ཉམས་སུ་མྱོང་བ་ཐུན་མོང་མ་ཡིན་བསྐྱ་བར་བྱེད་པས་རོ་ཞེས་བྱ་ལ། དེ་ཡང་རྒྱུ་འདོད་ཆགས་ལས་བྱུང་བས་མ་ཞེས་བྱ་སྟེ། འདོད་ཆགས་ཅན་དེ་ལ་བརྟེན་ནས་སངས་རྒྱ་བར་བྱེད་པའོ། །ཡང་ན་རོ་ནི་བྱ་བྱེད་ཉུང་བ་སྟེ་ཐིག་ལེའི་འཁྲུལ་ལ་བརྟེན་ནས་ཉམས་སུ་མྱོང་བ་དེ་བརྗོད་དཀའ་བས་མ་ཞེས་བྱའོ། །དེའི་ནང་ནས་ཀུན་རྫོབ་ཀྱི་ཐིག་ལེ་འགྱུ་བར་བྱེད་པ་སྟེ་ཐབས་ཀྱི་རང་བཞིན་ཅན་ནོ། །

#### 2.12.1.1.2 རྐྱང་མ།

རྐྱང་མ་ནི་འཁྱོག་དང་ཡལ་ག་མེད་པས་རྐྱང་བ་རིང་བུ་ཞེས་བྱའོ། །རང་བཞིན་དུ་དོན་དམ་པའི་ཐིག་ལེ་དང་ཀུན་རྫོབ་ཀྱི་ཐིག་ལེ་གཉིས་ཀའི་རྒྱུ་ལས། དོན་དམ་པའི་འབྱུང་བ་དང༌། ཀུན་རྫོབ་ཀྱི་འབྱུང་བ་སྨིན་པ་དང་འབྱེད་པར་བྱེད་པའོ། །རྐྱང་བ་ཡིན་པས་མི་འགྱུར་བ་ཡིན་ནོ། །ཀུན་[page Ad-492]གྱི་གཞི་ཡིན་པས་[361-page Dg]མ་ཞེས་བྱའོ། །འདི་ལ་བརྟེན་ནས་འབད་རྩོལ་མེད་པར་སངས་རྒྱའོ། །ཀུན་{དྷར་}[[4]](#footnote-4)མ་ཞེས་པ་བྱ་བ་ནི། [page My-190b]ཀུན་འདུས་པ་སྟེ། འདི་ལ་བརྟེན་ནས་ཐིག་ལེ་དང༌། རྩའི་བདེ་བ་དང༌། རླུང་གི་བདེ་བ་ཀུན་སྐྱེ་བས་ཀུན་ཞེས་བྱ་ལ། དེ་སྤྱི་ལ་ཁྱབ་པས་{དྷར་}[[5]](#footnote-5)མ་ཞེས་བྱའོ། །དེ་ཡང་རོ་མ་ནི། ལྟེ་བའི་གཡོན་ནས་འཁྱིལ་ནས་གཡས་ནས་རྒྱུ་ལ། རྐྱང་མ་ནི། སྙིང་གི་རྩེ་མོའི་གཡོན་ནས་འཐོན་ཏེ། མགྲིན་པའི་རྩའི་དྲ་བ་ལས་འཐོན་ནས། ཐོད་པའི་ནང་ནས་ཚུར་ཞུགས་ཏེ་མིག་གཡོན་པ་ནས་སྒོ་དོད་པའོ། །རོ་མ་ནི། མིག་གཡས་པ་ནས་སོ། །

#### 2.12.1.1.3 ཀུན་འདར་མ།

ཀུན་{དྷར་}**[[6]](#footnote-6)**མ་ནི། དབུས་ནས་དྲང་བོར་གནས་ཏེ། རྩེ་མོ་གསུམ་དུ་གྱེས་ནས་སྒོ་དབུས་མ་སྤྱི་བོ་ཚངས་པའི་བུ་ག་ལ་སྣང་བར་བྱེད་ལ། དེ་ནས་རིག་པ་རྟོག་པ་མེད་པའི་སྐུར་འཆར་རོ། །རྩེ་མོ་གཡས་པ་རྣ་བ་གཡས་པ་ལ་སྣང་བས། ལས་ཀྱི་རླུང་འགྱུ་སྟེ། འདིའི་ཡལ་ག་ཕྲ་མོ་གཉིས་སྣ་བུག་གཉིས་ལ་ཟུག་པས་ལས་རླུང་བྱེད་པ་ངང་བཅས་པ་འགྱུ་ཞིང༌། རླུང་ཨ་{བ་}[[7]](#footnote-7)དྷཱུ་ཏཱིར་འཇུག་པ་དང་རླུང་གི་ཏིང་ངེ་འཛིན་སྒོམ་པའི་རྟེན་བྱེད་པའོ། །རྣ་བ་གཡོན་པ་ལ་རྩེ་མོ་གཅིག་ཟུག་པ་དེ་ནས་ཡེ་ཤེས་ཀྱི་རླུང་འཆར་བར་བྱེད་པའོ། །གཡོན་རྩ་ན་རང་བཞིན་གྱི་ཐིག་ལེ། གཡས་ན་ཀུན་རྫོབ་ཀྱི་ཐིག་ལེའོ། །དེའང་གཡས་ཀུན་རྫོབ་ཀྱི་ཐིག་ལེ་ལ་བརྟེན་ནས་ལུས་སྨིན་པར་བྱེད་ལ། དེ་ཉིད་ཀྱིས་ལུས་བདེ་བ་དང་སྡུག་བསྔལ་དང་བཏང་སྙོམས་དང༌། འབྱུང་བ་འཕེལ་བ་དང༌ཉམས་པ་ལ་སོགས་པའི་ལས་བྱེད་དོ། །དེ་ལ་མདུད་པ་ཕྲ་མོ་བཞི་ཡོད་དེ། ལྟེ་བ་དང༌། དྲན་པ་དང༌། རོ་[page Ad-493]རྣམས་དང༌། རྩེ་མོ་བཞི་ན། དང་པོ་རྒྱུས་སྐྱེད་བྱེད་ཀྱི་རྩ་བསྐྱེད་པས་རྩའི་ནང་དུ་ཕའི་རྒྱུ་ཐིག་ལེ་དཀར་བ་{ཡུང་}[[8]](#footnote-8)འབྲུ་ལ་བཅུར་བགོས་པའི་ཆ་ཙམ་ཅིག་གནས་སོ། །དེ་ལ་བརྟེན་ནས་ལུས་ཡར་འཕེལ་དུ་སྐྱེད་པས་རྒྱུ་ཞེས་བྱའོ། །དྲན་པ་ན། མའི་རྐྱེན་ཐིག་ལེ་དམར་པོ་{ཡུང་}[[9]](#footnote-9)འབྲུའི་བཅུ་ཆ་ཙམ་གནས་པས། དྲན་བསམ་སྣ་ཚོགས་པར་འགྱུ་བའི་རྟེན་དུ་གནས་པས་དྲན་པ་ཞེས་བྱའོ། །རོ་རྣམས་ན་རླུང་གི་ཐིག་ལེ་{ཡུང་}[[10]](#footnote-10)འབྲུའི་བཅུ་ཆ་ཙམ་དུ་གནས་ཏེ། དེས་[362-page Dg]དངས་སྙིགས་འབྱེད་པར་བྱེད་ལ། སྙིགས་མ་དྲི་ཆེན་དྲི་ཆུ་ལ་སོགས་པ་ཕྱིར་འདོར་ཞིང༌། {དངས་}[[11]](#footnote-11)མ་ལུས་[page My-191a]ཀྱི་བཀྲག་དང་གཟི་མདངས་སྐྱེད་པས་ན་རོ་རྣམས་ཞེས་བྱའོ། །རྩེ་མོ་ན། སེམས་ཀྱིས་རང་བཞིན་འོད་ཀྱི་ཐེིག་ལེ་{ཡུང་}[[12]](#footnote-12)འབྲུའི་བཅུ་ཆ་ཙམ་དུ་གནས་པས་རྩེ་མོ་ཞེས་བྱའོ། །དེ་དག་ནི་ཀུན་རྫོབ་ཀྱི་རྟེན་ཞེས་བྱའོ། །དེ་དག་འཕོས་པས་ནི་ལུས་སེམས་གཉིས་འབྲལ་བར་འགྱུར་རོ། །ཀུན་རྫོབ་ཀྱི་རྒྱུ་དེ་ལས་ཁྲག་ཏུ་སྨིན་ལ། ཁྲག་ལས་ཤ{།}[[13]](#footnote-13) ཤ་ལས་ཆུ་བ། ཆུ་བ་ལས་ཆུ་སེར། ཆུ་སེར་ལས་ཚིལ་བུ། ཚིལ་ལས་རྐང༌། རྐང་ལས་རྐང་མར། རྐང་མར་ལས་རྒྱུངས་པ། རྒྱུངས་པ་ལས་ཀུན་རྫོབ་ཀྱི་ཐིག་ལེར་སྨིན་པའོ། །རྐྱང་མའི་མདུད་པ་བཞིན་སྐྱེད་བྱེད་ན། རྒྱང་ཞགས་ཆུའི་སྒྲོན་མའི་ས་ཐོན་མིག་ཆུང་རབ་ཏུ་འཚེར་བ་གཉིས་སོ། །དྲན་པ་ན། ཤེས་རབ་རང་བྱུང་གི་སྒྲོན་མེའི་རྟེན་མེའི་ཐིག་ལེ་རབ་ཏུ་འཕྲོ་བར་གནས་སོ། །རོ་རྣམས་ན། དབྱིངས་རྣམ་དག་གི་རྟེན་འོད་ལྔའི་ཐིག་ལེ་{ཡུང་}[[14]](#footnote-14)འབྲུ་ཙམ་མུ་ཁྱུད་དང་[page Ad-494]བཅས་པར་གནས་སོ། །རྩེ་མོ་ན། ཐིག་ལེ་སྟོང་པའི་རྟེན་འོད་ཀྱི་ཐིག་ལེའི་སོ་སོའི་མཚོན་གང་དུ་གནས་སོ། དེ་ལ་བརྟེན་ནས་དོན་དམ་ཟག་པ་མེད་པའི་ཡེ་ཤེས་མངོན་དུ་འཆར་བའོ། །དེ་ལ་བརྟེན་ནས་རང་བཞིན་དུ་སངས་རྒྱ་བའོ། །དེའི་ཕྱིར་རང་བཞིན་གྱི་ཐིག་ལེ་ཞེས་བྱ་སྟེ། སྒོ་དག་པས་སྒྲོན་མ་བཞི། མ་དག་པས་འབྱུང་བ་བཞིར་འགྱུར་རོ། །དབུས་མ་ཀུན་{དྷར་}[[15]](#footnote-15)མ་ནི། རྩ་ཐམསཅད་ཀྱི་རང་བཞིན་འདུས་པ། དེ་ཡང་རླུང་གི་འཕེན་བསྡུད་ཀྱིས་འདར་བ། འཁོར་འདས་ཀྱི་གཞིར་གྱུར་པས་མ་ཞེས་བྱ་ལ། དེ་ནས་དོན་དམ་པ་ཆོས་ཉིད་ཀྱི་ཐིག་ལེ་རྒྱུ་སྟེ། དེའི་མདུད་པ་བཞིན། སྐྱེད་བྱེད་ན། སྐུ་ཐམས་ཅད་ཀྱི་རྟེན་སྐུ་{ཡུང་}[[16]](#footnote-16)འབྲུ་ཙམ་ལ་འོད་ཀྱི་ཞལ་ཕྱག་ཏུ་གསལ་བར་གནས་སོ། །དྲན་པ་ན། ཡེ་ཤེས་ཀྱི་རྟེན་གཞལ་ཡས་ཁང་སྒོ་བཞི། །རྟ་བབས་བཞི་དང༌། ལྷ་སོ་སོའི་སྐུ་མདོག་དང་ཕྱག་མཚན་དུ་གསལ་བ་{ཡུང་}[[17]](#footnote-17)འབྲུ་ཙམ་ལ། རང་གང་ལ་ཤིས་པའི་ལྷ་སོ་སོའི་དཀྱིལ་འཁོར་རྫོགས་པར་གནས་སོ། །འདིའི་གནད་ཀྱིས་[363-page Dg]མེ་ཏོག་ཕོག་པའི་དཀྱིལ་འཁོར་སྒྲུབ་ཐག་ཉེ་བ་ཡིན་ནོ། །རྩེ་མོ་ན། འོད་ཐམས་ཅད་ཀྱི་རྟེན་ཁྲོ་བོའི་དཀྱིལ་འཁོར་གནས་སོ། །དེ་ཡང་དབུས་མ་ནས་ཁྲག་དང་ཆུ་སེར་མེད་པར་སྟོང་པ་ཟང་ཐལ་རླུང་གི་ལས། གཡས་ནས་ཆུ་དང་ཁྲག་དང་བྱང་སེམས་རྒྱུ་བས་ཐིག་ལེའི་ལས། [page My-191b]གཡོན་པ་ནས་འབྱུང་བའི་དྭངས་མ་དང་ཡེ་ཤེས་རྒྱུ་བས་རྩ་རང་གི་ལས་སོ། །

### 2.12.1.2 རྣམ་གྲངས་བྱེ་བྲག་ཏུ་བཤད་པ།

གཉིས་པ་རྣམ་གྲངས་བྱེ་བྲག་ཏུ་བཤད་པ་ལ་གཉིས་ཏེ། རྩའི་གཙོ་མོ་གསུམ་གྱི་རང་བཞིན་སྤྱིར་བསྟན་[page Ad-495]པ་དང༌། འཁོར་ལོ་བཞིའི་དབྱེ་བ་བྱེ་བྲག་ཏུ་བཤད་པའོ། །

#### 2.12.1.2.1 རྩའི་གཙོ་མོ་གསུམ་གྱི་རང་བཞིན་སྤྱིར་བསྟན་པ།

དང་པོ་ནི། ཐལ་འགྱུར་ལས། །

ལུས་ཀྱི་གནད་ནི་རྩ་ཡིན་ཏེ། །

གནས་དང་བཀོད་པ་འགྱུ་བ་དང༌། །

འཁོར་ལོའི་རྟེན་དང་ལུས་ཀྱི་སྲོག །

མིང་དང་བྱེ་བྲག་རྒྱུ་དང་རྐྱེན། །

བྱེད་པའི་ལས་དང་མཚན་ཉིད་དང༌། །

ཉོན་མོངས་ལས་དང་ཡེ་ཤེས་ལས། །

ལམ་ལ་བརྟེན་ནས་མངོན་སྣང་བ། །

ནད་དང་འབྱུང་བའི་བྱེ་བྲག་དང༌། །

འཁྲུག་མར་གནས་པའི་མཐའ་ཡིས་དབྱེ། །

གཏེམས་པས་འགག་ལ་བཙེར་བས་འཆིང༌། །

མནན་པས་གནད་ལ་གཅུད་པས་གསལ། །

གཅུས་པས་རྒལ་ལ་གྲངས་པས་ཤེས། །

ཕུར་བས་སྟོང་ལ་དྲག་པས་ཟིན། །

དེ་ལྟར་རྩ་ཡི་གནད་ཀྱིས་{ཡང༌}[[18]](#footnote-18)། །

སངས་རྒྱས་གནས་ནི་མཚོན་པའོ། །

{ཅེས་}[[19]](#footnote-19)གསུངས་པས། འདིའི་དོན་བསྟན་པ་ལ་བརྒྱད་དེ། རྩའི་མིང་དང༌། དག་བྱེད་དང༌། མཚོན་པ་དང༌། སྐྱེད་ཚུལ་དང༌། ལས་གང་བྱེད་པ་དང༌། ངོ་བོ་དང༌། ཆོས་ཉིད་དང༌། ཇི་ལྟར་སྦྱར་བའི་མན་ངག་གོ །

##### 2.12.1.2.1.1 རྩའི་མིང་།

དང་པོ་ནི། སྤྱིར་ལུས་གཅིག་མ་གྲུབ་ན་མ་གྲུབ་གྲུབ་ཕན་ཆད་རྩ་གྲུབ་ལ། རྩ་ལ་རླུང་དང་ཡེ་ཤེས་ལ་སོགས་པ་གྲུབ་སྟེ། དེའི་གནད་ཀྱིས་གྲོལ་བས། རྩ་ངོས་འཛིན་པ་ཡིན་ནོ། །དེ་ལ་སྤྱིར་རྩ་སྟོང་ཕྲག་བདུན་བཅུ་རྩ་གཉིས་ལུས་ལ་གནས་པ་ལས། ཁྱད་པར་དུ་སྐྱེད་བྱེད་ན་དྲུག་བཅུ་རྩ་བཞི། དྲན་པ་ན་བཅུ་དྲུག་སྟེ་བརྒྱད་བཅུ། རོ་རྣམས་ན། སུམ་བཅུ་རྩ་གཉིས་ཏེ་བརྒྱ་དང་བཅུ་གཉིས། རྩེ་མོ་ན། སུམ་བརྒྱ་དང་དྲུག་བཅུ་སྟེ། འཁོར་ལོ་བཞི་པོ་བསྡོམས་པས་བཞི་བརྒྱ་བདུན་བཅུ་རྩ་གཉིས་སུ་གནས་པ་ནི་ཁྱད་པར་དུ་བསྡུས་[364-page Dg]པའོ། །འཁོར་ལོ་[page Ad-496]བཞིའི་དབུས་ན་རྩ་གསུམ་སྲོག་ཤིང་ལྟར་དྲང་ཞིང་འཁྱོག་མེད་པར་འབྱུང་བ་དེས། ཕྱིར་ལུས་ངག་ཡིད་གསུམ་གྱི་རྟེན་བྱེད། ནང་དུ་སྐུ། གསུང་ཐུགས་ཀྱི་{འཚམས་}[[20]](#footnote-20)སྦྱོར། གསང་བར་སྐུ་གསུམ་གྱི་འཆར་གཞི་བྱེད་པའོ། །

རྩ་གསུམ་ནི། རོ་མ། རྐྱང་མ། ཀུན་{དྷར་}[[21]](#footnote-21)མ་སྟེ། དེ་གསུམ་གྱི་ནང་ན་ཨོཾ་ཨཱཿཧཱུྃ་གསུམ་གནས་ཏེ། དེ་ཉིད་དག་པས་སྐུ་གསུང་ཐུགས་གསུམ་དུ་སྨིན་པའི་གཞི་བྱེད། མ་དག་པས་ལུས་ངག་ཡིད་གསུམ་དུ་སྨིན་པའི་གཞི་བྱེད། ཕྱིན་ཅི་ལོག་པས་དུག་གསུམ་འཆར་བའི་གོ་[page My-192a]འབྱེད་པའོ། །

དེ་ཡང་རོ་མ་ཞེས་པ་ནི། གཏེམས་པས་ཟས་མཆོག་དང་འདྲ་བའི་རོ་མྱོང་བར་བྱེད་ལ། རང་བཞིན་དུ་བཞག་པས་ཤི་བའི་རོ་དང་འདྲ་སྟེ་དོན་བྱེད་མི་ནུས་པའོ། །འདི་ཉིད་སྐྱེས་པའི་གཡས་ལ་བུད་མེད་ཀྱི་གཡོན་ན་ཡོད་དོ། །རྒྱུད་འགའ་ཞིག་ལས་གོ་ཟློག་པའང་སྣང་སྟེ་དགོངས་པ་གཞན་དུ་ཟད་དོ། །

རྐྱང་མ་ནི། གཅུད་པས་ཆོས་ཉིད་རྟོག་བྲལ་གྱི་ཉམས་སྐྱེ་བའི་ཕྱིར་རྐྱང་མ་ལ། རང་བཞིན་དུ་བཞག་པས་གཞན་དང་མི་འབྲེལ་ཞིང་རེང་བུར་གནས་པའོ། །འདི་ཉིད་སྐྱེས་པའི་གཡོན་བུད་མེད་ཀྱི་གཡས་ན་ཡོད་དོ། །ཀུན་{དྷར་}[[22]](#footnote-22)མ་ནི། སྐྱེས་པ་དང་བུད་མེད་གཉིས་གའི་དབུས་ན་གནས་ཏེ། བཙིར་བས་ཡེ་ཤེས་གསལ་བའི་ཉམས་སྐྱེ་ལ། རང་བཞིན་དུ་བཞག་པས་ལུས་ངག་ཡིད་གསུམ་གྱི་སྐྱོང་བའི་ལས་སུ་བྱེད་པའོ། །རྩ་གསུམ་པོ་དེ་རྩ་ཐམས་ཅད་ཀྱི་གཞི་མ་ཡིན་པས་ན་མ་ཞེས་བཏགས་སོ། །རོ་མ་སྐྱེས་པའི་གཡས་སུ་འོང་བ་ནི། བྱང་སེམས་སྐྱེད་པར་བྱེད་པ་ཡིན་ལ། བུད་མེད་ཀྱི་གཡོན་དུ་བྱུང་[page Ad-497]བ་ནི། །བྱང་སེམས་འཐུམས་ཏེ་འདོད་པ་ལ་ཚིམ་པ་མེད་པའོ། །རྐྱང་མ་སྐྱེས་པའི་གཡོན་དུ་འོང་བ་ནི། ཁྲག་གི་འཕེན་པའི་སྟོབས་འཛིན་པ་སྟེ། སྣ་ནས་ཁྲག་ཏུ་འཛག་པའི་ལས་ཀྱིས་ཡེ་ཤེས་ཀྱི་དུས་འཛིན་པར་བྱེད་པའོ། །བུད་མེད་ཀྱི་གཡས་སུ་འོང་བ་ནི། དེ་ལས་རིགས་ཅན་ལྔའི་རྩར་གྱེས་པས་སྐྱེས་པ་ལ་མེད་པའི་ནད་དང་རིགས་ཀྱི་བྱེ་བྲག་མཚོན་བྱེད་དུ་བྱུང་བའོ། །དེ་ཡང་ཁ་དོག་སྨུག་ཅིང་བོངས་ཐུང་སོ་ལེགས་[365-page Dg]ལ་བྱད་ཟླུམ་པརི་དྭགས་ཅན་གྱི་རྩ་གཙོ་བས། རྩ་དེ་ཡང་དཔེར་ན་རི་དྭགས་ཨེ་ན་ཡའི་བྱིན་པ་ལྟར་རྩ་བ་སྦོམ་པས་འདོད་ཆགས་ལྷག་པར་ཆེ་ལ། རྩེ་མོ་ཕྲ་བས་བྱང་སེམས་དངོས་སུ་འབྱིན་པར་མི་ནུས་པའོ། །འདི་ལ་ཐིག་ལེའི་གནད་ལམ་དུ་བྱེད་ན་རྩ་སྤོ་བའི་མན་ངག་གཙོ་ཆེའོ། །ཡང་ཤ་མདངས་དཀར་ལ་སྐྲ་ལི་ཞིང་སེར་ལ་ལུས་ཕྲ་ཞིང་ལྟེམ། མིག་ཟླུམ་ཞིང་ཡལ་ལག་ཕྲ་བ་ནི་གླང་སྣ་མའི་རིགས་ཏེ། རྩ་གླང་པོའི་སྣ་ལྟར་རྩ་སྣ་གྱེན་ལ་ལྟེབས་ནས་ཡོད་པས། བྱང་སེམས་དངོས་སུ་འབབ་པར་མི་ནུས་སོ། །འདོད་ཆགས་ཤས་ཆུང་བ་ནི། རྩ་བྱེར་བ་ལས་བྱང་ངོ༌། །འདི་ལ་རྩ་རྐྱང་པའི་མན་ངག་གཙོ་ཆེའོ། །ཡང་མདོག་ནག་ཅིང་ཡན་ལག་རགས་གདོང་རྩུབ་ལ་བཞིན་མི་སྡུག་པ་ནི། པདྨ་ཅན་ཏེ། རྩ་པདྨ་ཁ་བྱེ་བ་ལྟ་བུ་ཡོད་པས། རྩ་ཁ་ཟླུམ་པས་བྱང་[page My-192b]སེམས་དངོས་སུ་མི་འབབ། དེ་ཉིད་རིང་བས་བདེ་བ་ཆེ། འདི་ལ་རྩ་ཁ་འབྱེད་པ་གཙོའོ། །ཡང་མདོག་སྔོ་བསངས། སོ་ཐགས་དམ། མིག་དང་བྱད་དཀྱུས་རིང༌། སྐྲ་སེར་ཞིང་ལི་ལ་སྲབ། ཡན་ལག་ཕྲ་ལ་ལྟེམ་ཞིང་སྤྱོད་ལམ་[page Ad-498]དལ་བ་ནི་རི་མོ་ཅན་ཏེ། རྩ་རི་མོ་བྲིས་པ་ལྟ་བུ་གར་དགའ་དགའ་ན་ཡོད་ཐོག་མ་ནས་བདེ་བའི་རོ་ཆེ། རྩ་སྤྲ་ཡས་པས་བྱང་སེམས་དངོས་སུ་མི་འབྱུང༌། རྩའི་ཡལ་{ཀ་}[[23]](#footnote-23)མང་བས་གང་ལ་རེག་པ་སྐད་འབྱིན་པར་བྱེད་པའོ། །འདི་ལ་རྩ་བསྡུད་པའི་མན་ངག་གཙོ་ཆེའོ། །ཡང་ཁ་དོག་སེར། བོངས་ཆུང༌། སོ་སྲབ། སྨིན་{འཚམས་}[[24]](#footnote-24)གསལ། ཡན་ལག་ཐུང༌། སོར་མོ་ཡངས་པ་ནི་དུང་ཅན་མའོ། །རྩ་དུང་གཡས་སུ་འཁྱིལ་པ་འདྲ་བས། བྱང་སེམས་དངོས་སུ་མི་འབབ། རྩ་འཁྱིལ་བས་འདོད་པའི་རོ་མི་རྙེད། འདི་ལ་རྩ་གསེང་བའི་མན་ངག་གཙོ་ཆེའོ། །

དེ་ལྟར་བུད་མེད་ལ་རིགས་ཅན་ལྔའི་རྩར་འོང་བ་ནི་དུག་ལྔ་ལྷག་པར་རགས་པ་ལས་བྱུང་ལ། དེ་ལས་གཡོ་སྒྱུ་མི་འདྲ་བ་སུམ་བཅུ་རྩ་གཉིས་བྱུང་བས། ནད་ཀྱི་བྱེ་བྲག་མི་འདྲ་བ་སུམ་བཅུ་རྩ་གཉིས་ཡོད་པ་ནི་རིགས་ཅན་གྱི་རྩ་ལས་བྱུང་བའོ། །དེ་ཡང་རྩ་ཡེ་ཤེས་ཀྱི་རིགས་མི་འདྲ་བ་བརྒྱ་དང་རྩ་[366-page Dg]གཅིག་ལས། བུད་མེད་ལ་མངལ་ཟ་བ་སྲིན་བུའི་མཛེ་རང་ལའང་རིགས་ལྔ་ཡོད་པ་ནི། རིགས་ཅན་ལྔའི་འདུ་མཆེད་ལས་བྱུང་ལ། དེ་མ་ཡིན་པ་ཟླ་མཚན་རང་ལའང་ནད་ཀྱི་རིགས་མི་འདྲ་བ་བཅུ། ཀུན་ཏུ་འཇུག་པ་སོ་སོའི་ནད་ལྔ། འཛིན་པ་སྣོད་ཀྱི་ནད་ལྔ། གནས་པ་ས་བོན་གྱི་ནད་བདུན་ཏེ། བསྡོམས་པས་སུམ་བཅུ་སོ་གཉིས་ནི་སྐྱེས་པ་ལ་མེད་པ་ལྷག་ཏུ་ཡོད་པའོ། །དེ་ཡང་གནས་སྐབས་སུ་སྐྱེས་པ་བས་བུ་སྣོད་ལྷག་པ་དང༌། ས་བོན་མི་འཛག་པ་དང༌། སྲིན་བུ་མང་པ་ལ་སོགས་པའི་བྱེད་པས་བྱུང༌ལ། ནད་ཕལ་བུ་སྣོད་ལས་འཇུག་པ་མང་ལ། སྐྱེས་པ་ལ་དེ་མེད་པས་ཉུང་[page Ad-499]བར་བཤད་དོ། །རིགས་ཅན་གྱི་རྩ་དང༌། སྣོད་དང་། འཇུག་པ་བུའི་ལུས་ཀྱིས་སྐྱེད་པ་ལས་བྱུང་བའོ། །ཀུན་{དྷར་}[[25]](#footnote-25)མ་གཉིས་ཀའི་དབུས་སུ་མི་འགྱུར་བར་གནས་པ་ནི། མ་བཅོས་དོན་གྱི་གཞི་རྫོགས་པ་ཆེན་པོ་ཀུན་ལ་མཚོན་པའོ། །

##### 2.12.1.2.1.2 དག་བྱེད།

གཉིས་པ་ཁྱད་པར་གྱི་རྩ་གསུམ་པོའི་དག་བྱེད་ནི། རོ་མའི་གནད་ལ་མཁས་ན་ལུས་ཀྱི་ལས་ཐམས་ཅད་དག་པར་བྱེད། རྐྱང་མས་ངག་དང༌། ཀུན་{དྷར་}[[26]](#footnote-26)མས་སེམས་ཀྱིས་བྱས་པའི་ལས་དག་པར་བྱེད་པའོ། །

##### 2.12.1.2.1.3 མཚོན་པ།

གསུམ་པ་རྩ་དེ་དག་གི་མཚོན་པ་[page My-193a]ནི། རོ་མས་བདེ་བ་རྟོག་མེད་དུ་མཚོན་པས་དེ་ཉིད་ལ་རྟེན་འབྲེལ་གྱི་འཁོར་ལོ་བསྐོར་བས་དྲན་པ་ཟད་དེ་རོའི་རྣམ་པ་དང་འདྲ་བར་འགྱུར་བས་རོ་མ་ཞེས་བྱའོ། །རྐྱང་མས། གསལ་བ་དུ་མ་རོ་གཅིག་པར་མཚོན་ནས་ཐིག་ལེ་ཉག་གཅིག་གི་དོན་ལ་གནས་པས་རྐྱང་མ་ཞེས་བྱའོ། །ཀུན་{དྷར་}མ་ཟུང་འཇུག་དབྱེར་མེད་དུ་མཚོན་པས་ཐབས་བདེ་བ་དང་ཤེས་རབ་སྟོང་པ་ཟུང་དུ་འཇུག་པ་དང༌། ཀུན་རྫོབ་ཡུལ་ཅན་དང་དོན་དམ་ཡུལ་ཅན་མ་ཡིན་པ་གཉིས་ཟུང་དུ་ཞུགས་པས་དབྱེར་མེད་མུ་མཐའ་དང་བྲལ་བ་རྣམ་པར་དག་པའི་ལྟ་བ་ཞེས་བྱའོ། །དེ་ཡང་གཡས་པས་ཐབས་མཚོན་གཡོན་པས་ཤེས་རབ་མཚོན། དབུས་མས་དབྱེར་མེད་མཚོན་པའོ། །

##### 2.12.1.2.1.4 སྐྱེད་ཚུལ།

བཞི་པ་རྩ་དེ་དག་གི་སྐྱེད་ཚུལ་ནི། རོ་མས་ལུས་སྐྱེད་དེ་ཐོག་མ་ལུས་ཆགས་པ་འབྱུང་བཞིའི་བྱེད་ལས་ལས། ཕའི་རྒྱུ་ལས་བྱུང་བ་ས་དང་ཆུ་གཉིས་སུ་སྨིན་འཇུག་[367-page Dg]ལས་ཀྱི་འཁྲུལ་འཁོར་ལས་ལུས་ཀྱི་གཞི་བཟུང་། མའི་རྐྱེན་[page Ad-500]ལས་མེ་དང་རླུང་གི་སྨིན་སོ་ལས་ཀྱི་འཁྲུལ་འཁོར་ལས་ལུས་ཀྱི་དངས་སྙིགས་ཕྱེ་བས། ལུས་སྐྱེད་པ་འཁོར་ལོ་བཞིའི་ལྟེ་བ་ནས་ལུས་ཆགས་པའི་རྟེན་ཁུ་བ་དང་ཁྲག་གི་ཐིགས་པ་{ཡུང་}[[27]](#footnote-27)འབྲུ་རེ་རེ་གནས་པའོ། །

དེ་ལྟར་འཁོར་ལོ་བཞི་ལ་རྒྱུ་རྐྱེན་བརྒྱད་དུ་གནས་པས། རྣམ་ཤེས་བརྒྱད་ཀྱི་ཚོགས་པ་བསྡུད་པ་དང༌། སྤེལ་བའི་གནས་སྦྱོར་བར་བྱེད་པའོ། །ཀུན་རྫོབ་ཀྱང་སེམས་ཀྱི་སྨིན་སོ་སྐྱེས་པ་རྣམས་ཀྱི་སྒལ་ཚིགས་ཉེར་གཅིག་པ་ལ་ཡོད་ལ། བུད་མེད་ཀྱི་བཅུ་གསུམ་པ་ལ་ཡོད་པས་རྩ་པདྨའི་ཟེའུ་འབྲུའི་རྩེ་མོ་ལ་ཡོད་དོ། །དེའི་ཡལ་ག་ནུ་མའི་རྩེ་མོ་ལ་འདུས་སོ། །དེ་དག་གི་ཡལ་ག་བཅུ་དྲུག་མདོ་འདུས་པ་ན་ཡོད་དོ། །སྐྱེས་པའི་རྩིབ་མའི་བར་ན་ཡོད་དོ། །དེ་དག་གིས་ལུས་ཆགས་པ་དང་གནས་པ་དང་འཇིག་པའི་ལས་ཉེ་བར་ལེན་པར་བྱེད་དོ། །རྐྱང་མས་ནི། ངག་སྐྱེད་དོ། །དེ་ལ་འཁྱོག་མེད་ཅིང་དྲང་ན་ངག་སྙན་[page My-193b]ཞིང་བརྡ་གསལ། ཡལ་ག་ཕྲ་བ་ཡོད་ན་སྐད་འཛེར་ལ་ཐུང་བའམ། བརྡ་མི་གསལ་ལ་དིག་པ་ལྟ་བུ་འོང་ངོ༌། །རང་བཞིན་དུ་ཡལ་ག་དང་འཁྱོག་མེད་པ་ཡིན་ནོ། །རྩ་དེ་བཅུ་པོར་སོང་བ་ལས་སྐད་གག་སྐད་དུ་སོང་བ་ལ་དོར་བ་འོང༌། རྩ་དེ་ཉིད་ལ་སྟོད་སྨད་སྦོམ་ཕྲའི་ཉག་ཡོད་ན་སྐད་ལ་རྩེ་མང་ཅན་དང་། བར་ཆད་པ་འོང་ངོ་། །རྩ་དེ་ལ་ལྟེབས་ཡོད་ན་སྐད་ལྡིབ་པ་དང་འདར་བ་དག་ཏུ་འོང་ངོ་། །རྩ་ཟང་ཐལ་དུ་ཡོད་ན་སྐད་ལྷང་ལྷང་པོ་གཞན་ལ་གཟན་པ་དག་འོང་ངོ་། །རྣལ་འབྱོར་པས་རྩའི་མན་ངག་གིས་དེ་དག་གིས་བསྒྱུར་བ་དང་། གསེང་བ་དང་། མནན་པས་བཅོས་སུ་ཡོད་དོ། །རོ་[page Ad-501]མའི་རྩ་འཆུས་ན་ལུས་བཅུ་བོར་འོང་བ་ལ་སོགས་བ་གོང་དང་འདྲ་ལ། དྲང་པོར་གནས་པས་ལུས་ཀྱི་མཚན་ཉིད་རྫོགས་ཤིང་གཟུགས་དང་ལང་ཚོར་ལྡན་པ་ནི། རྩ་ལེགས་པས་ལུས་ལ་འང་ཡོན་ཏན་དང་ལྡན་པའོ། །ཀུན་{དྷར་}[[28]](#footnote-28)མས་ཡིད་སྐྱེད་པས་ན་རྩ་དེ་ལ་འཁྱོག་མང་ན་རྟག་ཏུ་བློ་རྒོད་ལ་གཅིག་ཏུ་མི་ཕེབས། དེ་ལ་ཡལ་ག་ཡོད་ན་བློ་རྣོ་ལ་རྗེད་སྐྱེན། སྦོམ་ཕྲ་ཡོད་ན་ཤེས་པ་འགྱུར་ལྡོག་མང་ཞིང་གཅིག་ཏུ་མི་གནས། བྱ་བ་མང་པོ་ལ་རྩོམ་ལ་ས་[368-page Dg]ཟིན་གཅིག་མེད། རྩ་དེ་ཟང་ཐལ་དུ་ཡོད་ན་ཅི་བསམས་དགེ་བར་འགྱུར་ཞིང་ཤེས་རབ་དང་ལྡན་ལ་ཡིད་གཞུངས། རྩ་དེ་ལ་སྦོམ་ཕྲ་མེད་ཅིང་གང་ན་བློ་བརྟན་ལ་འགྱུར་ལྡོག་མེད། གཡས་སུ་ཡོ་ན་རྟོག་པ་མང་། གཡོན་དུ་ཡོ་ན་རྟག་ཏུ་ཐེ་ཚོམ་དང་ཡིད་གཉིས་ལ་གནས། རྩ་དེ་འགྱུར་ན་རྟག་ཏུ་སྡུག་བསྔལ་མང་ཞིང་ཡིད་མི་བདེ། རྩ་དེ་འཕྲིག་ན་རྟག་ཏུ་སེམས་ཡང་ཞིང་དགེ་བ་ལ་བརྩོན། རྩ་དེ་ཁ་ཆེ་ན་རྟག་ཏུ་བརྩོན་འགྲུས་ཆེ་ཞིང་བརྩམས་པ་མཐར་ཕྱིན་ནོ། །དེ་ཡང་ལུས་ཀྱིས་རྩ་སྐྱེད། རྩས་ངག་སྐྱེད། ངག་གིས་ཡིད་སྐྱེད། ཡིད་ཀྱིས་ཆོས་ཉིད་སྐྱེད། ཆོས་ཉིད་ཀྱིས་རྣལ་འབྱོར་དུ་བསྐྱེད་པས་ན་སྐྱེད་པ་ཞེས་བྱའོ། །

##### 2.12.1.2.1.5 ལས་གང་བྱེད་པ།

ལྔ་པ་རྩ་དེ་དག་གིས་ལས་གང་[page My-194a]བྱེད་པ་ནི། རོ་མས་དྭངས་མ་སྒྲོན་མའི་མདངས་སྟོན་པར་བྱེད་ལ། སྙིགས་མས་དྲི་ཆུ་འབབ་པའི་ལས་བྱེད་དོ། །རྐྱང་མས་དྭངས་མ་ཡར་འཕེན་པས་སྒྲོན་མ་ཉིད་རང་སྣང་དུ་སྟོན་པར་བྱེད་ལ། ཉམས་སུ་མྱོང་བ་དང་འཕེལ་བར་བྱེད་དོ། །དེའི་སྙིགས་མ་མར་ཕྱེ་བས་དྲི་[page Ad-502]ཆེན་དུ་འདོར་བར་བྱེད་དོ། །ཀུན་{དྷར་}[[29]](#footnote-29)མས་དྭངས་མ་ཡར་འཕེན་པས། དོན་དམ་བྱང་ཆུབ་ཀྱི་སེམས་དངོས་སུ་སྟོན་ལ། སྙིགས་མ་མར་འཛགས་པས། ཀུན་རྫོབ་བྱང་ཆུབ་སེམས་ཀྱི་ཐིག་ལེ་འབབ་པར་བྱེད་དོ། །དེའང་སྐྱེས་པ་ལ་དངོས་སུ་འབབ་པས། བདེ་བ་ཕྲད་པས་རེག་འཇོམས་ཞེས་བྱ་སྟེ། ཉམས་སུ་མྱོང་སྟེ་ཐིག་ལེ་ལྷུང་མ་ཐག་བདེ་བ་འཇིག་པར་བྱེད་ལ། བུད་མེད་ནི་རིགས་ཅན་ལྔས་{བསྟུམས་}[[30]](#footnote-30)ཏེ་གནས་པས་རེག་པ་འཕེལ་ཞེས་བྱ་སྟེ་སླར་བདེ་བ་རྒྱས་ཤིང་ཆོག་ཤེས་མི་ཤེས་པའོ། །

བུད་མེད་ལ་ཟླ་མཚན་འབབ་པ་ནི། རྩ་སྣ་འགྱུར་བ་ལས་བྱུང་བ་སྟེ། ཁྲག་དངོས་སུ་འབབ་པའོ། །དེའང་འབྱུང་བའི་གནད་ཀྱིས་དུས་མ་ཡིན་པར་ཟླ་མཚན་འབབ་ན་ནད་ཀྱིས་འཁྲུགས་པ་ཡིན་ལ། ཟླ་བ་གཅིག་ལ་ལན་གཉིས་དང་གསུམ་ལ་སོགས་པ་འབབ་ན་བུ་སྣོད་འགྱུར་བ་ཡིན། ཟླ་བའི་སྟོད་ལ་རྟག་ཏུ་འབབ་ན་བུ་ཕོར་འཕེལ་ལ། སྨད་ལ་རྟག་ཏུ་འབབ་ན་བུ་མོར་འཕེལ། བར་ཆད་ཅིང་ཆེ་ཆུང་དུ་བྱེད་ན་བུ་ཚ་མི་འོང༌། ཁྲག་གི་སློངས་དང་ཁ་དོག་སེར་ན་བུ་ཚ་ཉུང༌། ཁ་དོག་ནག་ལ་དྲི་ཆེ་ན་བུ་དང་བུ་མོ་མང་དུ་འཕེལ་[369-page Dg]དྲི་མེད་ཅིང་མ་ཚོར་བར་འབབ་ན་ཕོ་མོ་རེས་མོས་སུ་འོང་ངོ༌། །

##### 2.12.1.2.1.6 ངོ་བོ།

དྲུག་པ་རྩ་དེ་དག་གི་ངོ་བོ་ནི། རོ་མའི་ངོ་བོ་བདེ་བ་སྟེ་ཐབས་ཁྱད་པར་ཅན་དང་བཅས་པ་བཟུང་བའི་ཡུལ་ཆོས་ཉིད་རྣམ་པར་དག་པའི་ངོ་བོར་གྲོལ་བར་བྱེད་པའོ། །རྐྱང་མའི་ངོ་བོ་ནི་སྟོང་པ་སྟེ། ཤེས་རབ་རྣམ་པར་དག་པས་འཛིན་པ་སེམས་ཀྱི་རྟོག་པ་ཆོས་ཉིད་དུ་གྲོལ་བར་བྱེད་པའོ། །ཀུན་{དྷར་}[[31]](#footnote-31)མའི་ངོ་བོ་བདེ་སྟོང་[page Ad-503]གཉིས་སུ་མེད་པ་ཟུང་འཇུག་གཉིས་[page My-194b]སུ་མེད་པས་གཟུང་འཛིན་ལས་གྲོལ་བའི་ཡེ་ཤེས་ལྷུག་པར་སྟོན་པར་བྱེད་པའོ།

##### 2.12.1.2.1.7 ཆོས་ཉིད།

བདུན་པ་རྩ་དེ་དག་གི་ཆོས་ཉིད་ནི། རོ་མས་ཟས་ལེན་པ་དང་ཟས་ཀྱི་དྭངས་སྙིགས་དང་འཁྲུ་བར་བྱེད་པའི་ཆོས་ཉིད་དོ། །དེའི་སྦུག་མ་ཡངས་ན་མི་དེ་ལྟོ་ཆེ། ཕྲ་ན་ལྟོ་ཆུང༌། འཁྱོག་ན་རྟག་ཏུ་སྐྱུག་ཅིང་ཟས་མི་ལེན། {བློ་}[[32]](#footnote-32)བུར་གྱི་ནད་སྣ་ཚོགས་པ་མང་ངོ༌། །རྐྱང་མས། ལུས་ཀྱི་དྲོད་ཀྱི་འཕར་ཤིབ་ཏུ་བྱེད་དོ། །རྩ་འདི་ཕྲ་ན་ལུས་རང་བཞིན་གྱིས་དྲོད་ཆེ། ཡངས་ན་ཆུང་སྟེ་རྟག་ཏུ་གྲང༌། འཁྱོག་པ་དང་འགྱུར་བ་ལ་སོགས་པ་སྔ་མ་བཞིན་ནོ། །ཀུན་{དྷར་}[[33]](#footnote-33)མས་ནི། ལུས་ཀྱི་སྐོམ་པའི་བྱེ་བྲག་དང་མི་སྐོམ་པའི་ཆོས་ཉིད་དུ་སྟོན་པར་བྱེད་དོ། འདི་ཉིད་ཕྲ་ན་རྟག་ཏུ་མི་སྐོམ། ཡངས་ན་སྐོམ་དད་ཆེ། འཁྱོག་ན་ངེས་མེད་ཀྱི་ལས་སྣ་ཚོགས་སྟོན། འཕྲལ་དུ་ཕྲིལ་ཕྲིལ་འགྱུར་ན་ལུས་ངག་ཡིད་ལ་རང་དབང་མེད་པའི་ནད་སྣ་ཚོགས་པ་འབྱུང་ངོ༌། །དེ་ཡང་རོ་མའི་གནད་ལ་མཁས་ན་ཟས་ཀྱི་ཞེན་པ་ཆོད་ནས་བསམ་གཏན་གྱི་ཟས་སུ་འགྱུར། རྐྱང་མས་གོས་ཀྱི་ཞེན་པ་ཆོད་ནས་དྲོད་དང་ལྡན། དབུ་མས་སྐོམ་གྱི་ཞེན་པ་ཆོད་ནས་རྨི་ལམ་རྒྱུན་ཆད་དེ། འོད་གསལ་གྱི་དོན་ལ་སྤྱོད་པས། འདི་གསུམ་གྱི་གནད་ཆེའོ། །

##### 2.12.1.2.1.8 ཇི་ལྟར་སྦྱང་བའི་མན་ངག

བརྒྱད་པ་རྩ་དེ་དག་ཇི་ལྟར་སྦྱར་བའི་མན་ངག་ནི། ལུས་དང་རོ་མས་སྦྱར་བས་ལུས་ཆགས་པ་ལོངས་སྐུ། གནས་པ་སྤྲུལ་སྐུ། འཇིག་པ་ཆོས་སྐུར་གྲོལ་བས་ལུས་སྐུ་གསུམ་གྱི་དཀྱིལ་འཁོར་རོ། །རྐྱང་མས་ངག་གནས་པ་བསམ་གཏན། ངག་བརྗོད་པ་ཏིང་ངེ་འཛིན། ངག་ཟད་པ་དེ་དག་གི་ཆོས་ཉིད་དུ་[page Ad-504]སྣང་བས། སྒྲ་ཚིག་[370-page Dg]གསང་སྔགས་ཀྱི་རང་སྒྲའོ། །ཀུན་{དྷར་}[[34]](#footnote-34)མས་ཡིད་ཀྱི་འགྱུ་བ་དྲན་བསམ་དག་པའི་ཆོས་ཉིད་དུ་སྦྱར་བས་རྟོག་པ་སྔ་ཕྱི་རང་འགགས་རང་སངས་རང་བྱུང་གི་ཡེ་ཤེས་དང་སྦྱར་བས་ཡུལ་རྐྱེན་ཆོས་ཉིད་དུ་གྲོལ་ཏེ། དྲན་རྟོག་རང་ཟད་ཆོས་ཉིད་ཀྱི་དགོངས་པར་འཆར་རོ། །དེ་སྐད་དུ།[[35]](#footnote-35)

ལུས་ནི་སྐུ་གསུམ་དཀྱིལ་འཁོར་ལུས། །

ཇི་སྐད་སྨྲས་པ་སྔགས་ཀྱི་ཚིག །

ཇི་ལྟར་བསམ་པ་བསམ་[page My-195a]གཏན་ཉིད། །

ཅེས་མུ་ཏིག་འཕྲེང་རྒྱུད་ལས་གསུངས་པ་བཞིན་ནོ། །དེ་ཡང་རྩའི་སྨིན་སོ་དེད་པས་རྩ་རང་གི་མཚན་ཉིད་གཏན་ལ་ཕེབས། གནས་ས་བཙལ་བས་རྩ་ལས་བྱུང་བའི་ཆོས་ཉིད་ངོས་ཟིན། རྩའི་འཕར་དུས་ཤེས་པས་འཆི་འཕོ་དང་སྐྱེ་གནས་ངོས་ཟིན། རྩའི་རང་བཞིན་གཏེམས་པས་སེམས་ཏིང་ངེ་འཛིན་གྱི་འཁོར་ལོ་དང་མི་འབྲལ། རྩ་སྐྱིལ་བའི་དྲོད་ཚད་བཟུང་བས་རྟག་ཏུ་ཟས་ཀྱི་རྣལ་འབྱོར་དུ་འགྱུར། རྩ་འཕོ་བའི་རྩིས་བསྟུན་པས་གོས་ཀྱི་རྣལ་འབྱོར་དུ་འགྱུར། རྩ་འཕུལ་བའི་གནད་བསྟུན་པས་བག་ཆགས་རྒྱུན་འཆད་པའི་ཕྱིར་རྩའི་གནད་རབ་ཏུ་ཟབ་བོ། །

#### 2.12.1.2.2 འཁོར་ལོ་བཞིའི་དབྱེ་བ་བྱེ་བྲག་ཏུ་བཤད་པ།

གཉིས་པ་འཁོར་ལོ་བཞིའི་དབྱེ་བ་ལ་གཉིས་ཏེ། འཁོར་ལོ་བཞིའི་འཐད་པ་དང༌། སོ་སོའི་རྣམ་གྲངས་བཤད་པའོ། །

##### 2.12.1.2.2.1 འཁོར་ལོ་བཞིའི་འཐད་པ།[[36]](#footnote-36)

དང་པོ་ནི། འགྲོ་བ་གཅིག་གི་ལུས་ལ་འཁོར་ལོ་ལ་བརྟེན་པ་དང༌། འཁོར་ལོ་མ་ཡིན་པ་ལ་བརྟེན་པའི་ཆོས་དུ་མ་ལས་གྲུབ་པ་ཡང༌། ཕྱི་སྲིད་པའི་ཆགས་ལུགས་རླུང་ལ་བརྟེན་ནས་ཆུ། ཆུ་ལས་ས་ལ་སོགས་པ་བརྟེན་པ་ལྟར། རླུང་སེམས་དྭངས་མར་འདུས་པ་ཆུས་གཅིག་ཏུ་བསྡུད་པ་ལས་ནང་ལུས་སུ་ཆགས་པ་ཡང༌།

འཁོར་ལོ་དང་པོ་[page Ad-505]ཆུའི་ལས་ལས་གྲུབ་པས། ཁྲག་དང་ཆུ་སེར་དང་ཁ་ཆུ་མིག་ཆུ་ལ་སོགས་པའི་སྨིན་སོར་བྱུང་བའོ། ལུས་ཀྱི་འཕེལ་འགྲིབ་ཁྲག་གིས་བྱེད་ལས། འབྱུང་བ་ཚ་བའི་དུས་ན་ཁྲག་སྐམས་པས་ལུས་ཀྱི་ནད་དུ་འགྲོ་ལ། ཁྲག་སྤེལ་བས་ནད་སེལ་ལོ། །གྲང་དུས་ཁྲག་འཁྱགས་པས་ནད་དུ་འགྲོ་ལ། སྲོས་པས་ནད་གྲོལ་ལོ། །

དེ་ལྟ་བུའི་ཆུ་ལ་ས་བརྟེན་པས་ན། འཁོར་ལོ་གཉིས་པ་སའི་བྱེད་ལས་གཙོ་བ་ཡིན་ནོ། །སས་ལུས་ཀྱི་གཉན་ཤ་དང༌། གྲིམས་ཤ་དང༌། [371-page Dg]ཤ་སྣ་ཚོགས་པ་སྙིང་ནས་མཆེད་ཅིང་{རྟེན་}[[37]](#footnote-37)པ་སྟེ། འདི་རྣམས་བཅད་པ་དང༌། འཐེམས་པ་དང༌། བརྡུངས་པ་དང༌། ཕུག་པ་ལས་ཚེའི་དུས་བྱེད་ལ། གཏར་བསྲེག་གི་རྟེན་འབྲེལ་གྱིས་ནད་ལས་ཐར་རོ། །

དེ་ལྟར་ས་ལས་ཤིང་ལ་སོགས་པ་སྐྱེད་པ་མེའི་རྒྱུར་སོང་བ་དང་[page My-195b]འདྲ་བར། འཁོར་ལོ་གསུམ་པ་མེའི་བྱེད་ལས་གཙོ་བོ། འདིས་ནི་ལུས་ཀྱི་དྲོད་དང་དབང་པོ་དང་ཁ་དོག་སྐྱེད་པས། དྲོད་ཆེས་ན་ཚ་བའི་འབྱུང་བར་འགྱུར་པས། ལུས་ཀྱི་ན་བ་དང་འཆི་བའི་རྐྱེན་བྱེད་ལ། དྲོད་ཆུང་ན་གྲང་བའི་ནད་ཀྱི་རྐྱེན་བྱེད་པས་ན་བ་དང་འཆི་བའི་རྐྱེན་བྱེད་ཅིང་། འབྱུང་བ་ཆ་མཉམ་པས་ཆོས་ཉིད་ཀྱི་རྟེན་འབྲེལ་བྱས་ལས་གྲོལ་ལོ། །

དེ་ཡང་མེ་ལས་དྲོད་གཡོས་རླུང་{གི་}[[38]](#footnote-38)སྐྱོད་པས་ཆེར་འབར་བ་དང་འདྲ་བར། འཁོར་ལོ་བཞི་རླུང་གི་བྱེད་པའི་ལས་བྱེད་པས། དབུགས་ཕྱི་ནང་དུ་རྒྱུ་བ་དང༌། གྱེན་རྒྱུ་ཐུར་སེལ་གྱི་ལས་བྱེད། ལས་ཀྱི་རླུང་གིས་འཁོར་བའི་རྩ་བ་བྱེད། བག་ལ་ཉལ་བ་དང་ཀུན་ནས་ལྡང་བའི་ལས་ཀྱིས་ལུས་ཀྱི་འབྱུང་བ་སོ་སོའི་ལས་འཁྲུགས་པས་ན་བ་དང་འཆི་བའི་རྐྱེན་བྱེད་པ་སྟེ། འབྱུང་[page Ad-506]བ་གནད་ལ་བོར་བའི་རྟེན་འབྲེལ་གྱིས་གྲོལ་ལོ། །

དེ་ཡང་ཆུ་ལ་བརྟེན་ནས་ཤ་ཆགས་པས་ལུས་ཀྱི་ཤ་རྒྱས་པར་བྱས། སྟོང་པ་ནམ་མཁའི་རང་བཞིན་ལྟ་བུ་ལ་བརྟེན་ནས་ཆུ་ཆགས་པས་ཁྲག་རྒྱས་པར་བྱས། ས་ལ་བརྟེན་ནས་མེར་སྨིན་པས་ལུས་ཀྱི་དྲོད་དང་མདངས་རྒྱས་པར་བྱས། མེ་ལ་བརྟེན་ནས་རླུང་དུ་ཆགས་པས་དབུགས་དང་བཀྲག་དང་གཟི་བརྗིད་དང་སྟོབས་རྒྱས་པར་བྱས་སོ། །

དེའང་སྐྱེད་བྱེད་ཀྱིས་ཕོ་མོ་གཉིས་སུ་བསྒྱུར་བར་བྱེད། དྲན་པས་ཚེ་རིང་ཐུང་དུ་བསྒྱུར་བར་བྱེད། རོ་རྣམས་ཀྱིས་ལོངས་སྤྱོད་ཆེ་ཆུང་དུ་བསྒྱུར་བར་བྱེད། རྩེ་མོས་དབང་པོ་དག་པ་དང་མ་དག་པ་དང་འགྲོ་བ་བྱམས་སྡང་དུ་བསྒྱུར་བར་བྱེད་དོ། །

སྐྱེད་བྱེད་ཀྱིས་ལུས་ཆེ་ཡན་ལག་རགས་སྟོབས་ཆེ་བར་འཕེན་ལ། དེའི་བསྡུད་པ་ལས་གཟུགས་ཆུང་ཞིང་སྟོབས་ཞན་པར་བྱེད། བསྡུད་པ་ལས་གཟུགས་ཆེ་ཡང་སྟོབས་ཞན་ཡན་ལག་ཕྲ། བསྡུད་པ་འཕར་བ་ལས་གཟུགས་ཆུང་ཡང་སྟོབས་དང་ལྡན་[372-page Dg]པར་བྱེད་དོ། །དྲན་པའི་འཕེན་པ་ལས་ཡིད་གཞུངས་དབང་པོ་གསལ་རྟོག་པ་རགས་པ་མེད་པར་བྱེད། བསྡུད་པ་ལས་རྟོག་པ་ཆེ་ཞིང་། རྗེད་ངས་པར་བྱེད། བསྡུད་པ་ལས་དབང་པོ་གསལ་ཞིང་ཡིད་གཞུངས་རྗེད་ངས་པར་བྱེད། [page My-196a]འཕེན་པ་འཕུར་བ་ལས་རྟོག་པ་ཆེ་ལང་བསམ་གཏན་མྱུར་དུ་སྐྱེ་བར་བྱེད་དོ། །རོ་རྣམས་ཀྱི་འཕེན་པ་དག་པ་ལས་ངག་སྙན་ཚིག་གསལ་སྒྲ་མཁས་པར་བྱེད། བསྡུད་པས་ངག་མི་སྙན་ནོ། །འཕེལ་བ་མ་དག་པས་ངག་སྙན་སྤོབས་པ་ཆེ་ཡང་ངག་ལ་ནུས་པ་མེད་པར་བྱེད་དོ། །རྩེ་མོའི་འཕེན་པ་དག་པས་སེམས་དག་བསམ་པ་འགྲུབ་པར་བྱེད། [page Ad-507]འཕེལ་བ་མ་དག་པས་སེམས་ཀྱི་ལེགས་པ་གྲུབ་ཀྱང་དགེ་བ་མི་འཕེལ་ལོ། །བསྡུད་པ་ལས་སེམས་ཀྱི་འདོད་པ་མི་འགྲུབ་དྲན་བསམ་ལོག་པར་བྱེད། དེ་དག་པས་སེམས་ཀྱི་འདོད་པ་མི་འགྲུབ་ཀྱང་དགེ་བ་འཕེལ་བར་བྱེད་དོ། །དེ་ནི་འཕེན་བསྡུད་ཀྱི་ངེས་པའོ། །

དེའང་འཁོར་ལོ་བཞིར་ངེས་པའི་རྒྱུ་མཚན་ནི། གཅིག་དང་གཉིས་ཀྱིས་དབང་དང་ལམ་དང་མཐར་འགྱུར་གྱི་འབྲས་བུ་མི་སྨིན་ལ་གསུམ་གྱིས་ཀྱང་མི་སྨིན་པས་ལྡོག་ཕྱོགས་ངེས་པས་ཀྱང་བཞིར་ངེས་ལ། སྦྱར་བྱ་དང་སྦྱོར་བྱེད་ཀྱི་རིམ་པས་མཐུན་ཕྱོགས་ངེས་པས་ཀྱང་བཞིར་ངེས་ཏེ། ཕྱི་འབྱུང་བ་བཞི། ནང་ཡེ་ཤེས་བཞི། གསང་བ་སྒྲོན་མ་བཞི། བླ་ན་མེད་པ་སྐུ་བཞིར་ངེས་པས་ཀྱང་འཁོར་ལོ་བཞིར་ངེས་སོ། །ཡང་དག་བྱ་ལུས་ངག་ཡིད་སེམས་བཞི། དག་བྱེད་དབང་བཞི། དག་འབྲས་སྐུ་བཞིར་ངེས་པས་ཀྱང་དེའི་གཞི་འཁོར་ལོ་བཞིར་ངེས་པའོ། །

##### 2.12.1.2.2.2 སོ་སོའི་རྣམ་གྲངས་བཤད་པ།

གཉིས་པ་འཁོར་ལོ་བཞི་སོ་སོའི་རྣམ་གྲངས་བཤད་པ་ལ་བཞི་སྟེ། ལྟེ་བ་སྤྲུལ་པའི་འཁོར་ལོ། སྙིང་ག་ཆོས་ཀྱི་འཁོར་ལོ། མགྲིན་པ་ལོངས་སྤྱོད་ཀྱི་འཁོར་ལོ། སྤྱི་གཙུག་བདེ་ཆེན་གྱི་འཁོར་ལོའོ། །

###### 2.12.1.2.2.2.1 ལྟེ་བ་སྤྲུལ་པའི་འཁོར་ལོ།

དང་པོ་ལ་བཞི་སྟེ། རྣམ་གྲངས་སྤྱིར་བསྟན་པ། ཡན་ལག་སོ་སོར་བཤད་པ། གནད་བྱེ་བྲག་ཏུ་བསྟན་པ། བཅོས་ཐབས་ངེས་པར་བཤད་པའོ། །

2.12.1.2.2.2.1.1 རྣམ་གྲངས་སྤྱིར་བསྟན་པ།

དང་པོ་ནི། རྩ་བའི་རྩ་འདབ་དྲུག་ཅུ་རྩ་བཞི་ལས་གྱེས་པའི་འདབ་མ་གྲངས་མེད་ལ། ཁྱད་པར་དུ་ནང་རྩ་ངེས་པ་ནི། འབྱུང་བ་དང༌། [373-page Dg]སེམས་དང༌། མ་རིག་པ་དང༌། ཡིད་དང༌། དལ་བ་ཀུན་བསྡུས་[page My-196b]ཀྱི་དབྱེ་བས། འཁོར་ཕྲན་གྱི་འདབ་མ་རེ་རེ་ལ་སུམ་བཅུ་བརྒྱད་བརྒྱད་དུ་འགྱུར་ཏེ། [page Ad-508]དབྱེ་ན་ཉིས་སྟོང་བཞི་བརྒྱ་དང་སུམ་བཅུ་རྩ་གཉིས་ཡོད་དོ། །དེ་ཡང་རྩ་བ་དང་ཡན་ལག་གི་དབང་དུ་བྱས་ནས། རྩ་གནས་འཁོར་ལོ་ལས།

སྤྲུལ་འཁོར་འདབ་མ་དྲུག་ཅུ་བཞི། །

འབྱུང་སོགས་རིམ་པས་དབྱེ་བ་ལ། །

ས་ཡི་རྩ་ནི་རྣམ་པ་ལྔས། །

ལུས་ཀྱི་གཞི་ནི་འཛིན་པར་བྱེད། །

ཆུ་ཡི་རྩ་ནི་རྣམ་པ་ལྔས། །

ལུས་ཀྱི་དངས་མ་བསྡུད་པར་བྱེད། །

མེ་ཡི་རྩ་ནི་རྣམ་པ་ལྔས། །

མེ་ཡི་དངས་མ་བསྡུད་པར་བྱེད། །

རླུང་གི་རྩ་ནི་རྣམ་པ་ལྔས། །

རླུང་གི་དངས་མ་བསྡུད་པར་བྱེད།

སེམས་ཀྱི་རྩ་ནི་རྣམ་པ་ལྔས། །

དབུགས་ཀྱི་དངས་མ་བསྡུད་པར་བྱེད། །

མ་རིག་རྩ་ནི་རྣམ་པ་ལྔས། །

སོ་སོའི་ལུས་ཟུངས་འབྲེལ་བར་སྟོན། །

ནམ་མཁའ་ཡིད་ཀྱི་རྩ་རྣམ་གཉིས། །

དབུགས་དང་ཤེས་པའི་དངས་མ་སྡུད། །

དལ་བ་ཀུན་བསྡུས་རྩ་རྣམས་དྲུག །

ཡུལ་དང་མ་རིག་བསྡུད་པའོ། །

རྩ་ཡི་རྣམ་པ་དེ་དག་ནི། །

བཅོ་ལྔ་སྟེང་དུ་འགྲོ་བ་ལ། །

བཅོ་ལྔ་ཐུར་དུ་འགྲོ་བ་སྟེ། །

བརྒྱད་ནི་ཐད་ཀར་འགྱུར་པར་ངེས། །

{ཅེས་}[[39]](#footnote-39)སོ། །

2.12.1.2.2.2.1.2 ཡན་ལག་སོ་སོར་བཤད་པ།

གཉིས་པ་ཕྱི་རྩའི་ཡན་ལག་བཤད་པ་ནི། དེ་ཉིད་ལས།

སྤྲུལ་པའི་འཁོར་ལོ་འདི་དག་ལས། །

རྣམ་པ་ཕྱིར་འགྱུར་བྱེད་པ་ཡི། །

རྩ་ཡི་རྣམ་པ་འདི་དག་ནི། །

དེ་ཡི་གཡས་གཡོན་འདབ་མ་ལས། །

འཕྲེང་བ་ལྟ་བུའི་རྩ་ཆེན་ནི། །

ཁ་དོག་ལྡན་པར་རྣམ་པར་འགྱུ། །

པུས་མོ་ཡི་ནི་ལྐོག་དག་ན། །

ནག་པོ་འོད་ལྡན་རེ་རེའོ། །

དེ་གཉིས་ལ་ནི་བཅུ་བཅུའོ། །

དེ་ཡི་འདབ་མ་དག་ལས་ནི། །

གསེར་གྱི་ཁ་དོག་ལྟ་བུའི་རྩ། །

བྱིན་པའི་དཀྱིལ་ན་རེ་རེའོ། །

དེ་གཉིས་ལ་ནི་ལྔ་ལྔའོ། །

དེ་ནས་འཁོར་ལོའི་འདབ་མ་ལ། །

རྣམ་པར་འགྱུ་བའི་རྩ་ཆེན་ནི། །

ན་བུན་ལྟ་བུའི་རྩ་གཉིས་[page Ad-509]ནི། །

གློང་མོའི་ནང་དུ་འགྱུ་བར་ངེས། །

དེ་གཉིས་ལ་ཡང་ལྔ་ལྔའོ། །

འཁོར་ལོ་བདེ་བའི་འདབ་མ་ལ། །

ཤིན་ཏུ་ཕྲ་བའི་རྩ་ཆེན་ནི། །

ལོང་མོའི་མཆན་གཉིས་རེ་རེའོ། །

དེ་གཉིས་ལ་ནི་བཞི་བཞིའོ། །

{ཅེས་}[[40]](#footnote-40)སོ། [374-page Dg]

དེ་ལྟར་ཕྱི་རྩ་[page My-197a]ནང་རྩ་དག་ན་ལས་དང་ཡེ་ཤེས་ལ་སོགས་པའི་རྒྱུ་བ་ནི། དེ་ཉིད་ལས།

རྩ་ཡི་རྣམ་པ་དེ་དག་ནི། །

འཁོར་ལོའི་ལུས་ལ་གནས་པའོ། །

སྤྲུལ་པ་རང་བཞིན་འཁོར་ལོ་ལ། །

རྩ་ཆེན་དྲུག་བཅུ་རྩ་བཞི་ལ། །

རྩ་ཕྲན་བསམ་གྱིས་མི་ཁྱབ་བོ། །

རྩ་ཡི་རྣམ་པ་དེ་དག་ནི། །

འདུ་བའི་རྩ་ནི་བཅུ་གནས་ཏེ། །

འཁྲུག་དང་འཛིན་པའི་ལས་རྣམས་བྱེད། །

དེ་དག་རྣམས་ཀྱི་ནང་ན་ནི། །

འདུ་བའི་དངས་མ་རེ་རེ་སྟེ། །

དུས་དུས་འབྱུང་བ་འཁྲུག་པར་བྱེད། །

དུས་དུས་བག་ལ་ཉལ་བ་སྟེ། །

དུས་དུས་རང་སོར་གནས་པའོ། །

ཡེ་ཤེས་རྩ་ནི་རྣམ་པ་བརྒྱད། །

ཤེས་པའི་ཆ་འཛིན་ཙམ་དུ་གནས། །

ལྷག་མ་ལས་དང་ཉོན་མོངས་རྩ། །

ལྔ་བཅུ་ཉིད་དུ་གནས་པ་ལས། །

ལས་ཀྱི་རྩ་ནི་བཅུ་ཡིན་ནོ། །

ལྷག་མ་ཉོན་མོངས་རྩ་རུ་འགྱུར། །

ཉོན་མོངས་རྩ་ནི་བཞི་བཅུ་ལས། །

མ་རིག་རྩ་ནི་བཅུ་ཡིན་ནོ། །

སེམས་ཀྱི་རྩ་ཡང་དེ་སྙེད་དོ། །

ཡིད་ཀྱི་རྩ་ཡང་བཅུ་ཡིན་ནོ། །

དུག་གསུམ་ལ་ཡང་དེ་ཙམ་མོ། །

མ་རིག་རྩ་ནི་བཅུ་དག་གོ །

གསུམ་ནི་ལྷན་ཅིག་སྐྱེས་པ་ཡིན། །

གསུམ་ནི་རྒྱུ་མཐུན་མ་རིག་གོ །

ལྷག་མ་ཀུན་བརྟགས་ཉིད་ཡིན་ནོ། །

སེམས་ཀྱི་རྩ་ནི་རྣམ་པ་བཅུ། །

གསུམ་ནི་ཡུལ་ལ་འཛིན་པ་སྟེ། །

བཞི་ནི་ཡུལ་བསྡུད་སེམས་ཡིན་ནོ། །

ལྷག་མ་རྟོག་བཅས་སེམས་སུ་བསྟན། །

ཡིད་ཀྱི་རྩ་ནི་རྣམ་པ་བཅུ། །

གཉིས་ནི་ཀུན་ཏུ་ཚོལ་བྱེད་དོ། །

གཉིས་ནི་གཏན་[page Ad-510]ལ་འབེབས་པའི་ཡིད། །

གསུམ་ནི་ངེས་པར་འཇོག་པ་ཡིན། །

ལྷག་མའི་ཡིད་ནི་རྣམ་ཤེས་སོ། །

དུག་གསུམ་རྩ་ནི་རྣམ་པ་བཅུ། །

གསུམ་ནི་སྐྱེད་བྱེད་འདོད་ཆགས་རྩ། །

གསུམ་ནི་ཆགས་མེད་གཏི་མུག་རྩ། །

བཞི་ནི་སྨིན་བྱེད་ཞེ་སྡང་རྩའོ། །

ལྟེ་བ་སྤྲུལ་པའི་འཁོར་ལོ་ལ། །

གནས་པའི་རྩ་ནི་དེ་དག་གོ །

འདུ་བའི་རྩ་ནི་དེ་དག་གོ །

གཉིས་ནི་བད་ཀན་རྩ་ཡིན་ནོ། །

གཉིས་ནི་རླུང་གི་རྩ་ཡིན་ནོ། །

གཉིས་ནི་མཁྲིས་པ་ཆུ་སེར་རྩའོ། །

ལྷག་མ་འདུས་པའི་རྩ་ཡིན་ནོ། །

ཡེ་ཤེས་[page My-197b]ཉིད་ནི་རང་གསལ་ལོ། །

དེ་ནི་ལྟེ་བའི་རྩ་ཡིན་ནོ། །

{ཅེས་}[[41]](#footnote-41)སོ། །

2.12.1.2.2.2.1.3 གནད་བྱེ་བྲག་ཏུ་བསྟན་པ།

གསུམ་པ་གནད་བྱེ་བྲག་ཏུ་བསྟན་པ་ནི། དུམ་དུམ་[375]ཁྲིགས་ཀྱི་རྩ་མདོ་ལས།

སྤྲོས་པའི་རྩ་ནི་དེ་དག་ལས། །

སྤྲུལ་པའི་རྩ་འདབ་དྲུག་བཅུ་བརྒྱད། །

རྩ་ཡི་རྣམ་པ་དེ་དག་ལས། །

བཟུང་དུ་རུང་བའི་རྩ་ལྔ་ཡོད། །

མ་གཏེམས་སྐྱོན་འགྱུར་ལྔ་ཡོད་དེ། །

གཏེམས་ན་སྐྱོན་འགྱུར་དེ་ཕྲག་གོ། །

འཕར་བའི་རྩ་ནི་བཅུ་གཉིས་ཡོད། །

གཏར་ན་འཆི་བའི་རྩ་བདུན་ཡོད། །

མ་གཏར་སྐྱོན་པའི་རྩ་བདུན་ཡོད། །

བསྲེག་ཏུ་རུང་བ་ལྔ་ཡོད་དོ། །

བསྲེགས་ན་སྐྱོན་འགྱུར་དེ་ཕྲག་གོ །

དཀྲུག་ཏུ་རུང་བ་བཞི་ཡིན་ནོ། །

དཀྲུགས་ན་སྐྱོན་འགྱུར་དེ་ཙམ་མོ། །

ལྷག་མ་རྣམས་ལ་ཕན་གནོད་མེད། །

དེ་ནི་ལས་གཞན་འབྲས་བུའོ། །

{ཅེས་}[[42]](#footnote-42)སོ། །

དེའང་དྲུག་བཅུ་རྩ་བརྒྱད་དུ་བཤད་ན། རྩ་བའི་རོ་རྐྱང་ཀུན་{དྷར་}[[43]](#footnote-43)མ་གསུམ་འོད་རྩ་ཀ་ཏི་གསེར་གྱི་རྩ་ཆེན་བསྡོམས་པའོ། །རང་བཞིན་དུ་དྲུག་བཅུ་རྩ་བཞི་ཡིན་ནོ། །ཁ་ཅིག་རྩ་བའི་གསུམ་བགྲངས་པས་དེ་ཡིན་ཏེ། འོད་རྩ་བཞི་པོ་དང་བསྡོམས་པའོ་ཞེས་ཀྱང་བཞེད་དོ། །

2.12.1.2.2.2.1.4 བཅོས་ཐབས་ངེས་པར་བཤད་པ།

བཞི་པ་ནད་བཅོས་པའི་ཐབས་ངེས་པ་ནི། [page Ad-511]དུམ་དུམ་ཁྲིགས་ཀྱི་གནད་ཡིག་ལས།

{བྷི་}[[44]](#footnote-44)མ་ལས་གསུངས་པ།[[45]](#footnote-45) ལྟེ་བ་སྤྲུལ་པའི་འཁོར་ལོའི་གནད་ལ། པུས་མོའི་མར་མཆན་ནས། སོར་བཞིའི་ངར་གདོང་གཡས་ན་ཡི་གེ་སུའི་མགོ་ཡོད་དེ། སྨན་སྐད་དུ་མཚེར་རྩ་ནག་པོ་ཞེས་བྱའོ། །འདི་ནི་སྐད་འགག་ཅིང་རྩིབ་མ་ཟུག་ནས་ན་ན་གཏར་བས་འབྱུང་བ་སྙོམས་པའི་གྲོགས་ཡིན་ནོ། །

དེའི་གཡོན་ན་ཡི་གེ་སཱུའི་མགོ་ཡོད་པས། སྨན་སྐད་དུ་མཚེར་བའི་གདོང་ཆུང་ཞེས་བྱ་སྟེ། འདི་ནི་སྒལ་ཚིགས་ཁྲིད་པའི་ནད་བྱུང་ན་གཏར་བས་གྲོལ་ལོ། །དེ་ནས་སོར་བཞིའི་གདོང་གཡས་ན་ཥེའི་མགོ་ཡོད་དེ། སྨན་སྐད་དུ་མཁལ་མའི་རྩ་ནག་ཅེས་བྱའོ། །འདི་འཁུམས་པ་དང་རྐང་པ་གཡས་གཤལ་ནས་ན་ན་གཏར་རོ། །

གཡོན་ན་ཥཱེའི་རྩ་མཇུག་ཡོད་དེ། སྨན་[page My-198a]སྐད་དུ་ཆུ་སེར་ཀྱི་རྩ་ནག་ཅེས་བྱའོ། །ལུས་ལ་ཆུ་སེར་དང་མཛེ་ནད་བྱུང་བས་གཏར་ན་ཕན་ནོ། །དེ་ནས་བྱིན་པའི་དཀྱིལ་ཚད་གཡས་ན་ཀྵེའི་མཇུག་མ་ཡོད། སྨན་སྐད་དུ་བྱིན་མཇུག་རིང་པོ་ཞེས་བྱའོ། །མཁལ་མ་འགྲམས་ན་གཏར་བས་ཕན་[376-page Dg]ནོ། །གཡོན་ན་ཥ་གནས་པས། སྨན་སྐད་དུ་བྱིན་མཇུག་ཐུང་བ་ཞེས་བྱའོ། །འདི་གཏར་བས་སྒུར་བའི་ནད་ལ་ཕན་ནོ། །

བོལ་གོང་གཡས་ན་ཥའི་མཇུག་མ་གནས་སོ། །འདི་གཏར་བས་གླང་ཐབས་ཀྱི་ནད་ལ་ཕན་ནོ། །གཡོན་ན་ཀྵ་གནས་ཏེ་སྨན་སྐད་དུ་ཀློང་བུ་གྱ་གྱུ་ཞེས་བྱའོ། །འདི་གཏར་བས་ལོང་གི་ནད་ལ་ཕན་པ་ཡིན་ནོ། ལོང་མོའི་ཕྱི་མཆན་གཡས་པ་ན་ཁའི་མཇུག་མ་ཡོད་དེ། སྨན་སྐད་དུ་བྱིན་མཇུག་གཡོན་པའོ། །འདི་གཏར་བས་མཁལ་མའི་ནད་ལ་ཕན་ནོ། །གཡོན་ན་ཡི་གེ་ཁཾ་གནས་ཏེ། སྨན་སྐད་དུ་མཁལ་རྩ་[page Ad-512]མཁྱུད་མ་ཞེས་བྱའོ། །འདི་གཏར་བས་རྐེད་པ་འཁྱོག་པ་དང་ཞ་གྲུམ་ལ་ཕན་ནོ། །

འདི་དག་ནི་ནད་དེ་བྱུང་བའི་དུས་ན་རྣལ་འབྱོར་པས་རང་ལ་འདི་ལྟར་བྱ་བ་མ་ཡིན་ཏེ། ཡི་གེ་འདི་དག་གང་གི་ནང་བྱུང་བའི་ཚེ་ངག་ཏུ་བཟླས་པས། ལྔ་ལྔ་ནི་དབུགས་དང་བཅས་པ་ན་བའི་སར་བཏོན་པས་གྲོལ་ལོ། །

ཏི་ཊི་གཉིས་ནི་དཔྱི་མགོ་གཡས་དང་གཡོན། །ལ་ལཱ་གཉིས་ནི་བརླ་ཁུང་གཡས་དང་གཡོན། །ས་སཱ་གཉིས་ནི་མཁལ་ཁུང་གཡས་དང་གཡོན། །ཤ་ཥ་སྤུ་ནག་མཚམས་ན་གནས་པ་ཡིན། །མི་མཱི་གཉིས་ནི་པུས་མོའི་གཡས་དང་གཡོན། །འདི་ཉིད་བསྲེགས་པས་སྦྲིད་དང་འཁུམས་པ་འཚོ། །ཉ་ཨི་གཉིས་ནི་དཔུང་སྟེང་གཡས་གཡོན་ནོ། །འདི་ཉིད་བསྲེགས་པས་མཁལ་མའི་ནད་ལ་ཕན། །ཡི་གེ་ཧྲུ་ནི་སྦུ་གུ་ཐུང་ན་གནས། །འདི་ཉིད་བསྲེགས་པས་རེངས་པའི་ནད་ལ་ཕན། །རྣལ་འབྱོར་པ་ཡིས་དེ་ལྟར་མི་བྱ་བར། །དབུགས་དང་བཅས་ཏེ་ཕྱི་ནས་ནང་དུ་དྲང་། །ར་རཱ་གཉིས་ནི་མཁལ་མ་གཡས་[page My-198b]གཡོན་ན། །གཡས་སུ་གཅུད་ཅིང་གཡོན་དུ་བོར་བྱར་བྱ། །ང་པ་གཉིས་ནི་ལྟེ་བའི་མདུན་རྒྱབ་ན། །མཐེབ་མཛུབ་མན་ན་པས་རླུང་ནི་འགག་པར་བྱེད། །རཾ་དང་ཧ་ནི་ལྟེ་ཁུང་འོག་དང་སྟེང་། །ཨུ་དང་ཨེ་གཉིས་{གཤང་}[[46]](#footnote-46)གཅི་གཉིས་ཀྱི་སྐོ །ཡི་གེ་ཀྵ་ནི་རྐུབ་ཀྱི་ལུང་ན་གནས། །འདི་དག་རྣམས་ནི་མཛུབ་མོས་མནན་ནས་ནི། །དལ་གྱིས་དབུགས་ཀྱིས་གྱེན་ལ་དྲངས་ནས་ཀྱང་། །ནད་དུ་ཡི་གེ་མང་པོར་སྤེལ་ཏེ་བསྒོམ། །ལྟེ་བ་དག་ནི་[377-page Dg]ཡི་གེས་ཁེངས་པ་ན། །སྟིམ་ཞིང་ཡི་གེ་འདི་དག་ཡིད་ཀྱིས་ཟླས། །དེ་ལྟར་གོམས་པའི་རྣལ་འབྱོར་པས། །ཟས་[page Ad-513]དང་གོས་ཀྱི་འདུ་ཤེས་ནི། །ལོ་གཉིས་ཀྱིས་ནི་ཆོད་པར་ངེས། །ར་དང་ཧཱུ་ནི་{རླ་}[[47]](#footnote-47)ནང་གཡས་གཡོན་ན། །འཕར་རྩ་འདི་གཉིས་{འཐེབ་}[[48]](#footnote-48)མོས་བཙིར་ན་ནི། །སེམས་ནི་འབྲོས་པར་འགྱུར་བ་མ་ཡིན་ནོ། །ཊ་དང་ལ་ནི་རྡོ་རྗེ་སྟེང་འོག་ན། །འདི་གཉིས་གཏེམས་ན་ཐིག་ལེའི་རྒྱུ་འགྲུལ་འཆད། །ཡི་གེ་ཤ་ནི་རྡོ་རྗེའི་རྩེ་མོ་ན། །འདི་གཉིས་མཉེས་པས་འདོད་ཆགས་སྤོང་བར་བྱེད། །རྣལ་འབྱོར་ལུས་ལ་གཅོང་གིས་ཟིན་པ་ན། །འདི་ཀུན་བཟླས་ཤིང་རབ་ཏུ་གཏེམས་པ་ཡིས། །འདུས་པའི་ནད་དེ་རྩ་བ་དྲུངས་ནས་འབྱིན། །ཊྱ་ཊྱ་གཉིས་ནི་རྒྱུ་འོག་གཡས་དང་གཡོན། །ཊ་ཊཱ་གཉིས་ནི་སྒྱིད་ཁུང་གཡས་གཡོན་ན། ཊོ་ཊཱོ་གཉིས་ནི་རྟིང་བ་གཡས་གཡོན་ན། །ཛ་ཛཱ་གཉིས་ནི་རྒྱུ་འོག་གཡས་གཡོན་ན། །ཊ་ཊཱ་གཉིས་ནི་མཁལ་ཁུང་གཡས་གཡོན་ན། །འདི་ཀུན་ནང་དུ་གཏེམས་པ་མ་ཡིན་པར། །རབ་ཏུ་བཟླས་ཤིང་སྤྱི་རུ་སྤུར་བ་ཡིས། །འབྱུང་བ་རྣམས་ནི་ཆ་སྙོམས་བྱེད་པ་ཡིན། །རྐེད་པ་མན་ཆད་ཇི་ལྟར་ན་ཡང་ནི། །ཡི་གེ་འདི་དག་བཟླས་ཤིང་སྤྲོས་པ་ཡིས། །འབྱུང་བའི་ནད་རྣམས་རང་སར་འཛད་པར་ངེས། །གཡས་དངགཡོན་ནི་ཡི་གེ་རང་གི་གནད། །ཚ་དང་གྲང་བའི་ཁ་དོག་དཀར་དང་དམར། །ཡི་གེ་རྣམས་ཀྱི་ཁ་དོག་འདི་དག་གོ །དེ་མ་ཡིན་པའི་རྩ་ཡིག་འདི་དག་ལ་ནི་ཕན་གནོད་མེད་དོ། །

ཅེས་སོ། །

###### 2.12.1.2.2.2.2 སྙིང་ག་ཆོས་ཀྱི་འཁོར་ལོ།

[page My-199a]གཉིས་པ་སྙིང་ག་ཆོས་ཀྱི་འཁོར་ལོ་ལའང་བཞི་ལས།

2.12.1.2.2.2.2.1 རྣམ་གྲངས་སྤྱིར་བསྟན་པ།

དང་པོ་རྣམ་གྲངས་སྤྱིར་བསྟན་པ་ནི། རྩ་བའི་འདབ་མ་བརྒྱད་ལས་གྱེས་པ་སུམ་བཅུ་རྩ་གཉིས་ལ་ཡལ་གའི་འདབ་མ་གྲངས་མེད་པ་ཡོད་དེ། རྩ་[514]གནས་འཁོར་ལོ་ལས།

ཆོས་ཀྱི་འཁོར་ལོའི་རྩ་རྣམས་ནི། །

འདབ་མ་སུམ་བཅུ་རྩ་གཉིས་ལས། །

ལས་དང་ཡེ་ཤེས་གནས་པའི་རྩ། །

འདི་དག་རྣམས་སུ་ཤེས་པར་བྱ། །

སྙིང་ག་ཆོས་ཀྱི་འཁོར་ལོ་ལས། །

རྩ་ཆེན་འདབ་མ་སུམ་བཅུ་གཉིས། །

རྩ་ཕྲན་སྟོང་དང་དགུ་བརྒྱ་གནས། །

དེ་ཡི་རྣམ་པ་དེ་དག་ལས། །

འདུས་པའི་རྩ་ནི་བཞི་ཡིན་ནོ། །

ཐ་མ་ཉི་ཤུ་[378-page Dg]བརྒྱད་དུ་འགྱུར། །

འདུ་བའི་རྩ་ནི་བཞི་ཡིན་ནོ། །

དེ་ལས་ཉི་ཤུ་བརྒྱད་གྱེས་སོ། །

རིག་པའི་རྩ་ནི་བཅུ་བཞི་སྟེ། །

སྐུ་ཡི་རྩ་ནི་ལྔ་ཡིན་ནོ། །

འོད་དང་ཤེས་རབ་རྩ་བཞི་ཡིན། །

དེ་ཡི་རྩ་ཆེན་གནས་ལུགས་ལ། །

འཁོར་ལོ་རིམ་གསུམ་ལྡན་པས། །

འཁོར་ལོ་དང་པོ་གོང་ལྟར་ཏེ། །

རིམ་པ་གཉིས་པ་འདིར་བཤད་བྱ། །

ཡེ་ཤེས་རྩ་ནི་ཉི་ཤུ་ལྔ། །

འདུ་བའི་རྩ་ནི་ལྔ་ཡིན་ནོ། །

སེམས་ཀྱི་རྩ་ནི་རྣམ་པ་གཉིས། །

རིམ་པ་གསུམ་པ་བཤད་བྱ་བ། །

ཐིག་ལེའི་རྩ་ནི་རྣམ་ལྔའོ། །

ཤེས་རབ་རྩ་ནི་རྣམ་པ་བརྒྱད། །

མ་རག་རྩ་ནི་གཉིས་ཡིན་ནོ། །

འདུ་བའི་རྩ་ནི་བཅོ་ལྔ་ཡིན། །

འོད་ཟེར་རྩ་ནི་ལྔ་ཡིན་ནོ། །

འབྱུང་བའི་རྩ་ཡང་དེ་ཙམ་མོ། །

གཉིས་ནི་སྟོང་པའི་རྩ་ཡིན་ནོ། །

འཁོར་ལོ་དང་པོ་རྣམ་བཤད་བྱ། །

རིག་པའི་རྩ་ནི་ལྔ་ཡིན་ནོ། །

སྐུ་ཡི་རྩ་ནི་རྣམ་པ་ལྔ། །

རེ་རེ་དག་ལ་གཉིས་གཉིས་སོ། །

འདུ་བའི་རྩ་ནི་རྣམ་པ་བཅུ། །

བད་ཀན་རྩ་ནི་གསུམ་ཡིན་ནོ། །

རླུང་གི་རྩ་ནི་གཉིས་ཡིན་ནོ། །

མཁྲིས་པའི་རྩ་ཡང་རྣམ་གཉིས་སོ། །

ལྷག་མ་འདུས་པ་དག་ཡིན་ནོ། །

འོད་དང་ཤེས་རབ་རྩ་བཞི་ནི། །

དངོས་པོ་ཉིད་དུ་བརྗོད་པའོ། །

རིམ་པ་གཉིས་པ་འདི་ལྟ་སྟེ། །

ཡེ་ཤེས་རྩ་ནི་ཉི་ཤུ་ལྔ། །

ཆོས་དབྱིངས་ཡེ་ཤེས་ལྔ་ཡིན་ནོ། །

མེ་ལོང་ཉིད་ཀྱང་དེ་དང་མཚུངས། །

ལྔ་ནི་མཉམ་[page My-199b]ཉིད་ཡེ་ཤེས་སོ། །[page Ad-515]

དེ་བཞིན་སོ་སོར་རྟོགས་པ་ལྔ། །

བྱ་བ་གྲུབ་པའི་རྩ་ལྔའོ། །

འདུ་བའི་རྩ་ནི་རྣམ་ལྔ་ལ། །

འབྱུང་བ་མེ་ལྔ་གནས་པའོ། །

སེམས་ཀྱི་རྩ་ནི་རྣམ་གཉིས་ལ། །

རླུང་དང་ཤེས་པའི་རྟ་གནས་སོ། །

རིམ་པ་གསུམ་པ་བཤད་བྱ་བ། །

ཐིག་ལེའི་རྩ་ནི་རྣམ་པ་ལྔ། །

ཀུན་རྫོབ་ཐིག་ལེ་གཉིས་ཡིན་ནོ། །

རིག་པའི་ཐིག་ལེ་གཉིས་ཡིན་ཏེ། །

ཡེ་ཤེས་ཐིག་ལེ་གཅིག་ཡིན་ནོ། །

ཤེས་རབ་རྩ་ནི་རྣམ་པ་བརྒྱད། །

གཉིས་ནི་འབྱེད་བྱེད་ཤེས་རབ་སྟེ། །

གཉིས་ནི་བསྡུད་པར་བྱེད་པའོ། །

སྒྲོལ་བྱེད་ཤེས་རབ་གཉིས་ཡིན་ནོ། །

ལྷག་མ་སྐྱོང་བྱེད་ཤེས་རབ་བོ། །

མ་རིག་རྩ་ནི་རྣམ་པ་གཉིས། །

རང་སོ་ཙམ་དུ་མནན་པའོ། །

འདུ་བའི་རྩ་ནི་བཅོ་ལྔ་སྟེ། །

བཞི་ནི་བད་ཀན་སེམས་ཀྱི་རྩ། །

ལྔ་ནི་གཏི་མུག་མཁྲིས་པའི་རྩ། །

བཞི་[379-page Dg]ནི་ཞེ་སྡང་རླུང་གི་རྩ། །

གཉིས་ནི་འདོད་ཆགས་འདུས་པའི་རྩའོ། །

འོད་ཟེར་རྩ་ནི་རྣམ་པ་ལྔ། །

གཞི་ཡི་འོད་ཟེར་རྩ་ཡིན་ནོ། །

ལམ་གྱི་འོད་ཟེར་གཅིག་ཡིན་ཏེ། །

ལྷག་མ་མིག་གི་འོད་ཟེར་རོ། །

ཙིཏྟ་རིན་ཆེན་གཞལ་ཡས་ལས། །

འཁོར་ལོ་རིམ་པ་གསུམ་ལྡན་ཏེ། །

རྩ་འདབ་དགུ་བཅུ་རྩ་དྲུག་གོ །

རྩ་ཡི་རྣམ་པ་དེ་དག་ལ། །

ལ་ལ་ཆེ་སེར་དངས་མ་སྟེ། །

ལ་ལ་ཁྲག་གི་དངས་མའོ། །

ལ་ལ་རླུང་དང་ས་རྣམས་དང༌། །

འབྱུང་བ་ལྔ་ཡི་དངས་མའོ། །

རེ་རེ་ལ་ཡང་དངས་མ་རྣམས། །

རིམ་པ་བཞིན་དུ་གནས་པའོ། །

རླུང་དང་ཐིག་ལེའི་གནས་པ་ནི། །

རེ་རེ་དག་ལ་རེ་རེའོ། །

དེ་དག་རླུང་དུ་འཕྲོ་བ་དང༌། །

རྣམ་པར་གནས་པ་ཁོ་ནའོ། །

{ཅེས་}[[49]](#footnote-49)སོ། །

དེ་དག་གི་བྱེད་པ་དང་རྣམ་གྲངས་ནི། ཡང་དེ་ལས།

ཆོས་ཀྱི་འཁོར་ལོའི་འདབ་མ་ལ། །

ལྔ་ནི་སྟེང་དུ་འགྲོ་བར་བྱེད། །

དངས་མའི་བཀྲག་དངཡེ་ཤེས་སྤོར། །[page Ad-516]

ལྔ་ནི་གཡོན་དུ་འགྲོ་བ་སྟེ། །

ཤེས་རབ་རྒྱུ་དང་དབང་པོ་འཛིན། །

ལྔ་ནི་{འཚམས་}[[50]](#footnote-50)དང་དབུས་ན་གནས། །

གསང་བའི་རྒྱུད་དང་འཛིན་པའི་ས། །

ལྔ་ནི་ཕྱོགས་དང་དབུས་ན་གནས། །

འཆར་བྱེད་སྤོར་དང་ནུབ་བྱེད་བསྡུད། །

དེ་ལྟར་རྩ་ཡི་རྣམ་པ་ནི། །

གཉིས་སུ་[page My-200a]ཡོད་པའི་གསང་རྩ་ནི། །

གྱེན་ལ་སྤོར་དང་མཐུར་དུ་སེལ། །

སྟེང་འོག་གཉིས་སུ་ཤེས་པར་བྱ། །

འགྱུ་བར་བྱེད་པ་བཅུ་དྲུག་སྟེ། །

བཅུ་ནི་ལས་ཀྱི་རླུང་ཡིན་ཏེ། །

ཉིན་ཞག་རེ་ལ་ཉི་ཁྲི་སྟོང༌། །

རྣམ་པར་རྒྱུ་བར་བྱེད་པའོ། །

ལྷག་མ་དྲུག་བརྒྱ་ཡེ་ཤེས་རླུང༌། །

སྐད་ཅིག་རེ་རེའི་ཆ་རྣམས་ལ། །

འགྱུ་བ་སུམ་ཅུ་སོ་གཉིས་སོ། །

སྐྱེས་བུའི་ཞག་ནི་རེ་རེ་ལ། །

སྐད་ཅིག་ཁྲི་དང་བཞི་སྟོང་ངོ༌། །

རླུང་ཡང་དེ་སྙེད་ཙམ་ཡིན་ནོ། །

དེ་ཡི་ལྷག་མ་བཅུ་དྲུག་ནི། །

འཁྱིལ་དང་བག་ལ་ཉལ་བ་དང༌། །

ཁོང་ན་གསལ་དང་ནང་ན་འགྱུ། །

རེ་རེ་དག་ལ་གནས་པའོ། །

དེ་ཡི་ཕྱེད་ནི་རང་སོ་སྟེ། །

གནས་ཤིང་རེ་ཐག་བརྐྱངས་པ་བཞིན། །

རང་རྒྱུད་བྱང་ཆུབ་སེམས་ཀྱི་རྩ། །

ཡེ་ནས་སྐྱོད་དང་བྲལ་བའོ། །

འདི་ནི་གནས་པའི་རྩ་ཡི་མཁར། །

ལུས་ཀྱི་རྟེན་[380-page Dg]ཡང་བྱེད་པ་ཡིན། །

ཤེས་པའི་དངས་མ་དེ་དག་ཀུན། །

ཁ་དོག་འོད་དང་ཨ་ཀ་ར། །

ཐིག་ལེ་སྐུ་དང་འཛིན་པའི་བརྡའོ། །

{ཅེས་}[[51]](#footnote-51)སོ། །

2.12.1.2.2.2.2.2 ཡན་ལག་སོ་སོར་བཤད་པ།

གཉིས་པ་ནང་ལས་གྱེས་པ་ཕྱི་རྩའི་ཡལ་འདབ་ནི། དེ་ཉིད་ལས།

དྷརྨ་ཙཀྲའི་གནས་ལུགས་ནི། །

དེ་ཡི་གཡས་ནས་འགྱུ་བ་ནི། །

མེ་ཏོག་ལྟ་བུའི་རྩ་རེ་སྟེ། །

གྲི་མོང་གཡས་གཡོན་གཤོང་ན་གནས། །

དེ་ལས་ཤིན་ཏུ་ཕྲ་བའི་རྩ། །

རྣམ་པ་ལྔ་ལྔར་གྱེས་པའོ། །

དེ་ཡི་ལོགས་ཀྱི་འདབ་མ་ལས། །

ཕུར་པ་ལྟ་བུའི་རྩ་རེ་གནས། །

དེ་ལས་ཕྱི་ཚད་གྱེས་པ་ན། །

ཁྲག་གིས་མྱོས་པའི་རྩ་རེ་སྟེ། །

དེ་ཡི་ལོགས་ཀྱི་[page Ad-517]འདབ་དཀྱིལ་ལས། །

མུ་ཏིག་དམར་པོ་འདྲ་བ་ཡི། །

རྩ་ནི་རྣམ་པ་གསུམ་གསུམ་མོ། །

ལག་ངར་རྩ་ནི་ནང་གི་གནས། །

གཉིས་ལ་གསུམ་གསུམ་གྱེས་པ་ལས། །

གཅིག་ལ་རྣམ་བཞིར་གནས་པོའོ། །

དེ་ཡི་ལོགས་ཀྱི་འདབ་མ་ལ། །

ཙནྡན་མེ་སྟག་ལྟ་བུ་ཡི། །

རྩ་ཡི་རྣམ་པ་རེ་རེ་སྟེ། །

ལག་ངར་གྱི་ནི་ཟུར་ལ་འབྱུང༌། །

དེ་གཉིས་ལ་ནི་གཉིས་གཉིས་སོ། །

དེ་ཡི་འདབ་མའི་ལོགས་དག་ལས། །

རྡུལ་ཕྲནལྟ་བུའི་རྩ་རེ་སྟེ། །

ལག་ངར་{འཁྲིག་}[[52]](#footnote-52)མ་སྦོམ་[page My-200b]ཕྲའི་{འཚམས}[[53]](#footnote-53)། །

རྣམ་པར་གནས་ཏེ་འགྱུ་བའོ། །

དེ་གཉིས་ལ་ནི་གསུམ་གསུམ་མོ། །

དེ་ཡི་རྒྱབ་ཀྱི་འདབ་མ་ལས། །

མདུང་རྩེ་ལྟ་བུའི་རྩ་རེ་སྟེ། །

ལག་ངར་རྒྱབ་ན་གནས་པའོ། །

དེ་ཡི་ཕྱོགས་ཀྱི་འདབ་མ་ལ། །

ཤིན་ཏུ་ཕྲ་བའི་རྩ་དྲུག་སྟེ། །

མཐེབ་མཛུབ་དང་ནི་དཔུང་མགོ་དང༌། །

ཐལ་མོའི་ཟུར་ན་གནས་པའོ། །

དེ་ཡི་ལྷག་མའི་འདབ་མ་ལས། །

བེ་ཅོན་ལྟ་བུའི་རྩ་རེ་སྟེ། །

སོར་མོ་བཅུ་ཡི་དཀྱིལ་ན་གནས༌། །

གཅིག་ལ་གསུམ་དུ་གནས་པའོ། །

རྩ་ཡི་རྣ་པ་དེ་དག་ནི། །

ལས་དང་ཡེ་ཤེས་སུམ་ཆའོ། །

{ཅེས་}[[54]](#footnote-54)སོ། །

2.12.1.2.2.2.2.3 གནད་བྱེ་བྲག་ཏུ་བསྟན་པ།

གསུམ་པ་གནད་བྱེ་བྲག་ཏུ་བཤད་པ་ནི། ཡང་དེ་ཉིད་ལས།

དྷརྨ་ཙཀྲ་སུམ་ཅུ་གཉིས། །

རྩ་ཡི་རྣམ་པ་དེ་དག་དང༌། །

རླུང་གི་རྣམ་པ་དེ་དག་ལ། །

རྣམ་པར་བཏགས་པར་འདོད་ན་ཡང༌། །

བཅུན་དུ་རུང་བའི་རྩ་ལྔ་ལ། །

བཟུང་དུ་རུང་བའི་རླུང་ལྔ་ཡོད། །

གཏེམ་དུ་རུང་བའི་རྩ་ལྔ་ལ། །

ཟློག་ཏུ་རུང་བའི་རླུང་ལྔ་ཡོད། །

དཀྱིལ་དུ་རུང་[381-page Dg]བའི་རྩ་གཉིས་ལ། །

བཟུང་དུ་རུང་བའི་རླུང་གཉིས་དང༌། །

དྲང་བའི་ཐིག་ལེ་གཉིས་ཡོད་དོ། །

གཏེམ་དུ་མི་རུང་དྲུག་ཡོད་དོ། །

མ་གཏེམས་འཁྲུག་པ་བཞི་ནང་ན། །

གཏེམས་པས་[page Ad-518]གནས་པ་བཞི་ཡིན་ནོ། །

ལྷག་མ་རྣམས་ལ་གལ་མེད་དོ། །

འཕར་བའི་རྩ་ནི་ཉི་ཤུ་སྟེ། །

གསེང་དུ་རུང་བ་བདུན་ཡིན་ནོ། །

མི་འཕར་བ་ནི་ལྷག་མའོ། །

བསྲེག་ཏུ་རུང་བ་བདུན་ཡིན་ནོ། །

མི་རུང་བ་ནི་དེ་ཕྱེད་དོ། །

རྩ་ཡི་རྣམ་པ་དེ་དག་ལ། །

རླུང་གི་སྟོབས་དང་འབྱུང་བའི་གདངས། །

ཐིག་ལེ་རྟེན་དུ་གནས་པའོ། །

ཐིག་ལེའི་རྣམ་པ་དེ་དག་ཀྱང༌། །

འགྱུ་དང་མི་འགྱུའི་རྣམ་པ་ནི། །

རྩ་ཡི་མཚན་ཉིད་དེ་ཡིན་ནོ། །

ཤེས་པའི་རྟེན་ནི་རེ་རེ་སྟེ། །

འཛིན་པའི་ཡུལ་ཀྱང་དེ་སྙེད་ཡོད། །

ཅེས་སོ། །

2.12.1.2.2.2.2.4 བཅོས་ཐབས་ངེས་པར་བཤད་པ།

བཞི་པ་བཅོས་ཐབས་ངེས་པ་ནི། གནད་ཡིག་ལས།

སྐྱེས་བུའི་ལུས་ཀྱི་གནས་ལས་ནི། །

སྙིང་ལས་གྱེས་པའི་རྩ་ཆེན་ནི། །

ཕྱི་རོལ་རྣམས་ན་འདི་ལྟར་སྣང༌། །

ལག་པའི་གྲེ་མོང་གཡས་པའི་གཤོང༌། །

[page My-201a]ཡི་གེ་ཀ་ཡི་འཇུག་པ་གནས། །

སྨན་སྐད་འབའ་བསམ་གྲུབ་མགོ་ཡིན། །

འདི་གཏར་རིམས་ཀྱི་ནད་ལ་ཕན། །

གཡོན་པའི་གཤོང་ན་ཁ་ཡོད་དོ། །

འདི་མིང་བྷ་ལ་ཏི་ཏ་ཀ །

འདི་གཏར་མཁྲིས་པའི་ནད་ལ་ཕན། །

བད་ཀན་ནད་ཀྱང་སེལ་བར་བྱེད། །

དེ་ཡི་ཕྱི་རོལ་གཡས་པ་ན། །

ག་ནི་གནས་པས་འདི་གཏར་ན། །

མཆིན་པའི་ནད་ལ་ཕན་པ་ཡིན། །

འདི་མིང་རུ་ཐུང་གཡས་པ་ཞེས། །

གཡོན་ན་གྷ་ཡིག་གནས་པ་སྟེ། །

འདི་མིང་རུ་ཐུང་གཡོན་པ་ཞེས། །

འདི་གཏར་ཕོ་བའི་ནད་ལ་ཕན། །

ལག་ངར་གྱི་ནི་ནང་རོལ་ན། །

ན་གནས་མཁྲིག་མའི་རྒྱལ་མོ་ཡིན། །

འདི་གཏར་མཁྲིས་པའི་ནད་ལ་ཕན། །

དེ་ཡི་གཡས་ཟུར་རྩ་གནས་ཏེ། །

འདི་མིང་མཆིན་རྩ་ཟང་མ་ཞེས། །

འདི་གཏར་མཆིན་ནད་ཀུན་ལ་ཕན། །

དེ་ཡི་རུ་ཐུང་ནང་རོལ་ན། །

ཚ་གནས་རྩ་ཕྲན་ཁ་ཁ་ཞེས། །

འདི་[page Ad-519]གཏར་བད་ཀན་ནད་ལ་ཕན། །

ལག་ངར་{འཁྲིག་}[[55]](#footnote-55)ཟུར་ཛ་གནས་ཏེ། །

འདི་མིང་གོང་རྩ་གཡས་པ་ཞེས། །

འདི་གཏར་གློ་བའི་ནད་ལ་ཕན། །

གཡོན་ནའང་ཛ་གནས་གོང་རྩ་གཡོན། །[382-page Dg]

འདི་གཏར་ལུད་པ་སེར་ལ་ཕན། །

མཁྲིག་མའི་རྒྱབ་དཀྱིལ་དྲང་པོ་ན། །

ཉ་གནས་རྒྱབ་རྩ་གྲུབ་མགོ་ཞེས། །

འདི་གཏར་རོ་སྟོད་ནད་ལ་ཕན། །

ལག་པའི་མཐེབ་མཛུབ་གཉིས་ཀྱི་བར། །

ཚོན་གང་{བཞལ་}[[56]](#footnote-56)བའི་གཤོང་བུ་ན། །

ཊ་གནས་སྙིང་རྩ་དཀར་མོ་ཞེས། །

འདི་གཏར་མཁལ་མཁྲིས་སྙིང་ནད་ཕན། །

རྒྱབ་དཀྱིལ་དྲང་པོར་ཐ་གནས་ཏེ། །

འདི་མིང་རྒྱབ་རྩ་ཆེན་པོ་ཡིན། །

འདི་གཏར་རོ་རྒྱབ་ནད་ལ་ཕན། །

མཐེབ་ཆུང་ཕྱི་ཟུར་ཌ་གནས་ཏེ། །

འདི་མིང་མཆིན་རྩ་འཁྲོན་བུ་ཞེས། །

འདི་གཏར་ལག་པ་ན་ལ་ཕན། །

མཐེ་བོང་རྒྱབ་ནི་དྲང་བོ་ན། །

དྷ་གནས་མཁྲིས་རྩ་གྷན་དྷེ་ཞེས། །

འདི་གཏར་མགོ་ཡི་ནད་ལ་ཕན། །

མཛུབ་མོའི་རྒྱབ་ན་ཎ་གནས་ཏེ། །

འདི་མིང་ཕོ་བའི་ཡལ་ག་ཞེས། །

གཏར་བས་དུག་གི་ནད་ལ་ཕན། །

གུང་མོའི་རྒྱབ་ན་[page My-201b]ཏ་གནས་ཏེ། །

མཆེར་པའི་ཡལ་ག་ཞེས་བྱ་བ། །

འདི་གཏར་སྲིན་གྱི་ནད་ལ་ཕན། །

སྲིན་ལག་རྒྱབ་ན་ཡི་གེ་ཙ། །

མཁལ་རྩ་ཡོན་པོ་ཞེས་བྱ་སྟེ། །

འདི་གཏར་མཁལ་མའི་ནད་ལ་ཕན། །

མཐེ་ཆུང་རྒྱབ་ན་ད་ཡིག་ཡོད། །

ཕོ་རྩ་ཡོན་པོ་ཞེས་བྱ་བ། །

འདི་གཏར་ཕོ་བའི་ནད་ལ་ཕན། །

ལག་མཐིལ་དཀྱིལ་ན་དྷ་ཡིག་སྟེ། །

མཆིན་པའི་རྩ་ནག་ཅེས་བྱ་བ། །

འདི་གཏར་ཕོ་མཆིན་ནད་ལ་ཕན། །

མཛུབ་མོའི་ངོས་ན་ན་ཡིག་གོ །

སྙིང་རྩ་འཁོར་མ་ཞེས་བྱ་བ། །

འདི་གཏར་ཤེས་པ་མི་དགའ་དང༌། །

སྙིང་རླུང་ལྡང་དུབ་ཉིད་ལ་ཕན། །

རྣལ་[page Ad-520]འབྱོར་པ་ཡིས་ཟླས་ཤིང་གདོན། །

པ་ནི་ནུ་མའི་སྟེང་ན་གནས། །

ཕ་ནི་དེ་བཞིན་གཡོན་པ་ན། །

བ་ནི་མཆན་ཁུང་གཡས་པ་ན། །

དེ་བཞིན་བྷ་ནི་གཡོན་པ་ན། །

མ་ནི་བྲང་གི་ལྷེན་སྣ་ལ། །

ལ་ནི་ཕོ་བའི་སྟེང་ཡིན་ནོ། །

ཡ་ནི་རྒྱབ་དཀྱིལ་ཚིགས་པ་ལ། །

འདི་ཀུན་ཕྱོགས་ནི་གང་ན་བསྲེག །

དེས་ནི་དེ་ཡི་ནད་ལ་ཕན། །

རྣལ་འབྱོར་པ་ཡིས་གཏེམས་པས་འགྲུབ། །

འདིས་ནི་གནད་ཀྱི་ཡི་གེ་བསྡུས། །

ལྷག་མ་རྣམས་ལ་ཕན་གནོད་མེད། །

གཏེམ་དང་དཀྲུག་དང་དཀྱིལ་བ་ནི། །

རྣལ་འབྱོར་པ་ཡིས་ཤེས་པར་བྱ། །

{ཅེས་}[[57]](#footnote-57)སོ། །

###### 2.12.1.2.2.2.3 མགྲིན་པ་ལོངས་སྤྱོད་ཀྱི་འཁོར་ལོ།

གསུམ་པ་མགྲིན་པ་ལོངས་སྤྱོད་ཀྱི་འཁོར་ལོ་ལའང་བཞི་ལས།

2.12.1.2.2.2.3.1 རྣམ་གྲངས་སྤྱིར་བསྟན་པ།

དང་པོ་[383-page Dg]རྣམ་གྲངས་སྤྱིར་བསྟན་པ་ནི། རྩ་བའི་འདབ་མ་བཅུ་དྲུག {།}[[58]](#footnote-58)དེ་ལས་ནང་དང་ཕྱིར་གྱེས་པའི་འདབ་ཕྲན་གྲངས་མེད་པ་ལས། ནང་རྩ་རགས་པ་སུམ་བརྒྱ་བཞི་བཅུ་འཁོར་ལོ་བདུན་གྱི་འཁྱིལ་དུ་གནས་པ་ནི། རྩ་གནས་འཁོར་ལོ་ལས།

མགྲིན་པ་ལོངས་སྤྱོད་འཁོར་ལོ་ལ། །

རྩ་ཆེན་སུམ་བརྒྱ་བཞི་བཅུ་གནས། །

འཁོར་ལོ་རིམ་པ་བདུན་ལྡན་པའི། །

དང་པོའི་རིམ་པའི་འདབ་མ་ནི། །

རྣམ་པ་བཅུ་ནི་ཡིན་པའོ། །

ལྷག་མ་ཀུན་ཀྱང་དེ་དང་འདྲ། །

ཀུན་གྱི་ཐ་མ་ཉི་ཤུའོ། །

རྩ་ནི་རྣམ་པ་འདི་དག་གོ །

ལས་དང་ཉོན་མོངས་བག་ཆགས་དང་། །

ཡེ་ཤེས་འགྱུ་བའི་གནད་འདུ་བའི། །

ལམ་ནི་འདི་དག་ཡིན་པའོ། །

ཡེ་ཤེས་འགྱུ་བ་བཅུ་དྲུག་སྟེ། །

རིག་[page My-202a]པ་སྐུ་ཡང་དེ་སྙེད་དོ། །

ཤེས་རབ་ཐིག་ལེ་བཅུ་དྲུག་ཡིན། །

འབྱུང་བ་ཡང་ནི་བཅུ་དྲུག་གོ །

སྟོང་པ་གསལ་བའི་ཐིག་ལེ་ཡི། །

རྩ་ནི་རྣམ་པ་བརྒྱད་ཡིན་ཏེ། །

འདུ་བའི་རྩ་ནི་བཅུ་བཞི་འོ། །

ལྷག་མའི་ལས་ནི་[page Ad-521]ལམ་ཡིན་ནོ། །

རིག་པ་སྐུ་ཡི་འཁོར་ལོ་ནི། །

རྣམ་པ་བཅུ་དྲུག་ལྡན་པ་རྣམས། །

བདུན་ནི་རིག་པ་དངོས་པོ་ཡིན། །

ལྷག་མ་རྣམས་ནི་སྐུ་ཡིན་ནོ། །

དང་པོ་རྩ་བ་རིག་པའི་སྐུ། །

གཉིས་པ་ཡངས་པ་སྐུ་ཡིན་ནོ། །

གསུམ་པ་ད་དུ་ཀ་ལ་རྒྱུ། །

བཞི་པ་མི་འགྱུར་བཛྲ་སྐུ། །

ལྔ་པ་བྷོ་དྷི་ས་ཏྭའི་སྐུ། །

དྲུག་པ་ངོ་བོ་ཉིད་ཡིན་ནོ། །

བདུན་པ་མཐོང་བ་རང་གྲོལ་ཡིན། །

བརྒྱད་པ་ཡང་དག་བདེ་བའི་སྐུ། །

ལྷག་པ་གཅིག་ན་རྒྱུ་བའོ། །

རིག་པ་ལ་ནི་གཉིས་གཉིས་སོ། །

པྲ་ཛྙའི་ཐིག་ལེ་བཅུ་དྲུག་ནི། །

བརྒྱད་ནི་ཐིག་ལེ་སྟོང་པས་འགྱུ། །

བཞི་ནི་གཞི་ལམ་ཐིག་ལེའོ། །

ལྷག་མ་ཤེས་རབ་འགྱུ་བའི་ལམ། །

འབྱུང་བའི་འདབ་མ་བཅུ་དྲུག་ནི། །

བཞི་ནས་རླུང་གི་{དངས་}[[59]](#footnote-59)མ་སྟེ། །

བཞི་ནས་མེ་ཡི་{དངས་}[[60]](#footnote-60)མ་དྲོད། །

གསུམ་ནས་ས་ཡི་{དངས་}[[61]](#footnote-61)མ་སེར། །

གསུམ་ནས་ཆུ་ཡི་{དངས་}[[62]](#footnote-62)མ་ཁྲག །

གཉིས་ནས་ནམ་མཁའི་{དངས་}[[63]](#footnote-63)མ་སེམས། །

རེ་ཞིག་དེ་ནས་འགྱུ་བ་ཙམ། །

ཁྱབ་པ་ཀུན་ལ་ཁྱབ་པའོ། །

སྟོང་པའི་ཐིག་ལེ་བརྒྱད་ཡིན་ཏེ། །

གཉིས་ནི་འགྱུ་བའི་ཐིག་ལེའོ། །

ལྷག་མ་སྟོང་འགྱུར་ཐིག་[384-page Dg]ལེའོ། །

འདུ་བའི་རྩ་ནི་བཅུ་བཞི་ལས། །

བཞི་ནི་བད་ཀན་སེམས་ཀྱི་རྩ། །

བཞི་ནི་གཏི་མུག་མཁྲིས་པའི་རྩ། །

བཞི་ནི་ཞེ་སྡང་རླུང་གི་རྩ། །

གཉིས་ནི་འདོད་ཆགས་ས་ཡི་རྩ། །

བཅུ་བཞི་ཉོན་མོངས་ལམ་ཡིན་པས། །

བཞི་ནི་མ་རིག་དངོས་པོའོ། །

ལྔ་ནི་རྟོག་བཅས་ཡིད་ཡིན་ནོ། །

ལྔ་ནི་དུག་གསུམ་ལམ་དུ་བཤད། །

དེ་དག་གནས་ནི་རེ་རེ་ལ། །

ལས་དང་རླུང་ནི་རེ་རེའོ། །

{ཅེས་}[[64]](#footnote-64)སོ། །

རྩ་དེ་དག་གི་འཕོ་འཇུག་དང་བྱེད་པ་ནི། ཡང་དེ་[page Ad-522]ལས།

མགྲིན་པ་ལོངས་སྤྱོད་འཁོར་ལོའི་རྩ། །

བཞི་ནི་སྟེང་དུ་འགྲོ་བ་སྟེ། །

སྟོང་པའི་རྩལ་ནི་སྦྱོང་བར་བྱེད། །

གཉིས་ནི་ཀུན་དུ་ཁྱབ་པ་སྟེ། །

རིག་པའི་རང་རྩལ་སྦྱོང་བར་བྱེད། །

གཉིས་ནི་འོད་དུ་འགྲོ་བ་སྟེ། །

འབྱུང་[page My-202b]བའི་དངས་སྙིགས་འཁྲུག་པར་བྱེད། །

བཞི་ནི་གཡས་སུ་འགྲོ་བ་སྟེ། །

ཡེ་ཤེས་རྩལ་ནི་སྦྱོང་བར་བྱེད། །

བཞི་ནི་གཡོན་དུ་འགྲོ་བ་སྟེ། །

ལས་ཀྱི་སྟོབས་ནི་སྐྱེད་པར་བྱེད། །

དེ་དག་རྣམས་ཀྱི་མཚན་ཉིད་ནི། །

ཕྱོགས་ཀྱི་ཆ་དག་རེ་རེ་ལ། །

འགྱུ་བའི་རླུང་ནི་གཉིས་གཉིས་སོ། །

ལྷག་མ་འགྱུ་བའི་དངས་མའོ། །

གཅིག་ན་གཉིས་ཀ་རྒྱུ་བའོ། །

དེ་དག་རྣམས་ཀྱིས་ཤེས་པའི་ཆ། །

ཐིམ་དང་ཟློག་དང་གནས་པའོ། །

ལས་དང་འབྲས་བུ་རྫོགས་པའོ། །

ཤེས་པའི་དངས་མ་རེ་རེ་ལ། །

འགྱུ་བའི་རྩལ་ནི་དྲུག་དྲུག་གོ །

ཐིམ་པའི་སྒོ་ནི་གཉིས་གཉིས་ཏེ། །

འཇུག་པའི་ས་ཡང་གསུམ་གསུམ་མོ། །

ཕྲ་དང་ཕྱེ་དང་ཕྱོགས་ལ་གནས། །

འགྱུ་དང་སྟོང་དང་མཐར་ཕྱིན་ནོ། །

འཛིན་པའི་དངས་མ་ལྔ་ཡི་ཆ། །

ཤེས་པས་བཟུང་བ་མ་ཡིན་ཏེ། །

གཟུགས་ལ་གཉིས་གཉིས་ཟུང་འཇུག་གོ །

འདུས་པས་ཐིག་ལེ་སྟོང་པ་སྟེ། །

གྱེས་པས་ས་ལ་རྣམ་པར་གྲོལ། །

བསྟན་པའི་ལྷ་མོ་མི་གཡོ་ཞིང༌། །

ལག་ན་རླུང་གི་བ་དན་འཕྱར། །

ཤུགས་འཆང་ལྷ་མོ་གསལ་འཛིན་མ། །

ལག་ན་རླུང་གི་བུམ་པ་ཐོགས། །

དབྱུང་བར་བྱེད་ཅིང་གནས་པའོ། །

ལྷ་མོ་ཆེན་མོ་མི་གཡོ་མ། །[page Ad-523]

ལག་ན་རླུང་གི་ཞགས་པ་འཕེན། །

གསལ་བྱེད་ལྷ་མོ་སྐྱོང་བྱེད་མ། །

ལག་ན་རླུང་གི་སྒྲོམ་བུ་ཐོགས། །

འཕྲོ་ཞིང་འཕེན་པར་བྱེད་པའོ། །

ལྷ་མོ་[385-page Dg]ཆེན་མོ་འདེགས་བྱེད་མ། །

ལག་ན་རླུང་གི་གྲུ་བཞུད་མ། །

རླུང་གི་ལྷ་མོ་དེ་དག་ནི། །

སྤྲོས་དང་སྤྲོས་པའི་ལས་བྱེད་མ། །

བསྡུ་དང་འཛིན་དང་སྤྲོ་བའོ། །

{ཅེས་}[[65]](#footnote-65)སོ། །

ལྷ་མོ་ལྔ་ནི། ཡེ་ཤེས་དབྱིངས་སུ་འཁྱིལ་པའི་རླུང་ལྔ་དག་པའོ། །[[66]](#footnote-66)

2.12.1.2.2.2.3.2 ཡན་ལག་སོ་སོར་བཤད་པ།

གཉིས་པ་ཕྱི་རྩའི་འདབ་མ་སོ་སོར་བཤད་པ་ནི། ཡང་དེ་ལས།

མགྲིན་པ་འཁོར་ལོའི་རྩ་རྣམས་ནི། །

འདི་ལྟར་ཀུན་ལ་ཤེས་པར་བྱ། །

འཁོར་ལོ་དེ་ཡི་མདུན་རྒྱབ་ན། །

མེ་སྟག་ལྟ་བུའི་རྩ་རེ་སྟེ། །

གཡས་སུ་རྣམ་པར་འཁྱིལ་བ་ནི། །

དར་ལྕེ་རླུང་གིས་སྐྱོད་བཞིན་པའི། །

རྩ་ནི་ཆེན་པོ་རེ་རེ་སྟེ། །

རྩེ་ཆུང་གཡས་དང་གཡོན་ལ་གནས། །

ཡེ་ཤེས་འོད་དང་ཁྲག་དངས་སོ། །

གཡོན་ན་ལོང་ཁ་ལྟ་བུ་སྟེ། །

རྩེ་ཆུང་གཡོན་པ་ཞེས་བྱ་བ། །

འདུ་བ་ཉོན་མོངས་རྒྱུ་བའི་རྩའོ། །

འབྱུང་[page My-203a]བའི་དངས་སྙིགས་འཁྲུག་པར་བྱེད། །

འཁོར་ལོའི་ལོགས་ནི་གཡས་གཡོན་ན། །

སེང་འབྲུ་ལྟ་བུའི་རྩ་རེ་སྟེ། །

དཔུང་པའི་མགོ་ནི་གཡས་གཡོན་ནོ། །

འཁོར་ལོ་དེ་ཡི་རྩིབས་བཞི་ན། །

དུང་ཕོར་ལྟ་བུའི་རྩ་ཡོད་དེ། །

སོག་པ་མེ་ལོང་གཡས་གཡོན་ནོ། །

དེ་ན་རྩ་ནི་གཉིས་གཉིས་སོ། །

འཁོར་ལོའི་ལྷག་མའི་འདབ་མ་ལ། །

ཆུ་ཡི་ཐིགས་པ་ལྟ་བུ་ཡི། །

རྩ་རེ་རྣམ་པར་གནས་པའོ། །

དཔུང་པ་ཡི་ནི་བྱིན་{བཞུག་}[[67]](#footnote-67)དཀྱིལ། །

གཡས་གཡོན་གཉིས་ན་རེ་རེའོ། །

དེ་ཡི་ལྟག་མའི་འདབ་མ་ལས། །

ཕུར་པ་ལྟ་བུའི་རྩ་གཉིས་ཏེ། །

དཔུང་པ་ཡི་ནི་ཉིད་དཀྱིལ་གྱི། །

གཡས་གཡོན་གཉིས་ན་གནས་པའོ། །

དེ་ཡི་ལྷག་མའི་འདབ་མ་ལས། །

ཉི་ཟེར་ལྟ་བུའི་རྩ་རེ་སྟེ། །

དཔུང་པ་ཡི་ནི་ཟུར་ལ་གནས། །

དེ་གཉིས་ལ་ཡང་གཉིས་གཉིས་སོ། །

དེ་དག་ལོང་སྤྱོད་འཁོར་ལོ་ཡི། །

རྩ་ཡི་རྣམ་པ་ཡིན་པར་གྲགས། །

{ཅེས་}[[68]](#footnote-68)སོ། །

2.12.1.2.2.2.3.3 གནད་བྱེ་བྲག་ཏུ་བསྟན་པ།

གསུམ་པ་[page Ad-524]གནད་བྱེ་བྲག་ཏུ་བཤད་པ་ལ་ཡང་། དེ་ཉིད་ལས་།

ས་བྷ་ཏ་ཡི་ཙ་ཀྲ་ནི། །

འདབ་མ་བཅུ་དྲུག་དང་ལྡན་ཏེ། །

རྩ་ཡི་རྣམ་པ་དེ་དག་ན། །

འགྱུ་བའི་རླུང་དང་ཐིག་ལེའི་རྟེན། །

ཤེས་པའི་ཟུངས་སུ་གནས་པའོ། །

གཏེམ་དུ་རུང་བའི་རྩ་བཞི་ན། །

སྐྱིལ་ཏུ་རུང་བའི་རླུང་བཞི་ཡོད། །

གནས་པས་ཐུབ་པའི་[386-page Dg]ཐིག་ལེ་བཞི། །

མ་གཏེམས་འཚོར་བའི་རྩ་བཞི་ན། །

རྣམ་པར་ཤེས་པའི་རླུང་བཞི་ཡོད། །

བསྡུད་པའི་ཐིག་ལེ་བཞི་གནས་སོ། །

ཆ་མཉམ་རྩ་ནི་བཞི་དག་ལ། །

འཁུ་ལྡོག་མེད་པའི་རླུང་བཞི་ཡོད། །

གསང་བའི་ཐིག་ལེ་བཞི་གནས་སོ། །

ལྷག་མ་རྣམས་ལ་གལ་མེད་དོ། །

འཕར་བའི་རྩ་ནི་བཅུ་གཅིག་གོ། །

གསེང་དུ་རུང་བ་བརྒྱད་ཡིན་ནོ། །

གསེངས་ན་སྐྱོན་འགྱུར་ལྷག་མའོ། །

གནས་པའི་ལྷག་མ་དེ་དག་ལས། །

བསྲེགས་ན་སྐྱོན་འགྱུར་གཉིས་ཡོད་དོ། །

དེ་ནི་གནས་པའི་གནད་ཡིན་ནོ། །

{ཅེས་}[[69]](#footnote-69)སོ། །

2.12.1.2.2.2.3.4 བཅོས་ཐབས་ངེས་པར་བཤད་པ།

བཞི་པ་རྩ་གནས་འདིར་ནད་བྱུང་བ་བཅོས་སུ་རུང་བའི་ཐབས་ནི། གནད་ཡིག་ལས།

མགྲིན་པ་གཡས་ན་གྱེན་ལ་རྒྱུག །

ཨེ་གནས་དེ་མིང་རྩེ་ཆུང་གཡས། །

འདི་གཏར་འཇིང་པ་རེངས་ལ་ཕན། །

གཡོན་ན་ཨོ་གནས་རྩེ་ཆུང་གཡོན། །

འདི་[page My-203b]གཏར་སྟོད་ནི་བསྡམས་པ་དང་། །

མགོ་ཆག་ཁོང་ནད་ཀུན་ལ་ཕན། །

དཔུང་པ་གཡས་ན་ཨེ་གནས་ཏེ། །

འདི་མིང་གློ་རྩ་ཡོན་པོ་ཞེས། །

གཏར་བས་གློ་ནི་ཚ་ལ་ཕན། །

གཡོན་ན་ཡི་གེ་ཨ་གནས་ཏེ། །

འདི་མིང་སྤྱི་རྩ་ཐེན་པོ་ཞེས། །

འདི་གཏར་ནད་རྣམས་ཀུན་ལ་ཕན། །

དཔུང་པའི་ཉ་དཀྱིལ་གཡས་པ་ན། །

ཨ་གནས་དུག་རྩ་ཡོན་པོ་ཞེས། །

འདི་གཏར་དུག་གི་ནད་ལ་ཕན། །

གཡོན་ཨ་སྦལ་རྩ་ཆེན་པོ་ཞེས། །

འདི་གཏར་སྨྱོ་འབོག་བརྒྱལ་ལ་ཕན། །

དཔུང་[page Ad-525]ཟུར་གཡས་ན་ཡི་གེ་ཨཱི། །

འདི་མིང་སྦལ་རྩ་ནག་པོ་ཞེས། །

གཏར་བས་རྐེད་ནད་ཀུན་ལ་ཕན། །

གཡོན་ན་དེ་བཞིན་ཌཱི་གནས་ཏེ། །

གསེར་རྩ་ཐང་པོ་ཞེས་བྱ་བ། །

འདི་གཏར་རྩ་ཡི་ནད་རྣམས་སེལ། །

ཨཱོ་ནི་སོག་པའི་མེ་ལོང་དཀྱིལ། །

གློ་རྩ་ཆེན་པོ་ཞེས་བྱ་བ། །

འདི་བསྲེགས་མགོ་བོ་འཁྱོམ་ལ་ཕན། །

དཔུང་པའི་ལུག་འཇུག་དཀྱིལ་ན་ཨཱོ། །

གཤེན་ཐག་གཡས་པ་ཞེས་བྱ་བ། །

འདི་བསྲེགས་དཔུང་པ་བྱུང་བ་སེལ། །

གཡོན་ཨི་གཤེན་ཐག་གཡོན་པ་སྟེ། །

འདི་བསྲེགས་ཕོ་བ་ཁེངས་ལ་ཕན། །

རཱི་ནི་མགྲིན་འོག་ཁུང་ན་གནས། །

ལཱི་ནི་རྩེ་མཚོན་གཡས་པ་ན། །

གཡོན་ན་ལི་སྟེ་སྟག་དཀྱིལ་ཨེ། །

དེ་བཞིན་མདུན་དཀྱིལ་ཨཱཻ་ཡིན་ནོ། །

འདི་ཀུན་གཏེམ་ཞིང་[387-page Dg]དཀྲུག་པ་མིན། །

རྣལ་འབྱོར་ལུས་ཀྱི་འབྱུང་འཁྲུགས་ན། །

ཡི་གེ་འདི་དག་གནས་པ་ཡི། །

ཕྱོགས་དང་ཐོ་ཕྱི་དེ་ནས་ནི། །

དབུགས་དང་བཅས་ཏེ་བཟླས་པས་འགྲུབ། །

ལྷག་མ་རྣམས་ལ་ཕན་གནོད་མེད། །

འདི་ཤེས་འབྱུང་བ་འཁྲུགས་མི་སྲིད། །

ཅེས་སོ། །

###### 2.12.1.2.2.2.4 སྤྱི་གཙུག་བདེ་ཆེན་གྱི་འཁོར་ལོ།

བཞི་པ་བདེ་ཆེན་འཁོར་ལོའི་རིམ་པ་སོ་སོར་བཤད་པ་ལའང་བཞི་ལས།

2.12.1.2.2.2.4.1 རྣམ་གྲངས་སྤྱིར་བསྟན་པ།

དང་པོ་རྣམ་གྲངས་སྤྱིར་བསྟན་པ་ནི། {།}**[[70]](#footnote-70)**རྩ་འདབ་སུམ་ཅུ་རྩ་གཉིས་ལས་གྱེས་པ་སུམ་བརྒྱ་དྲུག་ཅུ། འདབ་ཕྲན་ཉིས་སྟོང་རྩ་དགུའི་དབྱེ་བ་དང་བཅས་པ་ནི། རྩ་གནས་རིན་པོ་ཆེའི་འཁོར་ལོ་ལས། །

སྤྱི་གཙུག་བདེ་བའི་འཁོར་ལོ་ལ། །

ཤིན་ཏུ་ཆེ་བའི་རྩ་རྣམས་ནི། །

སུམ་བརྒྱ་དྲུག་བཅུ་ཐམ་པ་སྟེ། །

རྩ་ཕྲན་[page My-204a]ཉིས་སྟོང་རྩ་དགུ་གནས། །

དེ་དག་རྣམས་ཀྱི་དོན་བཤད་པ། །

འདུ་བའི་རྩ་ནི་ཉི་ཤུ་བཞི། །

རྣམ་པར་གནས་ཤིང་འཇུ་བའོ། །[page Ad-526]

ཡེ་ཤེས་རྣམ་པར་འཁྱིལ་བ་ཡི། །

རྩ་ནི་ལྔ་བཅུ་ཐམ་པའོ། །

སྐུ་ལ་སུམ་བཅུ་རྩ་བརྒྱད་དོ། །

རིག་པ་ལ་ནི་ཉི་ཤུ་སྟེ། །

ཐིག་ལེ་སུམ་ཅུ་གཉིས་ཡིན་ནོ། །

འབྱུང་བ་ལ་ནི་ལྔ་བཅུའོ། །

ཤེས་རབ་ཉི་ཤུ་རྩ་བརྒྱད་དོ། །

བྱང་སེམས་རྩ་ནི་བཅུ་ཡིན་ནོ། །

མ་རིག་པ་ཡང་བཅུ་ཡིན་ནོ། །

ཡིད་ནི་རྣམ་པ་བཅུ་གཉིས་སོ། །

ལྷག་མ་ཉོན་མོངས་རྩ་ཡིན་ནོ། །

འདུ་བའི་རྩ་ནི་ཉི་ཤུ་བཞི། །

དྲུག་ནི་མ་རིག་འདུས་པའི་རྩ། །

དྲུག་ནི་འདོད་ཆགས་བད་ཀན་རྩ། །

དྲུག་ནི་གཏི་མུག་མཁྲིས་པའི་རྩ། །

དྲུག་ནི་རླུང་གི་རྩ་ཡིན་ནོ། །

ཡེ་ཤེས་རྩ་ནི་ལྔ་བཅུ་སྟེ། །

ཆོས་དབྱིངས་ཡེ་ཤེས་བཅུ་ཡིན་ནོ། །

མེ་ལོང་ཡེ་ཤེས་བཅུ་ཡིན་ནོ། །

མཉམ་ཉིད་ཡེ་ཤེས་དེ་ཙམ་མོ། །

སོ་སོར་རྟོགས་ཀྱང་བཅུར་བཤད་དོ། །

བྱ་གྲུབ་ཡེ་ཤེས་དེ་ཉིད་དོ། །

སྐུ་ཡི་སུམ་བཅུ་རྩ་བརྒྱད་ནི། །

རྩ་ནི་གཉིས་གཉིས་དག་ཏུ་སྟེ། །

གཉིས་པ་རྩ་ཡི་སྐུ་ཡིན་ནོ། །

གཉིས་ནི་དབྱིངས་ཀྱི་སྐུ་རུ་བཤད། །

གཉིས་ནི་ཡངས་པའི་སྐུ་ཡིན་ནོ། །

གཉིས་ནི་དག་པའི་སྐུ་ཡིན་ནོ། །

དེ་བཞིན་གཉིས་ན་ལོག་པ་གནས། །

གཉིས་ན་མི་འགྱུར་རྡོ་རྗེའི་སྐུ། །

གཉིས་ན་ངོ་བོ་ཉིད་ཡིན་ནོ། །

དེ་བཞིན་གཉིས་ན་མཐོང་བ་གནས། །

གཉིས་ན་ཐ་མི་དད་པའི་སྐུ། །[388-page Dg]

ཞེན་མེད་དག་ནི་གཉིས་ནའོ། །

གཉིས་ན་གཅིག་པ་ཐིག་ལེ་འོང༌། །

དེ་བཞིན་ལྷག་མ་རྣམས་སུ་ཡང༌། །

གཉིས་གཉིས་དག་ཏུ་ཤེས་པར་བྱ། །

རིག་པའི་རྩ་ནི་ཉི་ཤུ་ལ། །

གཉིས་ན་སེང་གེ་ལྟ་བུ་གནས། །

དེ་བཞིན་གཉིས་ན་གླང་ལྟ་བུ། །

གཉིས་ན་ཁྱུང་ཆེན་ལྟ་བུ་སྟེ། །

གཉིས་ན་འཇའ་ཚོན་ལྟ་བུར་གནས། །

གཉིས་ན་སྲེག་བྱེད་མེ་ལྟ་[page Ad-527]བུ། །

ལྷག་མ་རྣམས་ན་རེ་རེའོ། །

ཐིག་ལེའི་རྩ་ནི་སུམ་བཅུ་སྟེ། །

བཅུ་ན་གཞི་ལམ་ཐིག་ལེ་གནས། །

བཅུ་ན་སྟོང་པའི་ཐིག་ལེ་སྟེ། །

བཅུ་ན་རྒྱུ་ཡི་ཐིག་ལེའོ། །

འབྱུང་[page My-204b]བའི་རྩ་ནི་ལྔ་བཅུ་ན། །

བཅུ་ན་རླུང་གི་འཛིན་བྱེད་དབུགས། །

བཅུ་ན་མེ་ཡི་འཛིན་བྱེད་དྲོད། །

བཅུ་ན་ཆུ་ཡི་{བསྡུད་}[[71]](#footnote-71)བྱེད་ཁྲག །

བཅུ་ན་ས་ཡི་སྐྱེད་བྱེད་ཤ །

བཅུ་ན་ནམ་མཁའི་སྤོར་བྱེད་སེམས། །

ཤེས་རབ་རྩ་ནི་ཉི་ཤུ་བརྒྱད། །

དགུ་ན་འབྱེད་བྱེད་པྲཛྙཱ་སྟེ། །

དགུ་ན་{བསྡུད་}[[72]](#footnote-72)བྱེད་དངས་མའོ། །

ལྔ་ན་སྒྲོལ་བྱེད་ཤེས་རབ་བོ། །

ལྔ་ན་སྐྱོད་པར་བྱེད་པའོ། །

སེམས་ཀྱི་རྩ་ནི་བཅུ་རྣམས་ན། །

རེ་རེ་དག་ནི་གནས་པའོ། །

གཅིག་ན་གཉིས་སུ་གནས་པའོ། །

མ་རིག་རྩ་ནི་རྣམ་པ་བཅུ། །

གཉིས་ན་རྩ་བའི་མ་རིག་གནས། །

གཉིས་ན་འཁྲུལ་བའི་མ་རིག་གནས། །

གཉིས་ན་འཁྲུལ་གཞིའི་མ་རིག་གནས། །

གཉིས་ན་འཛིན་པ་རྟོག་པའི་གནས། །

ལྷག་མ་དག་ན་རེ་རེའོ། །

ཡིད་ནི་རྣམ་པ་བཅུ་གཉིས་ཏེ། །

ཡིད་རེ་རྩ་ནི་གཉིས་གཉིས་སོ། །

ཉོན་མོངས་རྩ་ནི་ཉི་ཤུ་བརྒྱད། །

བཅུ་ན་ཞེ་སྡང་གནས་པའོ། །

ལྔ་ན་དེ་བཞིན་འདོད་ཆགས་གནས། །

ལྔ་ན་གཏི་མུག་རྣམ་པར་གནས། །

བཞི་ན་ཕྲག་དོག་དེ་བཞིན་གནས། །

བཞི་ན་ང་རྒྱལ་གནས་པའོ། །

དེ་ལྟར་རྩ་དང་རླུང་རྣམས་ནི། །

རིམ་པར་གནས་ཤིང་འཆར་བའོ། །

{ཅེས་}[[73]](#footnote-73)སོ། །

དེ་དག་གི་རྣམ་གྲངས་དང་བྱེད་ལས་བཤད་ན། དེ་ཉིད་ལས།

སྤྱི་བོ་བདེ་ཆེན་འཁོར་ལོ་ལ། །

རིག་དག་ཡེ་ཤེས་རླུང་དང་ལས། །

འདུ་དང་ཁྲག་དང་ཤེས་པ་སྟེ། །

གནས་བདུན་པོ་ལ་རེ་རེ་ཞིང༌། །

རྩ་[page Ad-528]ནི་ལྔ་བཅུ་ལྔ་བཅུའོ། །

རྩ་ཡི་རྣམ་པ་དེ་དག་ནི། །

ལྔ་བཅུ་སྟེང་དུ་འགྲོ་བ་སྟེ། །

ཤེས་པའི་དངས་མ་བསྡུད་པར་བྱེད། །

ལྔ་བཅུ་གཡོན་དུ་འགྲོ་[389-page Dg]བ་སྟེ། །

སེམས་ཀྱི་དངས་མ་སྡུད་པར་བྱེད། །

ལྔ་བཅུ་རྩིབས་ལ་གནས་པ་སྟེ། །

ཡུལ་གྱི་དངས་མ་འཛིན་པར་བྱེད། །

ལྔ་བཅུ་དབུས་ན་གནས་པ་སྟེ། །

རང་རང་ཤེས་པའི་ཆ་འཛིན་ནོ། །

ལྔ་བཅུ་ཀུན་ཏུ་ཁྱབ་པ་སྟེ། །

དབུགས་དང་དངས་མ་ཡིད་ཀྱི་རྟ། །

ལུས་དང་དབང་པོར་བཅས་བཅུའོ། །

སྒོ་ལ་མི་དབྱུང་ཉི་ཤུའོ། །

དབུགས་ཀྱི་རྟ་བྱེད་[page My-205a]སུམ་བཅུའོ། །

འཁྲུག་མ་དང་ནི་ལས་རླུང་རྟ། །

ལས་ཀྱི་འབྱུང་བ་འཁྲུགས་པ་ཡི། །

རྩ་ནི་རྣམ་པ་བཞི་ཡོད་དེ། །

གྱེན་དུ་སྐྱུག་དང་ཐུར་དུ་འཁྲུ། །

བར་དུ་འཁྲུག་པར་བྱེད་པ་ཡི། །

མ་བསྒྲུངས་པ་ཡི་རྩ་ཆེན་བཞི། །

ཁྲག་དང་ཆུ་སེར་དངས་མ་ལས། །

ལུས་དང་ཡན་ལག་ན་གྱུར་ནས། །

སྙིང་ཡང་འདར་ཞིང་ལག་པ་འདར། །

མཆི་མ་འཛག་ཅིང་མགོ་བོ་འཁོར། །

ཡན་ལག་རྣམས་ཀྱང་སྦྲིད་པ་འབྱུང༌། །

དེས་ནི་ལུས་ཟུངས་འཆོར་བར་བྱེད། །

གཞི་ལ་གནས་པ་དྲུག་ཡིན་ཏེ། །

གནས་དང་སྟོང་དང་འབྱུང་བ་དང༌། །

ལས་ནི་སོ་སོར་བྱེད་པའོ། །

ཐིག་ལེ་སྡུད་དང་དངས་མ་སྤྲོ། །

བཞི་བཅུ་སྦྲ་ཡི་རེ་ཐག་བཞིན། །

སྦྲིང་དེ་བཞིན་ལ་གནས་པའོ། །

དེ་བཞིན་རྩ་ཡི་རྣམ་པ་རྣམས། །

རྒྱུ་ནི་སྟོང་རྒྱུ་འཇུ་བ་ཆེ། །

ལུས་ཀྱི་དྲོད་དང་ལས་གང་ཀུན། །

འདི་རྫོགས་གཅིག་ལ་འབྲས་བུ་ནི། །

སྣ་ཚོགས་བསྡུད་ཅིང་བསྐྱོད་པའོ། །

ཤེས་པའི་དངས་མ་རེ་རེ་ལས། །

ཡེ་ཤེས་རླུང་ནི་གཉིས་གཉིས་སོ། །

འགྱུ་བྱེད་རླུང་ནི་བདུན་བཅུ་གཉིས། །[page Ad-529]

དབུགས་ནི་ཉི་ཁྲི་ཆིག་སྟོང་ལས། །

རྩ་ནི་འབུམ་ཁྲི་བཞི་རྣམས་དང༌། །

བདུན་སྟོང་དག་ནི་རྒྱུ་བར་བྱེད། །

སྤྱི་གཙུག་བདེ་འཁོར་རྩ་དེ་རྣམས། །

འཁྲིགས་པའི་ཚེ་དང་འཁྲུགས་པའིི་ཚེ། །

གནས་པའི་ཚེ་དང་འགྱུ་བའི་ཚེ། །

སྟོངས་པ་དང་ནི་འཇུག་པའོ། །

འདུས་པས་ཡལ་བའི་ངང་དུ་ཐིམ། །

{ཅེས་}[[74]](#footnote-74)སོ། །

2.12.1.2.2.2.4.2 ཡན་ལག་སོ་སོར་བཤད་པ།

གཉིས་པ་དེ་ལས་གྱེས་པ་ཕྱི་རྩའི་འདབ་མ་དང་ཡན་ལག་ནི། ཡང་དེ་ཉིད་ལས།

བདེ་བའི་འཁོར་ལོའི་རྩ་རྣམས་ན། །

ཕྱི་ཡི་ཡན་ལག་འདི་དག་གོ །

འཁོར་ལོའི་རིམ་པ་དང་ལྡན་པས། །

ཕྱི་རོལ་རིམ་པ་གཡས་ཕྱོགས་[390-page Dg]ན། །

དུང་དཀར་འཁྱིལ་བའི་མདོག་འདྲ་བའི། །

སྤྱི་གཙུག་ཚངས་པའི་བུ་ག་ལ། །

{པད་མ་}[[75]](#footnote-75)ལྟ་བུའི་རྩ་ཆེན་དང༌། །

བ་མིན་རྭ་འདྲའི་རྩ་ཉིད་དོ། །

དེ་དག་གཉིས་ལས་ཡལ་ག་ནི། །

རྣམ་པ་དྲུག་ཏུ་གྱེས་པའོ། །

[page My-205b]ཙཀྲ་དེ་ཡི་གཡོན་ཕྱོགས་ནས། །

རྣམ་པར་འགྱུ་བར་བྱེད་པ་ཡི། །

{པད་མ་}[[76]](#footnote-76)ལྟ་བུའི་གཡས་གཡོན་དུ། །

རྩ་ནི་རྣམ་པ་གཉིས་ཡོད་དེ། །

དེ་ལས་རྣམ་པར་འཕྲོས་པ་ནི། །

རྣ་བའི་ལྟག་ནས་སོར་བཞི་ནས། །

གཡས་གཡོན་གཉིས་ན་བཞི་བཞིའོ། །

ཙཀྲའི་ཕྱི་རིམ་མདུན་མ་ནས། །

དཔག་བསམ་ཤིང་གི་དབྱིབས་འདྲ་བའི། །

རྩ་བ་སྡོང་པོར་བཅས་པའི་རྩ། །

འཚོགས་མ་སྤྱི་བོ་ལ་ཉེ་བའི། །

མ་ཧེའི་ལྕེ་དང་འདྲ་བ་ཞིག །

དེ་ལས་རྩ་ནི་བཞི་བཅུའོ། །

དེ་འོག་འཁོར་ལོའི་མུ་ཁྱུད་ལས། །

རྣམ་པར་གྱེས་པའི་རྩ་ཆེན་ནི། །

ལྟག་པའི་འབུར་ནི་གཡས་གཡོན་ལ། །

སྤྲང་བུ་ཏྲེ་ལའི་གཟུགས་འདྲ་བའི། །

རྩ་ཡི་སྡོང་པོ་གཉིས་དག་གནས། །

འདུས་པའི་རྩ་ནི་བཅུ་བཅུའོ། །

འཁོར་ལོ་དེ་[page Ad-530]ལས་གཡོན་ཕྱོགས་ན། །

ཕྱི་དྲིལ་ལྟ་བུའི་རྩ་ཆེན་ནི། །

ལྡན་པའི་ཕྱོགས་ནི་ཉེ་བ་ན། །

གནས་པའི་རྩ་ནི་རེ་རེའོ། །

དེ་གཉིས་ལ་ནི་བཅུ་བཅུའོ། །

འཁོར་ལོ་རིམ་པ་གསུམ་པ་ལས། །

རྣམ་པར་འཕྲོས་པའི་རྩ་ཆེན་ནི། །

གྲོག་མོའི་འཁོར་དང་འདྲ་བའོ། །

ལས་བྱེད་རྩ་ནི་གསུམ་ཡོད་དོ། །

དཔྲལ་བ་ཡི་ནི་དཀྱིལ་འཁོར་ན། །

དབུས་ན་གསེར་གྱི་ཁབ་འདྲ་བའི། །

རྣམ་པར་ཕྲ་བའི་རྩ་གནས་པ། །

དེ་ལ་ཡལ་ག་བཅུ་ཡོད་དོ། །

ཙཀྲ་དེ་ཡི་གཡས་གཡོན་ནས། །

འཛིན་བྱེད་རྒྱུ་དང་བཅས་པ་ཡི། །

རྩ་ནི་རྣམ་པ་གཉིས་འཆར་ཏེ། །

ཙཀྵུ་ལྟ་བྱེད་དཀར་ནག་{འཚམས།}[[77]](#footnote-77) །

གཡས་གཡོན་གཉིས་ན་རེ་རེ་སྟེ། །

གཡས་ན་རྣམ་པར་གནས་པ་ནི། །

པདྨ་མཛེས་པ་ལྟ་བུ་དང༌། །

དར་དཀར་སྣལ་མ་ལྟ་བུ་གཉིས། །

རྣམ་པར་འཆར་ཞིང་གནས་པའོ། །

དེ་གཉིས་ལ་ཡང་ལྔ་ལྔའོ། །

གཡོན་གྱི་རྣམ་པར་གནས་པ་ནི། །

རྡོ་རྗེ་ལྟ་བུའི་རྩ་ཆེན་དང༌། །

ལྕགས་ཀྱུ་ལྟ་བུ་གཉིས་གནས་སོ། །

དེ་གཉིས་ལ་ཡང་ལྔ་ལྔའོ། །

ཙཀྲ་དེ་ཡི་དབུས་ཉིད་ནས། །

དཔྲལ་བའི་གཡས་གཡོན་གཉིས་[391-page Dg]པོ་ལ། །

མུ་ཏིག་ལྟ་བུའི་རྩ་གཉིས་ཡོད། །

དེ་གཉིས་ལ་ཡང་ལྔ་ལྔའོ། །

[page My-206a]འཁོར་ལོ་རྣམ་པ་བཞི་པ་ལས། །

ལག་སོར་ལྟ་བུའི་རྩ་རྣམས་ནི། །

མིག་གི་ཕུགས་ཀྱི་གཡས་གཡོན་ན། །

ཉ་མོ་ལྟ་བུའི་རྩ་རེ་སྟེ། །

ཁ་དོག་དམར་པོ་འོད་ཟེར་འབར། །

དེ་གཉིས་ལ་ཡང་བཅུ་བཅུའོ། །

ཙཀྲ་དེ་ཡི་མདུན་རྒྱབ་ནས། །

ཟླ་བ་ལྟ་བུའི་རྩ་རེ་སྟེ། །

རྩེ་ལྟག་གཉིས་སུ་རྣམ་པར་འཐོན། །

འོད་ཟེར་དཀར་པོ་དྲི་མེད་ཅིང༌། །

དེ་གཉིས་ལ་ཡང་བཅུ་བཅུའོ། །[page Ad-531]

དེ་ནས་འཁོར་ལོའི་{འཚམས་}[[78]](#footnote-78)ནས་ནི། །

ཉ་མིག་ལྟ་བུའི་རྩ་ཆེན་ན། །

རྣམ་པར་འཁྱིལ་བ་རེ་རེ་སྟེ། །

སྣ་ཡི་གཡས་གཡོན་ཙཀྵུའི་ཕུགས། །

རྣམ་པར་གནས་པ་རེ་རེའོ། །

དེ་གཉིས་ལ་ནི་ལྔ་ལྔའོ། །

འཁོར་ལོ་རིམ་པ་ལྔ་པ་ལས། །

སྒྱུ་མ་ལྟ་བུའི་རྩ་ཆེན་ནི། །

རྣམ་པར་འཁྱིལ་བའི་སྡོང་པོ་གཅིག །

ཁ་ནི་སྡོང་པོ་གཉིས་སུ་ལྡན། །

གཅིག་ནི་པདྨ་ལྟ་བུ་སྟེ། །

ལྕེ་ཡི་སྟེང་ན་རྣམ་པར་གནས། །

དེ་ལ་ཡང་ནི་གཉིས་གཉིས་སོ། །

བྱེ་རུའི་མདོག་དང་ལྡོང་རོས་མདོག །

རྣམ་པ་གཉིས་ནི་གནས་པའོ། །

དེ་དག་ལ་ན་བཅུ་བཅུའོ། །

དེ་ཡི་རྩ་ཡི་སྟོང་ཟླ་ནི། །

འདབ་མ་ལྡན་པ་གསུམ་ལྡན་ཏེ། །

ཁ་དོག་ནག་ཅིང་ལྕགས་ཀྱུའི་དབྱིབས། །

རྣམ་པ་གསུམ་ནི་སྒྲིལ་མའོ། །

དེ་དག་ལ་ཡང་བཅུ་བཅུའོ། །

རྩ་ཡི་རྣམ་པ་དེ་དག་ནི། །

འབྱུང་བའི་ཐབས་དང་གནད་ཀྱི་རྒྱུ། །

{བསྒྲུབ་}[[79]](#footnote-79)པ་པོས་ནི་ཤེས་པར་བྱ། །

རླུང་དང་ཐིག་ལེ་འདུ་གནད་དང༌། །

ཤེས་པའི་རྟ་དང་དངས་མ་ནི། །

རྣམ་པ་ལྔ་ལྔར་ཤེས་པར་བྱ། །

རླུང་དང་མཁྲིས་པ་བད་ཀན་དང༌། །

འདུས་པ་དང་ནི་རྣམ་པ་བཞི། །

འདོད་ཆགས་ཞེ་སྡང་གཏི་མུག་དང༌། །

ཁོང་ཁྲོ་ལས་ནི་འགྱུར་བ་སྟེ། །

དེ་དག་རྣམས་ཀྱི་མཚན་ཉིད་ནི། །

རེ་རེ་ལ་ཡང་གསུམ་གསུམ་མོ། །

ཡུལ་དང་དུས་ཚོད་གནས་རྣམས་དང༌། །

འཇུག་པར་བྱེད་པ་རྣམས་ཡིན་ནོ། །

རླུང་ལ་རྣམ་པ་གཉིས་ཡིན་ཏེ། །

ཡེ་ཤེས་རླུང་དང་ལས་རླུང་ངོ༌། །

ཚ་བ་དང་ནི་གྲང་[page My-206b]བའོ། །

ཡེ་ཤེས་རླུང་ནི་བཞི་ཡིན་ནོ། །

རིགས་དང་ཡེ་ཤེས་ཁ་དོག་དང༌། །

ཐིག་ལེ་དངོས་[392-page Dg]ཀྱི་རླུང་ཡིན་ནོ། །[page Ad-532]

ཐིག་ལེ་ལ་ཡང་གཉིས་ཡིན་ནོ། །

ལས་ཀྱི་རྒྱུ་དང་ཡེ་ཤེས་སོ། །

ལས་ལ་རྣམ་པ་གཉིས་ཡིན་ནོ། །

འཛིན་པའི་རྒྱུ་དང་སྐྱེད་པའི་རྒྱུ། །

ཡེ་ཤེས་ལ་ནི་གཉིས་ཡིན་ནོ། །

རླུང་གི་གདངས་དང་འོད་ཀྱི་རྒྱུ། །

འདུ་བ་རྣམས་ནི་གཉིས་ཡིན་ཏེ། །

ཚ་དང་གྲང་བ་གཉིས་ཡིན་ནོ། །

ཤེས་པའི་རྟ་ཡང་དེ་དང་འདྲ། །

{བསྡུད་}[[80]](#footnote-80)བྱེད་ཡིད་དང་ཤེས་རབ་བོ། །

དངས་མ་ཡང་ནི་རྣམ་གཉིས་སོ། །

ཁྲག་དང་ཆུ་སེར་ཤ་རྣམས་དང༌། །

འོད་དང་རླུང་གི་ཁ་དོག་གོ །

དེ་ལྟར་ཀུན་ལ་ཤེས་པར་བྱ། །

{ཅེས་}[[81]](#footnote-81)སོ། །

2.12.1.2.2.2.4.3 གནད་བྱེ་བྲག་ཏུ་བསྟན་པ།

གསུམ་པ་གནད་བྱེ་བྲག་ཏུ་བསྟན་པའང༌། དེ་ཉིད་ལས།

སྤྱི་གཙུག་བདེ་བའི་ཙཀྲ་ལ། །

ལྷག་མ་ཁྱབ་ཀྱིས་འདབ་མ་རྣམས། །

ཀུན་ལ་སྣང་བ་ཡིན་པ་ལ། །

རྩ་ཡི་རྣམ་པ་དེ་དག་ལ། །

གནས་པའི་རླུང་དང་ཐིག་ལེ་དང༌། །

ཤེས་པའི་རྟ་ནི་འདི་ལྟར་ཡོད། །

གཏེམ་དུ་རུང་བའི་རྩ་བཞི་ལ། །

ཤར་དུ་རུང་བའི་རྩ་བཞི་ཡོད། །

སྣང་བ་ཐིག་ལེ་བཞི་གནས་པའོ། །

གཏེམ་དུ་རུང་བའི་རླུང་སྒོ་ནས། །

འཇུག་པའི་རྩ་ནི་ལྔ་བཅུའོ། །

ཐོབ་པའི་འབྲས་བུ་དེ་ཉིད་དོ། །

རབ་ཏུ་བརྟན་པའི་རྩ་ལྔ་ལས། །

ཤེས་པའི་དངས་མ་རེ་རེའོ། །

དེ་གཏེམས་དྲོད་ཀྱི་གདམས་ངག་རྫོགས། །

གནས་པའི་རྩ་ནི་སུམ་བཅུ་གཉིས། །

གསལ་བའི་རླུང་ནི་སུམ་བཅུ་གཉིས། །

ཆ་དང་ཆ་ཡི་སྣང་བ་ལས། །

འདི་དག་རྣམས་ནི་རྫོགས་པའོ། །

གཏེམས་ན་ཟློག་པར་འགྱུར་བ་ཡི། །

རྩ་ནི་ལྔ་བཅུ་འདི་དག་ལས། །

རྨུགས་པའི་རླུང་ནི་རེ་རེའོ། །

འཇུག་པའི་རླུང་ནི་དེ་དག་ལས། །

ལྷག་མ་རྣམས་ནི་གཞི་ལ་གནས། །

རྩ་ཡི་རྣམ་པ་དེ་དག་ལ། །[page Ad-533]

འཕར་བའི་རྩ་ནི་སུམ་བཅུ་གཉིས། །

རླུང་གི་གདངས་ཀྱང་དེ་ཙམ་མོ། །

རྩ་དང་རླུང་གི་ཆ་དང་ནི། །

འཁྲུལ་བའི་རླུང་ཡང་དེ་ཙམ་མོ། །

གནས་པའི་རླུང་ནི་བདུན་ཕྲག་གཉིས། །

ལུས་ལ་གནས་ཤིང་རྫོགས་[page My-207a]པའོ། །

བདེ་བའི་རྩ་ནི་དེ་དག་ལས། །

སྣང་བ་དང་ནི་མི་སྣང་བའི། །

འཁྲུལ་བའི་རྟེན་ཡང་དེ་ཙམ་མོ། །

བསེངས་ན་སྐྱོན་འགྱུར་ཉི་ཤུ་བརྒྱད། །

མ་བསེངས་སྐྱོན་འགྱུར་བཅུ་དགུའོ། །

བསྲེགས་ན་སྐྱོན་འགྱུར་བདུན་ཡོད་དོ། །

མ་བསྲེགས་སྐྱོན་[393-page Dg]འགྱུར་ཉི་ཤུའོ། །

{ཅེས་}[[82]](#footnote-82)སོ། །

2.12.1.2.2.2.4.4 བཅོས་ཐབས་ངེས་པར་བཤད་པ།

བཞི་པ་རྩའི་འཁོར་ལོ་འདིར་འདུ་བའི་ནད་ཇི་ལྟར་བཅོས་པའི་མན་ངག་ནི། གནད་ཀྱི་ཡི་གེ་ལས།

སྤྱི་བོའི་གཙུག་ནི་དྲང་པོ་ན། །

ཡི་གེ་ཨ་ནི་གནས་པ་སྟེ། །

སྨན་སྐད་གཉན་གྱི་རེ་ཐག་ཡིན། །

འདི་གཏར་སྙིང་གི་རིམས་ནད་ཕན། །

འདི་ནས་གཡས་ཀྱི་ཚོན་གང་ན། །

ཡི་གེ་ཀཱ་ནི་གནས་པ་སྟེ། །

འདི་མིང་བྷོ་དྷི་གཡས་པ་ཞེས། །

འདི་གཏར་གཞོགས་གཡས་ན་ལ་ཕན། །

དེ་གཡོན་ཚོན་གང་ཀཱི་ཡིག་སྟེ། །

འདི་མིང་བྷོ་དྷི་གཡོན་པ་ཞེས། །

འདི་གཏར་གཞོགས་གཡོན་ན་ལ་ཕན། །

དེ་ནས་སོར་བཞི་འཚོགས་མའི་སྟེང༌། །

ཀི་གནས་རལ་མིག་ཆེན་མོ་ཞེས། །

འདི་གཏར་འཚོགས་མ་འཐིབ་ལ་ཕན། །

དེ་གཡས་ཚོན་གང་བཅལ་བ་ན། །

ཀུ་གནས་དུང་རྩ་འཁོར་མ་ཞེས། །

འདི་གཏར་ལྡན་གཡས་ནད་ལ་ཕན། །

དེ་འོག་ཚོན་གང་ཀླུ་ཡིག་སྟེ། །

དུང་རྩ་འགྲེང་བུ་ཞེས་བྱ་བ། །

འདི་གཏར་ལྡན་གཡོན་ནད་ལ་ཕན། །

དེ་ནས་ཚོན་གང་མདུན་ངོས་ན། །

ཀྷྱེ་གནས་རལ་མིག་ཆུང་ངུ་ཞེས། །

འདི་གཏར་མིག་གི་ནད་[page Ad-534]ལ་ཕན། །

དེ་ཡི་གཡས་ཀྱི་ཚོན་གང་ན། །

ཀྷྱཻ་གནས་མཁྲིས་རྩ་སེར་པོ་ཞེས། །

འདི་གཏར་དང་ག་འགྲིབ་ལ་ཕན། །

དེ་ཡི་གཡོན་ནས་ཚོན་གང་ན། །

ཀེ་གནས་མཁྲིས་པའི་དོང་བུ་ཞེས། །

འདི་གཏར་ཁ་ཁའི་ནད་ལ་ཕན། །

དེ་ནས་དཔྲལ་པའི་དབུས་ན་ནི། །

ཀཱཻ་གནས་མཁྲིས་རྩ་སེར་མདུང་ཡིན། །

འདི་གཏར་ཆང་གི་ནད་ལ་ཕན། །

དེ་གཡས་མིག་གི་ཕུགས་ནས་གྱེན། །

མཚོན་བྱེད་ཀཱོ་གནས་མིག་རྩ་འགྲེང༌། །

འདི་གཏར་[page My-207b]ལིང་ཐོག་ནད་ལ་ཕན། །

གཡོན་པའི་ཕུགས་ན་ཀོ་ཡིག་གནས། །

མིག་རྩ་འཕར་མ་ཞེས་བྱ་བ། །

འདི་གཏར་ཚད་པའི་ནད་ལ་ཕན། །

དེ་ལས་གྱེན་དུ་ཚོན་གང་གཡས། །

ཀཱ་གནས་མིག་རྩ་འཕྲེད་ཉལ་ཞེས། །

གཡོན་འཕྲེང་ཀཾ་གནས་མི་གཏར་རོ། །

དེ་ནས་ཕར་བཅལ་རྩེ་འདད་གཡས། །

ཐ་གནས་གཏར་བས་ཀླད་ནད་ཕན། །

རྩེ་འདང་གཡོན་ན་ཡི་གེ་ཐཱ། །

གཏར་བས་མིག་ནི་ལུག་ལ་ཕན། །

མིག་ཕུགས་གཡས་ན་ཐི་གནས་ཏེ། །

འདི་མིང་མིག་རྩ་ལྡུམ་བུ་[394-page Dg]ཡིན། །

འདི་གཏར་མིག་རྩའི་ནད་ལ་ཕན། །

གཡོན་གྱི་ཕུགས་ན་ཡི་ཡེ་ཐཱི། །

འདི་མིང་མིག་རྩ་གང་པོ་ཞེས། །

འདི་གཏར་མིག་ནི་རྣོ་བར་བྱེད། །

ལྕེ་སྟེང་གཡས་ཕྱོགས་ཡ་རྐན་ཕྱོགས། །

དཀར་བའི་རྩ་ཆེན་གཉིས་ན་ནི། །

ཐུ་དང་ཐཱུ་གཉིས་འཁྲིལ་མའི་ཚུལ། །

འདི་མིང་ལྕེ་རྩ་ནག་པོ་ཞེས། །

འདི་གཏར་ལྕེ་ཕུགས་བྲོས་ལ་ཕན། །

རྣལ་འབྱོར་པ་ཡིས་གདོན་ཞིང་བཟླས། །

འདིས་ནི་འབྱུང་བ་འཁྲུགས་པ་སེལ། །

{ཅེས་}[[83]](#footnote-83)སོ། །

### 2.12.1.3 ཉམས་སུ་བླངས་ཚུལ་བསྟན་པ།

གསུམ་པ་ཉམས་སུ་བླང་ཚུལ་ལ། སྤྱི་དང་བྱེ་[page Ad-535]བྲག་གཉིས་ལས།

#### 2.12.1.3.1 སྤྱི།

དང་པོ་ལ་གནད་བཞི་ལས་

##### 2.12.1.3.1.1 འདུག་སྟངས་ཀྱི་གནད།

འདུག་སྟངས་ཀྱི་གནད་ནི། སྐུ་གསུམ་གྱི་འདུག་སྟངས་ལ་གནས་པས་ཆོས་ཉིད་ཀྱི་བདེན་པ་ཁོང་དུ་ཆུད་ནས་འཁོར་བའི་ཆོས་ལས་གྲོལ་བའོ། །ཞིབ་ཏུ་འོག་ཏུ་འཆད་དོ། །

##### 2.12.1.3.1.2 རྩའི་གནད།

རྩའི་གནད་ནི། {བཅུ་}[[84]](#footnote-84)བ་དང་གཏེམས་པ་དང་དཀྲུག་པ་ལ་སོགས་པ་མཐོང་བ་རྒྱུད་པ་བཞིན་ནོ། །

##### 2.12.1.3.1.3 སྒོའི་གནད།

སྒོའི་གནད་ནི་གཟིགས་སྟངས་གསུམ་སྟེ། འཁྲུལ་སྣང་འོད་གསལ་དུ་བསྒྱུར་བའོ། །

##### 2.12.1.3.1.4 གཉིད་དང་རྨི་ལམ་རྒྱས་འདེབས་པ།

གཉིད་དང་རྨི་ལམ་རྒྱས་འདེབས་པ་ནི་ཉལ་ལུགས་ཀྱི་གནད་ངེས་པས་འགྲུབ་སྟེ། སེང་གེ་ལྟ་བུར་ཉལ་བས་གཉིད་འོད་གསལ་དུ་འཆར་བའི་གཞི་བྱེད། གླང་པོ་ལྟ་བུར་ཉལ་བས་རྨི་ལམ་གྱི་རྩ་བ་སྟོངས་པའི་ལམ་སེལ། དེ་ཡང་གཏི་མུག་གི་ཉལ་ལུགས་སྤངས་པས་འོད་གསལ་མཉམ་པའི་[page My-208a]དོན་སྐྱེའོ། །འདོད་ཆགས་ཀྱི་ཉལ་ལུགས་སྤངས་པས་འདོད་ཆགས་སེལ་བའི་གཞི་རྙེད། ཞེ་སྡང་གི་ཉལ་ལུགས་སྤངས་པས་ཆོས་ཉིད་མཉམ་པའི་རོ་སྙོམས་པའོ། །དེའང་རིམ་པ་ལྟར་ཁ་སྦུབ་པ་དང༌། གན་རྐྱལ་དང༌། གཡས་སྟེང་དུ་གདོན་པ་སྤངས་པའོ། །དེ་ལྟར་སྤྱིའི་དོན་བསྟན་ནས།

#### 2.12.1.3.2 བྱེ་བྲག

ད་ནི་བྱེ་བྲག་ཏུ་ཉམས་ལེན་དངོས་ནི། སྔོན་འགྲོ་དང་དངོས་གཞི་གཉིས་ལས།

##### 2.12.1.3.2.1 སྔོན་འགྲོ།

སྔོན་འགྲོ་ནི། ཉི་མ་གསུམ་བཞི་ཙམ་དུ་ལུས་དལ་བར་བྱའོ། །དེ་ནས་ཉི་མ་གསུམ་བཞིར་ལུས་ལ་མར་སྣ་ཚོགས་པའི་{བཀུ་}[[85]](#footnote-85)མཉེ་བྱ་ཞིང་ཉི་མ་ལ་བསྲེག {།}[[86]](#footnote-86)རྐང་མཐིལ་ལ་ཆང་བཟང་པོ་བྱུགས་ནས་དྲག་ཏུ་མཉེ། དེ་ནས་ཞག་གསུམ་དུ་ཡན་ལག་ཐང་ཤ་བཅད་[page Ad-536]ལ་གན་རྐྱལ་དུ་ཉལ་ལོ། །དེས་[395-page Dg]རྩ་ཐམས་ཅད་ལངས་ནས་འོང་སྟེ། འཕར་བ་དང༌། རྒལ་བར་འགྱུར་རོ། །སྐྱེས་པའི་གཡས་འཕར་དྲག་པ་ལ། ཙནྡན་དང་སེང་ལྡེང་གི་ཐང་ཆུ་བྱུགས་ལ་གྱོ་མོ་འཇམ་པོས་ཕྱི་ནས་བསྲོའོ། །དེ་ལྟར་བྱ་བ་གནད་ཆེའོ། །

##### 2.12.1.3.2.2 དངོས་གཞི།

གཉིས་པ་དངོས་གཞི་ནི། རླུང་ལ་ཤིས་པའི་ཁ་ཟས་དང་ཆང་བཟང་པོ་བག་རེ་བསྟེན་ལ། སྐྱེས་པ་རྣམས་ཀྱིས་གཞོགས་གཡོན་འོག་ཏུ་བཅུག་ནས་ཉལ་ལ། བུད་མེད་རྣམས་ཀྱིས་གཡས་འོག་ཏུ་བཅུག་ནས་ཉལ་བས་རྩ་སོ་སོའི་ལས་འགྱུར་བར་བྱེད་པའི་གནད་དོ། །དེས་རྩ་འཕར་ཞིང་ལངས་ནས་འོང་སྟེ། གང་འཕར་བ་སྐྱེན་ཅིང་དྲག་པ་རྣམས་ལ་རུ་རྟའི་མེ་རྩ་འཇམ་ཙམ་བྱའོ། །ལག་པའི་སྲིན་ལག་གིས། གཡས་ཀྱི་འཕར་རྩ་གང་དྲག་པ་ཀུན་མནན་ཏེ། ཐོག་མ་ནེམ་ཙམ་པ་ལས་ཇེ་དྲག་ཇེ་དྲག་ལ་མནན་དུས། རླུང་ནང་དུ་སྟིམས་ལ་རེས་ཕྱི་ལ་དྲག་ཏུ་ཕུལ། རེས་ནང་དུ་རྔུབ་པ་དྲག་ཏུ་བྱའོ། །དེ་ལྟར་བྱས་པས་ཤེས་པ་ཉོགས་ཀྱིས་སོང་དུས་ལངས་ལ་མགྲིན་པ་གཡས་སུ་གཅུས་ལ། ལྐོག་མ་དཔུང་པ་གཡས་པའི་སྟེང་དུ་བཞག་སྟེ། ལག་པ་གཡས་པས་མགྲིན་པའི་ཕྱི་རོལ་ནས། རྩ་འཕར་ཞན་པ་གྱེན་དུ་རྒྱུ་བ་ཅིག་ཡོད་དེ། དེ་ལ་ཐོག་མ་སྲན་མ་བདུན་གྱི་ལྗིད་ཙམ་དུ་[page My-208b]མནན་ནོ། །དེ་ནས་བགས་ཀྱིས་ཇེ་དྲག་ལ་བཅུ་བཞི་དང༌། ཉེར་གཅིག་གི་ལྗིད་ཀྱིས་མནན་པས། དང་པོ་བན་བུན་དུ་འགྱུར་ཏེ། ལས་དང་ཉོན་མོངས་པའི་རྩ་སྤོང་བར་བྱེད་པའི་ཉམས་སོ། །དེ་ནས་སང་སེང་དུ་སྣང་བ་[page Ad-537]དག་འོང་བ་ནི་ཡེ་ཤེས་ཀྱི་མཐོང་བ་རང་བཞིན་གྱི་ཡུལ་ལོ། །དེ་ནས་ཁྲལ་ཁྲོལ་དུ་སྣང་བ་ནི། ཡེ་ཤེས་རྣམ་པར་དག་པའི་ལམ་མངོན་དུ་གྱུར་པའི་ཉམས་སོ། །དེ་ལྟར་འགྱུར་བའི་དུས་ན་སྐབས་སུ་བླ་མ་ལ་གསོལ་བ་གདབ་པ་དང་སྤྱོད་ལམ་ཅི་རིགས་སུ་བྱའོ། །དེ་ལྟར་མ་བྱས་ན་རླུང་སྲོག་{བརྩར་}[[87]](#footnote-87)ཤོར་ནས་ཤེས་པ་སྲུར་བ་དག་འོང་སྲིད་དོ། །དེ་ནས་ཐུན་དུ་བཅད་ལ་ཡུན་རིང་དུ་བྱས་པས། འོད་གསལ་ཆེན་པོའི་ཉམས་རེས་འཇོག་དང་བཅས་པ་འཆར་རོ། །

དེ་ལྟར་རྟག་ཏུ་བྱས་པས་ལུས་སྦྲིད་ཅིང་རེག་[396-page Dg]པ་ཉམས་པར་འགྱུར་བ་ནི་རྩའི་ཡུལ་སྟོངས་པ་ལས་བྱུང་བས། མར་ནག་དང་གུ་གུལ་སྦྱར་བའི་{བཀུ་}[[88]](#footnote-88)མཉེ་བྱའོ། །སེམས་ཀྱི་རྣམ་རྟོག་སྣ་ཚོགས་ཀུན་འགགས་ནས་འོད་གསལ་ཆེན་པོའི་ཉམས་ལ་གནས་པ་ནི། ཡེ་ཤེས་ཆེན་པོའི་ཐིག་ལེ་གནད་ལ་ཕེབས་པ་ལས་བྱུང་སྟེ། འདིའི་དུས་སེམས་འབྱུང་བ་བཞིའི་དྲ་བར་གཞུག་པར་བྱ་ཞིང༌། རླུང་ནང་དུ་དགུག་པ་ནི་མན་ངག་གོ །འདི་ལ་བདེ་བ་སྐྱེ་བ་དང༌། སྐྱེས་པ་དང༌། བརྟན་པ་དང༌། ཁྱད་པར་གྱི་ཡེ་ཤེས་ལམ་དུ་འབྱོར་པ་ལ་སོགས་པར་འབྱུང་བ་ནི། བརྩོན་འགྲུས་ཀྱི་རིམ་པ་ལས་བྱུང་བའོ། །བུད་མེད་རྣམས་ལ་གཡོན་ནས་བྱའོ། །དེ་ཡང་རྩའི་ཡུལ་ལ་{རྟེན་}[[89]](#footnote-89)ནས་ཉམས་སུ་བླང་བ་ནི། གཏེམ་པ་དང་། མནན་པ་དང༌། སྐྱིལ་བ་དང༌། གཟིར་བ་དང༌། གཅུན་པ་དང༌། གཞིལ་བ་དང༌། སྦ་བ་རྣམས་སུ་ཤེས་པར་བྱ་སྟེ། དེ་ལ་སྦ་བ་[page Ad-538]ནི་རོ་མའི་གནད། གཅུན་པ་ནི་རྐྱང་མའི་གནད། ཀུན་{དྷར་}[[90]](#footnote-90)མ་གཞིལ་པའི་གནད། རྩ་ཕྲན་རྣམས་ལ་གཏེམ་པ་ལུས་ཀྱི་གནད་དུ་བྱ་བ་དང༌། མནན་པ་ངག་གི་གནད་དུ་བྱ་བ་དང༌། སྐྱིལ་བ་སེམས་ཀྱི་གནད་དུ་བྱ་བ་དང༌། གཟིར་བ་སྣང་བའི་གནད་དུ་བྱ་བ་ཡིན་ནོ། །འདིར་ཡང་ལུས་ཀྱི་གནད་ཀྱིས་རྩའི་ཡུལ་[page My-209a]བཙལ་བ་དང༌། རླུང་གི་གནད་ཀྱིས་རྩའི་ལམ་བསལ་བ་དང༌། རྩའི་འགྱུ་ཚད་ཀྱིས་སྐྱེ་ཤིའི་ཁུངས་{རྟག་}[[91]](#footnote-91)པ་དང༌། རྩའི་ངོ་བོས་ཆོས་ཉིད་སྐྱེ་བའི་དུས་བཟུང་བ་རྣམས་སུ་ཤེས་པར་བྱའོ། །རྩའི་འཕེན་པ་ནི། སྐྱེས་བུ་ལུས་ལ་འབྱུང་བའི་ནད་མེད་པ་ན་ཚོད་དར་ལ་བབ་པ་ཅིག་ལ། ཉིན་ཞག་ཕྲུགས་གཅིག་ལ། རྩའི་འགྱུ་ཚད་དྲུག་ཁྲི་བཞི་སྟོང་དང་བརྒྱད་བརྒྱ་འགྱུ་ལ། དེ་ཡང་འཕར་བ་དྲག་ཞན་གྱི་སྟོབས་ལས་ནད་དང་གདོན་{རྟག།}[[92]](#footnote-92)  རྩའི་གྲངས་ལས་ཚེའི་དུས་{རྟག།}[[93]](#footnote-93)རྩའི་འགྱུར་བྱེད་ཀྱི་འཕེལ་འགྲིབ་ལས་ནད་དང་སྡུག་བསྔལ་གྱི་བྱེ་བྲག་བརྟག {།}[[94]](#footnote-94)རྩའི་སྦོམ་ཕྲའི་བྱེ་བྲག་ལས་ལས་དང་ཉོན་མོངས་པའི་དུས་བརྟག {།}[[95]](#footnote-95)རྩའི་དལ་པ་དང་མྱུར་བ་ལས་ཡེ་ཤེས་སྐྱེ་བའི་དུས་ངོས་བཟུང༌། རྩ་སོ་སོའི་ཆག་ཀན་གྱི་མལ་ལས་ལུས་ངག་[397-page Dg]ཡིད་ཀྱི་ལས་བརྟག་པའོ། །

དེ་དག་ཀྱང་ལུས་དང༌། དུས་དང༌། ཡུལ་གསུམ་དུ་མ་སྦྱར་ན་གཏན་ལ་མི་ཕེབས་སོ། །གྲངས་མང་བ་དང༌། ཉུང་བ་དང༌། འཕེལ་འགྲིབ་ཀྱིས་རླུང་མཁྲིས་བད་ཀན་གྱི་ནད་ངོས་བཟུང་བ་དང༌། ནམ་བཞག་གཏན་གྱི་ཚེ་དང༌། [page Ad-539]བསོད་ནམས་དང༌། ལོངས་སྤྱོད་དང༌། དབང་ཐང་དང༌། དར་རྒུད་ལ་སོགས་པ་བརྟགས་པས། འབྱུང་བ་རྩིས་སྦྱོར་གྱི་རྟེན་འབྲེལ་ལ་མཁས་པར་བྱའོ། །དེ་ཡང་འཁོར་ལོ་བཞི་དུས་ཀྱི་བྱེ་བྲག་དང་སྦྱར་ལ། དཔྱིད་དུས་སྐྱེད་བྱེད། དབྱར་དྲན་པ། སྟོན་རོ་རྣམས། དགུན་རྩེ་མོའི་འཁོར་ལོ་ལུས་དང༌། ངག་དང༌། ཡིད་དང་སེམས་ཐ་མི་དད་པར་སྦྱང་ངོ༌། །སྐྱེད་བྱེད་དུ་ལུས་ཀྱི་འཁྲུལ་འཁོར། དྲན་པར་ངག {།}[[96]](#footnote-96)རོ་རྣམས་སུ་ཡིད། རྩེ་མོར་སེམས་ཀྱི་འཁྲུལ་འཁོར་ལ་སྦྱར་རོ། །སྐྱེད་བྱེད་དང་པོའི་འཁོར་ལོའི་ལྟེ་བར་ཡི་གེ་ཨ་ལ་བརྟེན་ནས་བག་ཆགས་ཐ་དད་པ་སྟོངས་པའི་གནས་པ་ཆོས་ཉིད་དུ་སྦྱར། དྲན་པར་ཡི་གེ་ཨཾ་ལ་བརྟེན་ནས་ཆོས་ཉིད་ཀྱི་གནས་པ་དང་སྦྱར། རོ་རྣམས་སུ་ཧཱུྃ་ལ་བརྟེན་ནས་རྨི་ལམ་ཆོས་ཉིད་ཀྱི་གནས་པ་དང་སྦྱར། རྩེ་མོའི་ལྟེ་བ་ལ་ཧ་ལ་བརྟེན་ནས་སྙོམས་འཇུག་ཆོས་ཉིད་ཀྱི་གནས་པ་དང་སྦྱར་རོ། །དེ་ལྟར་[page My-209b]སྦྱོར་སོ་བཞིའི་དང་པོར་རྟོག་པ་ཐ་དད་པ་སྦ་བའི་དུས་ལ་མཁས་པས་འགྱུ་བ་རླུང་དང་བསྲེ། གཉིས་པར་གཏི་མུག་དྲན་མེད་དུ་སྦ། གསུམ་པར་བག་ཆགས་སྔ་ཕྱི་རྣམས་རང་དག་ཏུ་སྦ། བཞི་པར་དགའ་བདེ་འཛིན་མེད་རང་གྲོལ་དུ་སྦས་པས་འགྲོ་བ་དྲུག་གི་ལས་དང་བག་ཆགས་རྒྱུན་ཆད་པའོ།། །།

## 2.12.2 བརྟེན་པ་རླུང༌།

དོན་གཉིས་པ་བརྟེན་པ་རླུང་གི་རབ་ཏུ་དབྱེ་བ་ནི། ཐལ་འགྱུར་ལས།

རྩ་ལ་བརྟེན་པའི་རླུང་དག་ནི། །

ཉི་ཁྲི་དང་ནི་སྟོང་ཕྲག་གཅིག །

དྲུག་བརྒྱ་དག་ཏུ་འགྱུ་བ་ནི། །

འགྱུ་བ་ཆེན་མོའི་[page Ad-540]རླུང་དུ་འདོད། །

དེ་ཡི་བྱེད་ལས་རྣམ་པ་གཉིས། །

གྱེན་ལ་རྒྱུ་དང་ཐུར་དུ་སེལ། །

བར་ན་མཁས་པས་གནད་ཉིད་བཙལ། །

རྩ་ནས་ངེས་པར་འགྱུ་བ་ནི། །

འབུམ་ཕྲག་གཅིག་དང་ཁྲི་ཕྲག་[398-page Dg]གཉིས། །

སྟོང་ཕྲག་དྲུག་དང་བརྒྱ་ཕྲག་དྲུག །

རྩ་ནས་ངེས་པར་འབྱུང་བ་སྟེ། །

འགྱུ་བ་ཆུང་བའི་རླུང་དུ་འདོད། །

ནད་དང་གདོན་དང་ཚེ་ཡི་དུས། །

མཁས་པས་ཤེས་པར་བྱ་དེ་ཡང༌། །

དེ་ཡི་གནད་ཀྱིས་སྦྱོར་ཐབས་འབད། །

ཆེན་མོ་ལ་ནི་དུས་རྩི་སྟེ། །

མཆོག་དང་ཐུན་མོང་དངོས་གྲུབ་བརྟག །

སོ་སོའི་ལས་ཀྱི་བྱེ་བྲག་གིས། །

ལས་དང་ཡེ་ཤེས་གཉིས་པར་དང༌། །

ཉོན་མོངས་རྣམས་དང་རྟོག་མེད་ལས། །

སོ་སོའི་གྲངས་དང་ཚད་བཟུང་སྟེ། །

སྒོམ་པ་པོས་ནི་རྣམ་པར་སྦྱར། །

དེས་ནི་སོ་སོའི་རླུང་ཚད་ཟིན། །

{ཅེས་}[[97]](#footnote-97)གསུངས་པས། དེའི་དོན་གཏན་ལ་དབབ་པ་ལ་གསུམ་སྟེ། འགྱུ་བ་ངེས་པའི་གནས་སྤྱིར་བསྟན་པ། འཕོ་བ་ངེས་པའི་གནས་བྱེ་བྲག་ཏུ་བཤད་པ། ཡེ་ཤེས་དང་ལས་རླུང་ངེས་པས་མཇུག་བསྡུ་བའོ། །

### 2.12.2.1 འགྱུ་བ་ངེས་པའི་གནས་སྤྱིར་བསྟན་པ།

དང་པོ་ནི། སྤྱིར་ལུས་ལ་རྩ་གནས། རྩ་ལ་རླུང་གནས་པས། རླུང་ལ་འགྱུ་བ་ཆེ་ཆུང་གཉིས། ཕྱི་དང་ནང་དུ་འགྱུ་བ་ཡིན་ནོ། །དེ་ལ་འགྱུ་བ་ཆེ་བའི་རླུང་ནི་སྐྱེས་བུ་དར་ལ་བབ་པ་ནད་མེད་པ་གཅིག་ལ། ཉིན་ཞག་ཕྲུགས་གཅིག་ལ་རླུང་ཉི་ཁྲི་ཆིག་སྟོང་དྲུག་བརྒྱ་ཕྱི་ནང་དུ་རྒྱུ་བར་ངེས་ལ། ཁྱད་པར་དུ་ཁ་སྣ་མ་གཏོགས་པ་རྩའི་ནང་ན་རྟོག་པ་དང་ཡེ་ཤེས་ཀྱི་རྟེན་དུ་འགྱུ་བ་ཆུང་བའི་རླུང་[page My-210a]འཕར་རྩ་ནས་འགྱུ་བ་[page Ad-541]བསྡོམས་པས། འབུམ་ཉི་ཁྲི་དང་དྲུག་སྟོང་དྲུག་བརྒྱ་ནང་དུ་འགྱུ་བའོ། །འདི་དག་གི་དུས་སུ་སྣ་བུག་གཡས་ནས་རྒྱུ་བ་ཕོ་རླུང༌། གཡོན་ནས་རྒྱུ་བ་མོ་རླུང༌། ཆ་མཉམ་དུ་རྒྱུ་བ་མ་ནིང་གི་རླུང་དུ་འགྱུར་རོ། །

དེའང་འབྱུང་བ་ལྔའི་རླུང་ངེས་པས་དུས་བཞིའི་འཕོ་དུས་ལ་སྦྱར་ཏེ། སྐྱེས་པས་མོ་རླུང་དང༌། བུད་མེད་ཀྱིས་ཕོ་རླུང་དང༌། གཉིས་ཀས་མ་ནིང་གི་རླུང་ལ་གཙོ་ཆེར་སྦྱངས་ན་ཡེ་ཤེས་ཀྱི་རླུང་འབྱོངས་པར་སླ་བ་ཡིན་ནོ། །དེ་ཡང་གྱེན་རྒྱུ། མཐུར་སེར། མཉམ་གནས་གསུམ་གྱི་གནད་ལས། སྟེང་རླུང་མནན་པ་དང༌། འོག་རླུང་བསྡུ་བ་དང༌། བར་རླུང་སྐྱིལ་བ་གསུམ་གྱི་གནད་བྱ་ཞིང༌། མདའ་ལྟར་འཕང་བ་དང༌། ལྕགས་ཀྱུ་ལྟར་དགུག་པ་དང༌། བུམ་པ་ཅན་དུ་སྐྱིལ་བ་དང༌། [399-page Dg]ཆུ་སྲིན་ཆིངས་སུ་བསྡམ་པ་དང༌། རི་བོ་ལྟར་མནན་པ་དང༌། སྦུབས་མཆུ་ལྟར་བསྡུ་བ་དང༌། རྩ་གནས་སུ་{བགྲམ་}[[98]](#footnote-98)པ་དང༌། རང་གནས་སུ་གཞིལ་བ་དང༌། ནམ་མཁའ་ལྟར་ཆོས་ཉིད་དུ་ལ་{ཟླ་}[[99]](#footnote-99)བའི་གནད་དང༌། དགུས་ཉམས་སུ་བླང་བར་བྱའོ། །

### 2.12.2.2 འཕོ་བ་ངེས་པའི་གནས་བྱེ་བྲག་ཏུ་བཤད་པ།

གཉིས་པ་འཕོ་བ་ངེས་པའི་གནད་བྱེ་བྲག་ཏུ་བཤད་པ་ནི། དུས་བཞིའི་རིམ་པ་ལྟར་སྦྱར་ན། དགུན་གྱི་ཟླ་བ་གསུམ་ལ་ཆབ་རོམ་ལྟ་བུའི་རླུང་སྐྱེ་བའི་གནད་ཀྱིས། དེ་ཉིད་མེ་རླུང་དུ་སོང་ན་ཚེའི་དུས་བྱེད། དཔྱིད་ཀྱི་དུས་ན་ས་བོན་ལྟ་བུའི་རླུང་སྐྱེ་བའི་གནད་ཀྱིས་དེ་ཉིད་ཆུའི་རླུང་དུ་འགྱུར་ན་ཚེའི་དུས་བྱེད། དབྱར་གྱི་དུས་ན་མེ་སྟག་ལྟ་བུའི་རླུང་སྐྱེ་བའི་ལས་ཀྱི་གནད་ཀྱིས། དེ་ཉིད་ས་[page Ad-542]རླུང་དུ་འགྱུར་ན་ཚེའི་དུས་བྱེད། སྟོན་གྱི་དུས་ན་མེ་ཏོག་ལྟ་བུའི་རླུང་གི་ལས་ཀྱི་གནད་ཀྱིས་རླུང་གི་རླུང་དུ་འགྱུར་ན་ཚེའི་དུས་བྱེད་པའོ། །

དེ་དག་གི་རིམ་པ་ནི་ཉིན་དུས་མེ་རླུང་དུ་གནས་པས་དེ་ཆུ་རླུང་དུ་འགྱུར་ན་ལུས་ལ་ནད་དུ་འགྱུར། མཚན་དུས་ཆུ་རླུང་དུ་གནས་པས་དེ་ས་རླུང་དུ་འགྱུར་ན་ནད་བྱེད། ནང་དུས་ས་ཡིན་པས་དེ་རླུང་གི་རླུང་དུ་འགྱུར་ན་ནད་བྱེད། ནུབ་དུས་རླུང་ཡིན་པས་[page My-210b]དེ་མེ་རླུང་དུ་གྱུར་ན་ནད་དུ་འགྲོ་བའོ། །དེ་ཡང་མེ་རླུང་དུ་གནས་གྱུར་པས་མཁྲིས་པའི་ནད་དུ་འགྲོ་ལ། ཆུ་ལས་བད་ཀན་དང༌། རླུང་ལས་རླུང་ནད་དང༌། ས་ལས་ལྡན་པ་དང་འདུས་པར་བྱེད་པའོ། །ལྡན་པ་ནི། ནད་གཉིས་འདུས་ལ། འདུས་པ་ནི། གསུམ་ལ་སོགས་པ་འདུས་པའོ། །དེ་ཡང་ཆུའི་རླུང་གིས་ཆུ་སེར་གྱི་མ་དག་པ་དང་དག་བྱེད་དུ་བྱེད་ལ། ཆུའི་སས་ཁྲག་དང་ཤའི་དག་པ་དང་མ་དག་པར་བྱེད། ཆུའི་མེས་ཆུ་འགེགས་ཀྱི་ལས་བསྡུད་པ་དང་འབྱེད་པར་བྱེད། ཆུའི་ཆུས་ཁ་ཆུ་དང་མིག་ཆུའི་རྒྱུ་བ་དང་མི་རྒྱུ་བར་བྱེད་དོ། །སའི་སས་ཤ་སྐྱེད་ལ། དེས་ཚིལ་དང༌། རུས་དང༌། རྐང་མར་དང༌། བྱང་སེམས་རིམ་པ་ལྟར་སྐྱེད་དོ། །སའི་ཆུས་ཐིག་ལེའི་ལས་བྱེད་དེ། དངུས་ཆུའི་དུམ་བུ་ལྟར་གྱུར་པས་བུ་ཚ་མི་འབྱུང་ལ། རྟ་རྔའི་མདུད་པ་ལྟ་བུས་བུ་མོ་དང༌། མིག་ཀ་ཆུང་ལྟ་བུ་ལས་བུ་[400-page Dg]ཕོར་སྨིན་པའི་ལས་བྱེད་དོ། །སའི་མེས་དྲོད་སྐྱེད་ལ། དེས་སྣོད་དང༌། དོན་དང༌། འཕར་བཤིབ་ཏུ་བྱེད་པས། སྐྱེ་རྒ་ན་འཆི་བཞིའི་ལས་སུ་བྱེད་དོ། །སའི་རླུང་གིས་[page Ad-543]སྟོབས་དང་མདངས་དང༌། སྒུལ་སྐྱོད་དང༌། ཞ་གྲུམ་ལ་སོགས་པ་བྱེད་པའོ། །མེའི་རྩ་རླུང་གིས་རླངས་པར་བྱས་པས་དེའི་སྨིན་སོ་དྲི་ཆུའི་བྱེ་བྲག་ཏུ་བྱུང་སྟེ། དྲི་ཆུ་བསྲི་བ་དང༌། འཕྲིམ་པ་དང༌། འཐོར་བ་དང༌། ཁུགས་པ་བཞི་ལས། སྐྱེས་པ་ལ་དབང་པོ་ལྡང་བའི་ནུས་པ་མེད་པ་དང༌། རྟག་ཏུ་རེངས་པ་དང༌། དུས་མ་ཡིན་པར་ས་བོན་འཛག་པ་དང༌། ཡུལ་དང་མ་ཕྲད་ན་ལྡང་ལ་ཕྲད་ན་མི་ལྡང་བ་དང༌། ཕྲད་ན་ལྡང་བར་བྱེད་ལ། བུད་མེད་ལ་ཟླ་མཚན་མི་འབབ་པས་ནད་དུ་འགྲོ་བ་དང༌། དུས་མ་ཡིན་པར་འཛག་པ་དང༌། ཟླ་བ་གཅིག་ལ་ལན་འགའ་འཛག་པར་བྱེད་དོ། །

དེའང་ཟླ་བ་ཡར་ངོའི་ཚེས་གཉིས་དང་གསུམ་ལ་ཟླ་མཚན་དྲི་མ་མེད་པ་འཛག་ན་བུ་ཕོར་འཕེལ་ལ། ཟླ་བའི་དཀྱིལ་བཅོ་ལྔ་ལ་སོགས་པར་འཛག་ན་བུ་མོར་འཕེལ་ལ། མར་ངོ་ལ་རྟག་ཏུ་འཛག་ན་བུ་དང་བུ་མོ་སྤེལ་མར་སྨིན་པར་བྱེད་དོ། །ཟླ་མཚན་དྲི་ང་བ་[page My-211a]ཁྲག་མང་བ་ཉི་ཤུ་གཉིས་ལ་འམ་ལྔ་ལ་རྟག་ཏུ་འབབ་ན་བུ་ཚ་གང་ཡང་མི་འབྱུང་ངོ༌། །སའི་རླུང་གིས་དབང་པོ་དང་དབང་རྟེན་སྐྱེད་དེས་ལས་དང་རྟོག་པ་དུ་མ་སྐྱེད་དོ། །རླུང་གི་མེས་ཤེས་པའི་རྩལ་ཡང་བ་དང་ལྕི་བ་དང་མཆེད་པ་དང་འུར་བ་དང་གང་བ་དག་སྟོངས་པ་སྐྱེད་དོ། །རླུང་གི་རླུང་གིས་དབུགས་ཕྱི་ནང་དུ་རྒྱུ་བ་དང༌། བུད་མེད་ལ་བུ་ཚ་ཆགས་པའི་ཚེ་ན་སྨིག་ལོའི་ནད་དང༌། སྐྱེས་པ་ལ་ཆང་གི་ནད་དུ་བྱེད་དོ། །རླུང་གི་ཆུས་རྟོག་པ་འགག་ཅིང་མི་རྟོག་པར་བྱེད་དོ། །སའི་རླུང་གིས་ཡན་[page Ad-544]ལག་འཕེན་བསྡུད་ལ་སོགས་པ་བྱེད་དོ། །མེའི་རླུང་གིས་ཉོན་མོངས་པའི་རྩལ་སྣ་ཚོགས་སུ་བྱེད་དོ། །རླུང་གི་རླུང་དང་མེ་འདྲེས་པས། ཤེས་རབ་ཀྱི་རྩལ་སྣ་ཚོགས་དང༌། དཔེའི་འབྱེད་ངོ་མཚར་ཅན་དང༌། ཆོས་ཀྱི་ཚིག་དོན་ལ་མཁས་ལ། བུད་མེད་ལ་སྲི་ཞུ་མཁས་པ་དང༌། ལུས་ངག་གི་རྣམ་འགྱུར་མཁས་པའོ། །

དེ་ཡང་འབྱུང་བ་བཞིའི་སྐྱེ་བའི་རིམ་པ་ནི། དབྱར་[401-page Dg]དགུན་སྟོན་དཔྱིད་བཞིའི་ལས་འགྱུར་བས། འབྱུང་བའི་གྲལ་འཕོ་སྟེ། ན་བ་དང༌། ཚ་བ་དང༌། འཆི་བ་དང༌། ལུས་ངག་ཡིད་ཀྱི་བྱ་བའི་ཁྱད་པར་རྣམས་སྟོན་པར་བྱེད་དོ། །དེ་ཡང་འབྱུང་བའི་གྲལ་ཉམས་པ་དང༌། ལོག་པ་དང༌། འགྲུས་པ་དང༌། འགྱུར་བས། འགྲོ་བའི་ཚེ་ཉམས་པ་དང༌། ལོག་པ་དང༌། འགྲུས་པ་དང༌། འགྱུར་བ་དག་ཡིན་ནོ། །དེ་ཡང་འདས་པའི་ཚེ་རིང་ན་འགྱུར་བས་སེལ་ལ་གནས་པས་འགྱུར་བ་དག་ཏུ་ངེས་སོ། །མ་འོངས་པའི་ཚེ་རིང་ན་འཕོས་པས་སེལ་ལ་འགྱུས་པས་གནས་པ་ཉིད་དུ་ངེས་སོ། །ད་ལྟའི་ཐུང་ན་སྤུར་བའི་ལས་དང་བརྩི་བའི་འགྱུར་གྱིས་ཤེས་པར་བྱའོ། །

ནང་གི་འཕོ་བ་ངེས་པའི་ཚད་ལ། དེ་ཡང་སྐྱེས་བུ་ན་ཚོད་དར་ལ་བབ་པ་གཅིག་ལ་ཞག་གཅིག་ལ་རླུང་གི་གྲངས་ཉི་ཁྲི་ཆིག་སྟོང་དྲུག་བརྒྱ་རྒྱུ་བས། དེ་ཡང་ཆུ་ཚོད་དང་དབྱུ་གུའི་རྩིས་དང་སྦྱར་ན། ཞག་གཅིག་ལ་ཐུན་བརྒྱད། ཐུན་ཚོད་སུམ་བཅུ་རྩ་[page My-211b]གཉིས། དབྱུ་གུ་དྲུག་བཅུ་རྩ་བཞི། འཕོ་བ་བཅུ་དྲུག་སྟེ། འཕོ་བ་རེ་རེ་ལ་རླུང་སྟོང་དང་སུམ་བརྒྱ་དང་ལྔ་བཅུའོ། །དབྱུ་གུ་རེ་རེ་ལ་སུམ་བརྒྱ་དང་སུམ་བཅུ་སོ་[page Ad-545]ཕྱེད་དང་བརྒྱད་བརྒྱད་རྒྱུའོ། །ཐུན་རེ་རེ་ལ་ཉིས་སྟོང་བདུན་བརྒྱ་རྒྱུའོ། །དེ་ལྟར་ཞག་གཅིག་ལ་འབྱུང་བའི་བྱེད་ལས་བཅུ་གཉིས་ཀྱིས་བྱེར་ཟུག་བཅུ་གཉིས་སུ་འགྱུར་ལ། དེས་རླུང་བཅུ་གཉིས་སུ་འཕེལ་བ་དང་འགྲིབ་པ་ལྟར་སྟོན་ཏོ། །དེ་དག་གི་འཕེལ་འགྲིབ་ནི་ཉི་མ་རི་རབ་ལ་བྱང་དུ་འགྲོ་བ་དང༌། ལྷོར་འགྲོ་བས་ཉིན་ཞག་ལ་རིང་ཐུང་བྱུང་བའི་གནད་དེ། འགྲེལ་པ་{པད་མ་}[[100]](#footnote-100)དཀར་པོ་ལས།

བྱང་ལྷོར་བགྲོད་ཚེ་སྣོན་འབྲིད་བྱ།

{ཅེས་}[[101]](#footnote-101)ཀྱང་འབྱུང་ངོ༌། །

ཉི་མ་བྱང་དུ་འགྲོ་བའི་ཟླ་བ་རེ་རེ་ལ་ཆུ་ཚོད་གཉིས་གཉིས་ཀྱིས་ཉི་མ་རིང་ལ། མཚན་མོ་ཐུང་ཞིང༌། ལྷོར་བགྲོད་པའི་ཚེ་དེ་གཉིས་གོ་ལོག་པས་ཉིན་མོ་ཐུང་ལ་མཚན་མོ་རིང་ངོ༌། །དེ་ལྟར་ན་རླུང་གི་རྒྱུ་བ་དྲུག་བརྒྱ་དང་བདུན་ཅུ་རྩ་ལྔས་འཕེལ་འགྲིབ་ཏུ་བྱེད་པ་ནི། ཆུ་ཚོད་རེ་རེའི་དབང་དུ་རྩིས་པའོ། །

དེ་ཡང་ལོ་གཅིག་ལ་ཟླ་བ་བཅུ་གཉིས། ཞག་སུམ་[402-page Dg]བརྒྱ་དང་དྲུག་བཅུ། ཟ་མ་བདུན་བརྒྱ་དང་ཉི་ཤུར་བརྩིས་པས། ཉིན་ཞག་གཅིག་ལ་དུས་བཅུ་གཉིས་སུ་བརྩིས་པའི་སྟོང་དང་དགུ་བརྒྱ་སུམ་བཅུ་སོ་ཕྱེད་དང་གཉིས་ལ་རྟོག་པ་བློ་བུར་བ་འགྱུ་ལ། སྟོང་དགུ་བརྒྱ་ཉེར་བརྒྱད་ལ་ཡེ་ཤེས་དག་པའི་ཚད་རྒྱུ་བའི་རླུང་བཟུང་སྟེ། དེ་ལྟར་ཉིན་ལྔ། མཚན་ལྔ། ནང་ནུབ་གཉིས་ཏེ་བཅུ་གཉིས་ཀྱི་ཆ་བརྩིས་པས། དེ་ཡང་ཉིན་མཚན་མཉམ་པའི་དུས་ལ་བརྩིས་པ་སྟེ། སྟོན་དཔྱིད་ཀྱི་མཉམ་དུས་གཉིས་པོ་ནས་ངེས་པར་བཟུང་ལ་བྱའོ། །ཟླ་བ་རང་ལ་ཡང་ཞག་འཕེལ་འགྲིབ་ཀྱི་བརྩིས་ནི། [page Ad-546]ཟླ་བ་མོ་དང་ཕོའི་ཁྱད་པར་ཏེ། ཟླ་བ་མོ་དྲུག་ལ་ཞག་ཉེར་དགུ་ལས་མེད། ཕོ་དྲུག་ལ་སུམ་བཅུ་ཐམ་པ་སྟེ། ལོ་གཅིག་ལ་ཞག་དྲུག་གིས་མ་ཚང་བས། དེ་ལྟར་ཟླ་བའི་དབང་བཙན་པར་བྱས་ན། སྟོན་དཔྱིད་གཉིས་ཀྱི་འབྲིང་པོ་ལ་ཉིན་མཚན་མཉམ་པ་ནི་ལྷག་མ་ཕྱེད་དང་གསུམ་ལྷག་པའི་{འདྲེས་}[[102]](#footnote-102)ཀྱིས་[page My-212a]ཤེས་སོ། །འདུལ་བ་ལས་ཀྱང་གསོ་སྦྱོང་ཐུབ་པ་དང་མི་ཐུབ་པར་བརྩི་བ་ཡིན་ནོ། །དེ་ལྟར་རླུང་གི་རྩིས་ངེས་པར་ཟིན་པ་ནི་ཕྱི་རོལ་གྱི་ལོ་དང་ཟླ་བར་སྦྱར་ནས། ཉིན་ཞག་གི་དུས་ཀྱིས་ཕྱེ་བས་ཤེས་ཏེ། དེའི་ཡུལ་དབྱར་དགུན་སྟོན་དཔྱིད་བཞི་ལ་ཟླ་བ་བཅུ་གཉིས་སུ་ཤར་བས་དེའི་འཁྲུལ་འཁོར་མ་ལོག་ན་སྣང་བ་ཐམས་ཅད་གཏན་ལ་ཕེབས་སོ། །དེ་ཡང་ཐལ་འགྱུར་ལས།

ཞག་ནི་བཅུ་ཕྲག་གསུམ་ལ་ཡང༌། །

ཟླ་བ་དག་ནི་གཅིག་ཡིན་ནོ། །

དེ་ལྟར་བཅུ་གཉིས་རྫོགས་པ་ལས། །

ལོ་ནི་གཅིག་ཏུ་འདོད་པའོ། །

ནང་དང་དགོངས་མོ་བདུན་བརྒྱ་དང༌། །

ཉི་ཤུ་དག་ནི་རྫོགས་པ་ལ། །

ཞག་ནི་སུམ་བརྒྱ་དྲུག་ཅུར་འདོད། །

དེ་རྣམས་རྫོགས་པས་ལོ་གཅིག་གོ། །

ཞག་ནི་ཕོ་མོ་ལས་ཀྱིས་དབྱེ། །

ཟླ་བ་སྟོན་དཔྱིད་དབྱར་དང་དགུན། །

རེ་རེ་དག་ལ་གསུམ་གསུམ་གྱིས། །

འཇིག་ཅིང་འབྱུང་བའི་ལས་རྣམས་བྱེད། །

བྱི་བ་གླང་དང་སྟག་ཉིད་དང༌། །

{སྣ་རིངས་}[[103]](#footnote-103)སྦྲུལ་དང་འབྲུག་དང་ཡང༌། །

རྟ་དང་ལུག་དང་སྤྲེའུ་དང༌། །

བྱ་དང་ཁྱི་ཕག་བཅུ་གཉིས་ཀྱིས། །

འབྱུང་བའི་རྩིས་རྣམས་སྤེལ་བའོ། །

{ཅེས་}[[104]](#footnote-104)སོ། །

### 2.12.2.3 ཡེ་ཤེས་དང་ལས་རླུང་ངེས་པས་མཇུག་བསྡུ་བ།

གསུམ་པ་[403-page Dg]ཡེ་ཤེས་དང་ལས་རླུང་ངེས་པས་མཇུག་བསྡུ་བ་ལ་[page Ad-547]གསུམ་སྟེ། འཐད་པ་སྤྱིར་དགོད། བྱེད་ལས་སོ་སོར་བཤད། འགྱུར་ཚད་གཏན་ལ་དབབ་པའོ། །

#### 2.12.2.3.1 འཐད་པ་སྤྱིར་དགོད་པ།

དང་པོ་ལ་འཐད་པ་དངོས་དང༌། དེ་ལ་རྩོད་པ་སྤང་བ་གཉིས་ལས།

##### 2.12.2.3.1.1 འཐད་པ་དངོས།

དང་པོ་ནི། ལུས་ལ་རྩ་གནས། དེ་ལ་རླུང་གནས། རླུང་ལ་ཡེ་ཤེས་དང་ལས་རླུང་གཉིས་སུ་རྒྱུ་བའོ། །ཡེ་ཤེས་ཀྱི་རླུང་གིས་མྱང་ངན་ལས་འདས་པ་སྨིན་པར་བྱེད་ལ། ལས་རླུང་གིས་འཁོར་བ་སྨིན་པར་བྱེད་པའོ། །

##### 2.12.2.3.1.2 དེ་ལ་རྩོད་པ་སྤང་བ།

རྩོད་པ་སྤང་བ་ལ། {།}**[[105]](#footnote-105)**རྩོད་པ་དགོད་པ་དང༌། ལན་གདབ་པ་གཉིས་ལས།

###### 2.12.2.3.1.2.1 རྩོད་པ་དགོད་པ།

དང་པོ་ནི། དེ་ཡང་རྩ་ནས་འགྱུ་བ་ཙམ་དུ་གཅིག་པ་ལས། ལས་དང་ཡེ་ཤེས་གཉིས་སོ་སོར་འགྱུར་བ་ཅི་ཡིན། ཡང་ན་འགྱུ་བ་མི་འདྲ་བ་གཉིས་སུ་རིགས་ལ། གཅིག་[page My-212b]ཡིན་ན་གཉིས་སུ་མི་འཐད་ལ། འགྱུ་བ་ཙམ་དུ་ནི་གཅིག་པས། འཁོར་འདས་གང་རུང་གཅིག་ལས་མི་རིགས་སོ་ཞེ་ན།

###### 2.12.2.3.1.2.2 ལན་གདབ་པ།

ལན་ནི་འགྱུ་བ་ཙམ་དུ་གཅིག་ཀྱང་རྩ་མ་འཆུས་པའི་འགྱུས་བ་ལས་ཡེ་ཤེས་ཀྱི་རླུང་དུ་སོང་བས་བྱེད་ལས་བདེ་བ་དང༌། སྟོང་པ་དང༌། གསལ་བར་སྟོན་པས་ཡེ་ཤེས་ཀྱི་རླུང་ཞེས་བྱའོ། །རྩའི་གནས་འགྱུར་འཆུས་པ་ལས་ལས་ཀྱི་རླུང་དུ་སོང་བས་བྱེད་ལས་རྣམ་རྟོག་ཐ་དད་པ་དང་མི་དགེ་བའི་སྦྱོར་བ་སྣ་ཚོགས་པ་དང༌། མི་གསལ་བ་དང༌། བྱིང་བ་དང༌། རྒོད་པ་དང༌། རྨུགས་པ་དང༌། འཁྱིལ་བ་ལ་སོགས་པ་རླུང་ཉམས་ངན་པ་སྐྱེ་བའོ། །དཔེར་ན་པ་ཐ་རའི་བུ་གཅིག་པོ་ཉིད་འཁྲོས་པས་སྟག་ཏུ་འགྱུར་ལ། མ་ཁྲོས་པས་མིར་འོང་བ་བཞིན་དུ། རིག་པའི་གདངས་དང་ལུས་ཀྱི་རྩ་ནས་འགྱུ་བའི་རླུང་ཙམ་དུ་[page Ad-548]གཅིག་ཀྱང༌། རྩ་འཆུས་མ་འཆུས་ལས། ཤེས་པ་ལས་སུ་རུང་བ་ཡེ་ཤེས་དང༌། མ་རུང་བ་ལས་སམ་ཉོན་མོངས་སུ་འགྱུར་བའི་རྟར་བྱུང་བས་སྐྱོན་མེད་དོ། །

#### 2.12.2.3.2 བྱེད་ལས་སོ་སོར་བཤད་པ།

གཉིས་པ་བྱེད་ལས་སོ་སོར་བཤད་པ་ལ་གཉིས་ཏེ། ཡེ་ཤེས་དང༌། ལས་རླུང་གི་བྱེད་ལས་སོ། །

##### 2.12.2.3.2.1 ཡེ་ཤེས་ཀྱི་རླུང་གི་བྱེད་ལས།

དང་པོ་ཡེ་ཤེས་ཀྱི་རླུང་གི་བྱེད་ལས་ཡེ་ཤེས་བཞི་སྟེ། རླུང་དེ་གནས་པའི་ཆ་ནས་གཞི་གནས་ཀྱི་ཡེ་ཤེས་ཀྱི་[404-page Dg]ལས་བྱེད་ལ། དེ་བྱས་པས་ཅིར་སྣང་ཡང་གནས་ལུགས་ཀྱི་སྟེང་ལས། གཞན་དུ་འགྱུར་མི་སྲིད་དོ། །དེ་སྣང་བའི་ཆ་ནས་མཚན་ཉིད་འཛིན་པའི་ཡེ་ཤེས་སུ་བྱེད་ལ། དེ་བྱས་པས་སོ་སོའི་རིགས་དང་སྐུ་དང་ཡེ་ཤེས་དང་འོད་དང་ཁ་དོག་ཏུ་གསལ་བ་ལས་འདའ་མི་སྲིད། དེ་ལྟར་གསལ་ཀྱང་དེ་ལ་ཞེན་པ་མེད་པས་ཡེ་ཤེས་ཞེས་བྱའོ། །དེ་སྐྱེ་བའི་ཆ་ནས་ཤེས་བྱས་བསྡུས་པའི་ཡེ་ཤེས་སུ་བྱེད་ལ། དེ་བྱས་པས་རང་གཞན་གྱི་དོན་ཐོགས་པ་མེད་པར་བྱེད་དོ། །དེ་བྱེད་ཀྱང་བྱ་བ་དང་བྱེད་པ་རང་རྒྱུད་དུ་ནི་མ་ཡིན་ནོ། །འགྱུ་བའི་ཆ་ནས་ཤེས་པས་བསྡུས་པའི་ཡེ་ཤེས་སུ་བྱེད་ལ། དེ་བྱས་པས་འཇིག་རྟེན་པ་དང་འདས་པའི་ཤེས་པའི་བྱེ་བྲག་སྣ་ཚོགས་པ་བྱུང་སྟེ། དེ་བྱུང་[page My-213a]ཡང་བདག་དང་བདག་གིར་འཛིན་པ་ནི་མ་ཡིན་ནོ། །དེ་ལྟར་བཞིར་ངེས་པ་ནི་རྒྱུའི་དུས་ཡིན་ལ། ལམ་དུས་དོན་དམ་པའི་འབྱུང་བ་བཞིར་བྱེད་ལ། འབྲས་བུའི་དུས་སུ་སྐུ་བཞིའི་ངོ་བོར་སྨིན་པའོ། །དེ་ལྟར་གཞི་ལམ་འབྲས་བུ་གསུམ་ལ་ལྟོས་ནས་བཅུ་གཉིས་སུ་བྱུང་བ་ནི་སངས་རྒྱས་ཀྱི་མཛད་[page Ad-549]པ་བཅུ་གཉིས་སུ་འོང་བའི་རྒྱུ་མཚན་ངེས་པར་བྱེད་པའོ། །

##### 2.12.2.3.2.2 ལས་ཀྱི་རླུང་གི་བྱེད་ལས།

གཉིས་པ་ལས་ཀྱི་རླུང་གི་བྱེད་པའི་ལས་བཞི་ནི། གཡས་ནས་རྒྱུ་བས་ཕོ། གཡོན་ནས་རྒྱུ་བས་མོ། ཕྱིར་འོང་བས་སྣང་བ་སྣ་ཚོགས་ལ་འཇུག ནང་དུ་འགེངས་པས་རྟོག་ཚོགས་སྣ་ཚོགས་སུ་འཕྲོ་བར་བྱེད་པའོ། །གཡས་གཡོན་གྱི་དུས་ངེས་པ་ལས་ཕོ་དང་མོར་སྨིན་པ་ནི་ཕ་དང་མའི་དབང་དུ་བྱས་པའོ། །རང་བཞིན་དུ་གཡས་ནས་རྒྱུ་བས་འཕོ་བའི་ལས་དང༌། ལས་ཀྱི་མཐའ་ཉེ་བར་བྱེད་ལ། གཡོན་ནས་རྒྱུ་བའི་དུས་ན་འཛིན་པའི་ལས་སུ་བྱེད་དོ། །ཕྱིར་འགྲོ་བ་དང་ནང་དུ་འགེངས་པ་ནི་འགྲོ་འོང་གི་དབང་དུ་བྱས་པ་སྟེ། ཕྱིར་སོང་བས་དགའ་བའི་ལས་སུ་བྱེད། ནང་དུ་འོང་བས་མི་དགའ་བར་བྱེད་དོ། །དེ་གཉིས་ཀྱང་འཁོར་ལོའི་འཕྲོ་འདུའི་གནད་ལས་ཉིན་མཚན་དུ་བྱུང་བའོ། །དེའང་ཕྱིར་འགྲོ་བའི་ཆ་ལས་ཉིན་མོའི་སྣང་བ་བྱུང༌། ནང་དུ་འགེངས་པའི་ཆ་ལས་མཚན་མོའི་སྣང་[405-page Dg]བར་བྱུང་བའོ། །དེ་ལྟར་གཉིས་ཀྱིས་བྱེད་པའི་ལས་བཞི་པོ་གཉིས་གཉིས་སུ་{བསྒྲངས་}[[106]](#footnote-106)པས་བརྒྱད་དུ་འགྱུར་རོ། །དེ་དག་ཀྱང་ཆ་ཤས་ཀྱིས་{བསྒྲངས་}[[107]](#footnote-107)ན་ཉི་ཤུ་རྩ་བཞིར་གནས་སོ། །ལས་རླུང་གི་བྱེ་བྲག་གི་ལས་བཅུ་གཉིས་ནི་འགྱུར་བའི་བྱེད་ལས་བཅུ་གཉིས་ཏེ། ལུས་འཕེལ་འགྲིབ་ཀྱི་ལས་བྱེད་དོ། །དེས་ཕྱིར་ལོ་བཅུ་གཉིས། ནང་དུ་ཟླ་བ་བཅུ་གཉིས། གསང་བར་དུས་བཅུ་གཉིས་སུ་བྱུང་བའོ། །དེ་ནས་འཁོར་བའི་ལས་སྣ་ཚོགས་པར་ལས་ཀྱི་རླུང་གིས་བྱེད་དོ། །

#### 2.12.2.3.3 འགྱུར་ཚད་གཏན་ལ་དབབ་པ།

གསུམ་པ་[page Ad-550]འགྱུར་ཚད་ནི། དེ་ལྟར་ལུས་སུ་སྨིན་ནས་ན་ཚོད་དར་ལ་བབ་པ་གཅིག་ལ་ཉིན་ཞག་ཕྲུགས་གཅིག་ལ་འབྱུང་བཞི་སོ་སོའི་རླུང་གི་འགྱུར་[page My-213b]ཚད་ནི། སའི་རླུང་ལ་སྟོང་ཕྲག་ལྔ་དང་བཞི་བརྒྱ། ཆུ་དང༌། མེ་དང༌། རླུང་གི་རླུང་རྣམས་ལའང་ལྔ་སྟོང་བཞི་བརྒྱ་བཞི་བརྒྱ་སྟེ་བསྡོམས་པས། ཉི་ཁྲི་ཆིག་སྟོང་དྲུག་བརྒྱ་ནི་དར་ལ་བབ་པ་གཅིག་གི་འགྱུ་ཚད་ངེས་པའོ། །གཞོན་པ་ལ་སོ་གཉིས་ཀྱིས་མ་ཚང་བ་ནི་འབྱུང་བ་མ་རྒྱས་པས་སོ། །རླུང་གི་འབྱུང་བ་བག་ལ་ཉལ་བས་ཚེའི་དུས་བརྩི་ན། རླུང་གི་འཕོ་བ་རིང་ན་ཚེ་མཐར་སྐྱོལ་ལ། ཐུང་ན་མི་སྐྱོལ་བའོ། །དྲག་ན་བསོད་ནམས་དང་ལོངས་སྤྱོད་དང་ལྡན་ལ། ཞན་ན་ནད་མོད་ལ་སྡུག་བསྔལ་ལོ། །དལ་ན་འཁོར་འདུ་ནད་ཉུང༌། བུལ་ན་ལུས་ལ་མཚོན་འདུ་ཞིང་དགེ་བའི་སེམས་མི་སྐྱེ། འབྱིལ་ན་རྟག་ཏུ་མི་དགེ་ཞིང་འཚེར་འགྲིབ་ལ་གནས། རྒོད་ན་བློ་རྒོད་ཅིང་འགྲོ་བ་མི་བྱམས་སོ། །ཡང་རྒས་པ་རྣམས་ལ་ལྔ་བཅུ་རྩ་བརྒྱད་ཀྱིས་མ་ཚང་བ་ནི། འབྱུང་བའི་གྲལ་ཉམས་པས་ལན་ཏེ། འདི་ནི་རབ་ཏུ་རྒོད་ན་ཚེའི་དུས་མྱུར་དུ་བྱེད། བྱིང་ན་སྡུག་བསྔལ་ཞིང་མྱ་ངན་དང་སྨྲེ་སྔགས་ལ་སྤྱོད། འཁྱོར་ན་སེམས་གནས་ལུགས་སུ་མི་ཕེབས་ཤིང་མི་དགེ་བ་ལ་སྤྱོད། དལ་ན་ཚེ་མཐར་རྒྱས་ཤིང་རྟག་ཏུ་བདེ། འཁྱིག་ན་རྟག་ཏུ་དགྲ་དང་གླེང་ཅོའི་གཞི་མ་འབྱུང༌། འཁྱོག་ན་རྟག་ཏུ་བྱ་བ་ལ་དགའ་ཞིང་ཚེ་ཐུང༌། འགྱུར་ན་ལོངས་སྤྱོད་ཆེ་ཞིང་ནད་མོད༌། རྒལ་ན་ལུས་ངག་གི་[page Ad-551][406-page Dg]ལས་མི་འགྲུབ། འཕེལ་ན་ཞི་རྒྱས་ཀྱི་ལས་མྱུར་དུ་འགྲུབ། མདོར་ན་ལུས་ལ་དགྲ་དར་ཞིང་རྟག་ཏུ་སྡུག་བསྔལ། བསེང་ན་ལེགས་ཉེས་སྟོན་པའོ། །དར་ལ་བབ་པ་ལ་སུམ་བརྒྱ་མ་ཚང་ན་ལོ་གཅིག་ལ་ཚེའི་དུས་བྱེད། ལྔ་བཅུ་མ་ཚང་ན་ལོ་གཉིས། སུམ་བཅུ་སོ་གཉིས་མ་ཚང་ན་ལོ་གསུམ། ཉེར་གཅིག་མ་ཚང་ན་ལོ་བཞི། བརྒྱད་ཆ་མ་ཚང་ན་ཟླ་བ་བདུན། དྲུག་ཆ་མ་ཚང་ན་ཟླ་བ་ལྔ། བཞི་ཆ་མ་ཚང་ན་ཟླ་བ་གཅིག {།}[[108]](#footnote-108)བཅུ་ཆ་མ་ཚང་ན་ཞག་ཉེར་དགུ། ཉི་ཤུ་མ་ཚང་ན་བཅོ་བརྒྱད། སུམ་བཅུ་མ་ཚང་ན་བཅུ། བཞི་བཅུ་མ་ཚང་ན་བདུན། དྲུག་བཅུ་མ་ཚང་ན་ཞག་ལྔ་ནའོ། །

དེ་ལྟར་རླུང་གི་བརྩིས་སྦྱོར་ལ། འཇིག་[page My-214a]རྟེན་པ་དང༌། འདས་པ་གཉིས་ལས།

##### 2.12.2.3.3.1 འཇིག་རྟེན་པ།[[109]](#footnote-109)

འཇིག་རྟེན་པའི་ཚེ་དང་བསོད་ནམས་དང༌། བདེ་སྡུག་ལ་སོགས་པའོ། །

##### 2.12.2.3.3.2 འདས་པ།

འདས་པ་ལ། འགྱུར་ཚད་དང་འཕོ་དུས་གཉིས་ལས།

###### 2.12.2.3.3.2.1 འགྱུར་ཚད།

འགྱུར་ཚད་ནི། ཉིན་མོའི་ཆ་ལ་བཅུ་གཉིས་སུ་འགྱུར་ལ་མཚན་མོའི་ཆ་ལ་བཅུ་དྲུག་ཏུ་འགྱུར་རོ། །ཉིན་མོ་ནི་འབྱུང་བའི་བྱེད་ལས་སོ་སོས་བདེ་སྡུག་དང་དགེ་མི་དགེའི་རྟོག་ཚོགས་དུ་མའི་རྟ་ལ་རྒྱུ་བའོ། །མཚན་མོ་ཡང་དེ་དང་འདྲ་བ་ལས། ཡེ་ཤེས་ཀྱི་རླུང་འཕེལ་བ་ཅན་དུ་བྱེད་པའོ། །

###### 2.12.2.3.3.2.2 འཕོ་དུས།

འཕོ་དུས་ནི་བཤད་ཟིན་ཏོ།། །།

## 2.12.3 གནས་པའི་ཐིག་ལེ་རབ་ཏུ་དབྱེ་བ།

དོན་གསུམ་པ་གནས་པ་ཐིག་ལེའི་རབ་ཏུ་དབྱེ་བ་ནི། ཐལ་འགྱུར་ལས།

ཐིག་ལེའི་ཆོས་ཉིད་སྟེན་འདོད་པས། །

དོན་དམ་དང་ནི་ཀུན་རྫོབ་ལས། །

རེ་ཞིག་ཀུན་རྫོབ་ཐིག་ལེ་ལ། །

བརྟེན་ནས་སངས་[page Ad-552]རྒྱས་འདོད་པ་ཡིས། །

རིག་མ་མཚན་ཉིད་རྫོགས་པ་ནི། །

ལྷ་དང་ལྷ་མིན་ཚངས་པ་དང༌། །

གལ་ཏེ་རིགས་ངན་མུ་སྟེགས་སམ། །

མཚན་ཉིད་རྫོགས་པ་དག་མཐོང་ན། །

འགུགས་པའི་སྦྱོར་བ་ངེས་བརྩམས་ནས། །

བསྟེན་བྱ་ཉིད་དང་རྩ་རྣམས་དང༌། །

དམིགས་བྱ་དག་གི་ལུས་རྫོགས༌བྱ། །

དེ་ནས་ཀུན་རྫོབ་ཐིག་ལེ་ཉིད། །

དབབ་ཅིང་གཟུང་དང་ཟློག་པ་དང༌། །

རྩ་ལ་གདབ་ཅིང་རླུང་ལ་བསྲེ། །

སྟོང་ཉིད་བསྟེན་བྱ་བློ་རྗེས་བཅད། །

ལུས་དང་སེམས་ཉིད་གོ་ཟློག་བྱ། །

དོན་དམ་ཐིག་ལེ་བསྟེན་[407-page Dg]པ་ཡིས། །

ཆོས་སྐུ་སྟོང་པའི་ཡུལ་རྣམས་རྙེད། །

ཐིག་ལེ་སྟོང་པའི་སྒྲོན་མ་ཉིད། །

གཏེམས་ཏེ་རིག་པའི་རྩལ་རྣམས་སྦྱང༌། །

ཉིན་མཚན་མེད་པར་གོམས་སྦྱོང་ན། །

འདི་ཉིད་རྩོལ་བྲལ་མངོན་དུ་སྣང༌། །

དེས་ནི་འབྱོངས་བའི་ཚད་ཡིན་ནོ། །

{ཅེས་}[[110]](#footnote-110)གསུངས་ཏེ། གསང་སྔགས་ཀྱི་ཉེ་ལམ་ནི་རྩ་ཐིག་རླུང་གསུམ་གནད་བསྟུན་པ་ཡིན་ལ། འདི་ལ་རྩོལ་བཅས་སྤྲོས་པ་ཅན་གྱི་ལུགས་དང༌། རྩོལ་མེད་སྤྲོས་པ་དང་བྲལ་བའི་ལུགས་གཉིས་ཡིན་ནོ། །སྤྲོས་བཅས་རྣམས་ཀྱིས་རྩ་རླུང་རགས་པ་འབད་རྩོལ་གྱིས་ལམ་དུ་བྱེད་པ་ལས། རེ་ཞིག་ཀུན་རྫོབ་ཀྱི་ཐིག་ལེ་རྣལ་འབྱོར་དུ་བྱེད་པས། རིག་མ་[page My-214b]བཙལ་བ་དང༌། འགུགས་པ་དང༌། བསྟེན་པ་དང༌། རྩ་བཙལ་བ་དང༌། གཟུང་བ་དང༌། སྦྱོར་བ་བྱ་བ་དང༌། དངོས་གཞི་ཐིག་ལེ་དབབ་པ་དང༌། བཟུང་བ་དང༌། བཟློག་པ་དང༌། རྩལ་གདབ་པ་དང༌། རླུང་དང་བསྲེ་བ་དང༌། ཆོས་ཉིད་དུ་ལ་ཟླ་བ་དང༌། རྗེས་ལ་[page Ad-553]ཉམས་བརྟག་པ་དང༌། ལུས་སེམས་གོ་ཟློག་པའི་ཉམས་བསྟེན་པ་ལ་སོགས་པ་ནི་གོང་དུ་དབང་གསུམ་པའི་སྐབས་སུ་ཞིབ་{དུ་}[[111]](#footnote-111)སྤྲོས་ཟིན་ཏོ། །

དེ་ཡང་ལས་རླུང་གི་དུས་ན་ཐིག་ལེ་བཟུང་བ་དང༌། ཡེ་ཤེས་ཀྱི་དུས་ན་ཐིག་ལེ་ཟློག་ཅིང་རྩལ་གདབ་པ་ནི་གནད་ཡང་དག་པའོ། །སྤྲོས་པ་མེད་པའི་རྣལ་འབྱོར་པས། འོད་གསལ་གྱི་ཐིག་ལེ་མངོན་སུམ་ལམ་དུ་བྱེད་པས། འདུག་སྟངས་དང་གཟིགས་སྟངས་ངེས་པས། ལས་དང་པོའི་དུས་ན་ཐིག་ལེ་སྟོང་པའི་སྒྲོན་མ་གཏེམས་ལ་བསྒོམས་པས། འོད་གསལ་གྱི་སྣང་བ་ཉིན་མཚན་འདྲེས་པ་ལ་སྤྱོད་དོ། །དེ་ཡང་ཀུན་རྫོབ་ཀྱི་ཐིག་ལེ་རོ་མ་ན་གནས་ལ། དེ་ལམ་དུ་བྱེད་པ་ཟུང་འཇུག་ཡབ་ཡུམ་གྱི་ཐབས་ཡིན་ཞིང༌། གཡོན་ན་རང་བཞིན་གྱི་ཐིག་ལེ་དངས་མ་ཕྲ་མོའི་གདངས་ལ་འོད་ཀྱི་རང་གདངས་སུ་གནས་པ་ཙམ་སྟེ། ཁ་སྦྱར་གྱི་བདེ་བའི་ངོ་བོ་སྟོང་པར་བསྒྱུར་བའི་དོན་ནོ། །དབུས་ན་ཆོས་སྐུའི་ཐིག་ལེ་སྤྲོས་བྲལ་འོད་གསལ་དག་པ་རང་བྱུང་ཡེ་ཤེས་[408-page Dg]ཀྱི་སྒྲོན་མ་འབར་བའི་གཞིར་གནས་སོ། །འདི་ཉིད་རྒྱས་པར་འོག་ཏུ་འཆད་དོ། །དེ་ཡང་མུ་ཏིག་འཕྲེང་བ་ལས།

རྩ་རྣམས་ནས་ནི་ཐིག་ལེ་སྟེ། །

ཕྲ་དང་འཁྱུག་པའི་བདག་ཉིད་ཅན། །

འོད་ཟེར་ཉིད་ཀྱིས་མཛེས་པའོ། །

དེ་ཡང་ཆ་ནི་གསུམ་པ་སྟེ། །

གཡས་དང་གཡོན་དང་དབུས་མའོ། །

གཡས་པ་ཀུན་རྫོབ་ཐིག་ལེ་སྟེ། །

བདེ་བ་ཆེན་པོའི་ཡན་ལག་ཅན། །

བདེ་བ་འདུས་པའི་འབྱུང་གནས་ནི། །

སངས་རྒྱས་[page Ad-554]ཀུན་གྱི་གསང་ཆེན་ཡིན། །

ཐབས་ཀྱིས་མཚོན་པའི་རང་བཞིན་ནོ། །

དོན་དམ་ཆོས་སྐུའི་རང་བཞིན་ཅན། །

སྟོང་གསལ་ཐིག་ལེ་ཉག་གཅིག་ནི། །

དབུས་ན་གནས་ཤིང་རང་བཞིན་གསལ། །

སྤྲོ་བསྡུ་[page My-215a]སྨྲ་བསམ་ཡུལ་ལས་འདས། །

བགས་ཀྱིས་རྣམ་པར་རྟོག་པ་བྲལ། །

ཡོད་མེད་མཐའ་གཉིས་རྣམ་པར་བསལ། །

རྟག་ཆད་མུ་ལ་གནས་པ་མེད། །

རྣམ་པར་རྟོག་མེད་ལྷུན་གྱིས་གྲུབ། །

བརྗོད་པ་མེད་ཅིང་ངང་གིས་སྟོང༌། །

དོན་དམ་དངོས་པོའི་ཐིག་ལེའོ། །

གཡོན་ན་རང་བཞིན་ཐིག་ལེ་གནས། །

བདེ་བ་ཟུང་འཇུག་གཉིས་ཁྱབ་སྟེ། །

རབ་ཏུ་གནས་པ་མ་ཡིན་པར། །

ཁ་སྦྱར་ཉིད་ཀྱི་བདེ་བ་འཐོབ། །

ཕྱག་རྒྱ་ཆེན་པོ་ཉིད་ཀྱི་རྒྱུ། །

བདེ་ཆེན་ཡེ་ཤེས་ཆེན་པོའི་ལམ། །

གསང་སྔགས་ཀུན་བདག་དཀྱིལ་འཁོར་ཡིན། །

འཁོར་བ་སྐྱོབ་པའི་ཐབས་ཆེན་པོ། །

གསང་བའི་ཡེ་གདངས་འབར་བའི་འོད། །

དེ་ནི་བདེ་ཆེན་ངོ་བོའོ། །

{ཅེས་}[[112]](#footnote-112)སོ། །

དེ་ལྟར་འབད་བཅས་རགས་པར་སྦྱང་བ་དང་། འབད་མེད་རང་བཞག་རྣམ་པ་གཉིས་ཀ་ཐེག་པ་འདིར་གསུངས་ལ། ཁྱད་པར་དུ་བློ་ཡང་རབ་རྣམས་ལ། ལུས་ངག་གི་གནད་གཟིར་བས་སེམས་ཞར་ལ་གྲོལ་ནས། ཡེ་ཤེས་དངོས་སུ་སྣང་བས་སྐུ་གསུམ་ལམ་དུ་བྱེད་པ་ཐིག་ལེ་བླ་ན་མེད་པའི་གནད་གསུངས་པས་ཐེག་པ་ཀུན་གྱིས་འཕགས་པའི་གནད་དོ།། །།

## 2.12.4 ལེའུ་རེ་རེའི་མཇུག་གི་སྨོན་ལམ།

ཐེག་པའི་མཆོག་རིན་པོ་ཆེའི་མཛོད་ལས། གནད་ངེས་པ་བྱེ་བྲག་ཏུ་བཤད་པ་སྟེ། རིམ་ཁང་བཅུ་གཉིས་པའོ།།   །།

1. your outline gives some internal divisions of this section; I didn’t see a straightforward way to mark them up, so I have just left them for now. [↑](#footnote-ref-1)
2. Nd: ཞེས་ [↑](#footnote-ref-2)
3. Nd: འདར་ [↑](#footnote-ref-3)
4. Nd: འདར་ [↑](#footnote-ref-4)
5. Nd: འདར་ [↑](#footnote-ref-5)
6. Nd: འདར་ [↑](#footnote-ref-6)
7. Nd: ཝ་ [↑](#footnote-ref-7)
8. Nd: ཡུངས་ [↑](#footnote-ref-8)
9. Nd: ཡུངས་ [↑](#footnote-ref-9)
10. Nd: ཡུངས་ [↑](#footnote-ref-10)
11. Nd: དྭངས་ [↑](#footnote-ref-11)
12. Nd: ཡུངས་ [↑](#footnote-ref-12)
13. Nd: omits [↑](#footnote-ref-13)
14. Nd: ཡུངས་ [↑](#footnote-ref-14)
15. Nd: འདར་ [↑](#footnote-ref-15)
16. Nd: ཡུངས་ [↑](#footnote-ref-16)
17. Nd: ཡུངས་ [↑](#footnote-ref-17)
18. Nd: ཀྱང་ [↑](#footnote-ref-18)
19. Nd: ཞེས་ [↑](#footnote-ref-19)
20. Nd: མཚམས་ [↑](#footnote-ref-20)
21. Nd: འདར་ [↑](#footnote-ref-21)
22. Nd: འདར་ [↑](#footnote-ref-22)
23. Nd: ག་ [↑](#footnote-ref-23)
24. Nd: མཚམས་ [↑](#footnote-ref-24)
25. Nd: འདར་ [↑](#footnote-ref-25)
26. Nd: འདར་ [↑](#footnote-ref-26)
27. Nd: ཡུངས་ [↑](#footnote-ref-27)
28. Nd: འདར་ [↑](#footnote-ref-28)
29. Nd: འདར་ [↑](#footnote-ref-29)
30. Nd: བཏུམས་ [↑](#footnote-ref-30)
31. Nd: འདར་ [↑](#footnote-ref-31)
32. Nd: གློ་ [↑](#footnote-ref-32)
33. Nd: འདར་ [↑](#footnote-ref-33)
34. Nd: འདར་ [↑](#footnote-ref-34)
35. I was not clear how much of the following should be marked as a quotation. The entire quote does not seem to be in the mu tig phreng ba that we have marked up. There is a line that is close to the last two lines quoted here in TCD; quoted from our mu tig phreng ba they are: ཇི་ལྟར་སྨྲས་པ་སྔགས་ཀྱི་ཚིག །བསམ་པ་རྣམས་ནི་བསྐྱེད་རིམ་ཡིན། ། [↑](#footnote-ref-35)
36. David’s outline has subdivisions of this heading that are not included in the markup here. As these are not really parts of the text’s sa bcad, I have indicated them here in the markup with paragraph breaks. [↑](#footnote-ref-36)
37. Nd: བརྟེན་ [↑](#footnote-ref-37)
38. Nd: གིས་ [↑](#footnote-ref-38)
39. Nd: ཞེས་ [↑](#footnote-ref-39)
40. Nd: ཞེས་ [↑](#footnote-ref-40)
41. Nd: ཞེས་ [↑](#footnote-ref-41)
42. Nd: ཞེས་ [↑](#footnote-ref-42)
43. Nd: འདར་ [↑](#footnote-ref-43)
44. Nd: བི་ [↑](#footnote-ref-44)
45. Does this quote begin in the right place? I.e. is “bi ma las gsungs pa” part of the quote, or does it introduce the quote? The end point of the quote is also not clear. [↑](#footnote-ref-45)
46. Nd: བཤང་ [↑](#footnote-ref-46)
47. Nd: བརླ་ [↑](#footnote-ref-47)
48. Nd: མཐེབ་ [↑](#footnote-ref-48)
49. Nd: ཞེས་ [↑](#footnote-ref-49)
50. Nd: མཚམས་ [↑](#footnote-ref-50)
51. Nd: ཞེས་ [↑](#footnote-ref-51)
52. Nd: མཁྲིག་ [↑](#footnote-ref-52)
53. Nd: མཚམས [↑](#footnote-ref-53)
54. Nd: ཞེས་ [↑](#footnote-ref-54)
55. Nd: མཁྲིག་ [↑](#footnote-ref-55)
56. Nd: གཞལ་ [↑](#footnote-ref-56)
57. Nd: ཞེས་ [↑](#footnote-ref-57)
58. Nd: omits [↑](#footnote-ref-58)
59. Nd: དྭངས་ [↑](#footnote-ref-59)
60. Nd: དྭངས་ [↑](#footnote-ref-60)
61. Nd: དྭངས་ [↑](#footnote-ref-61)
62. Nd: དྭངས་ [↑](#footnote-ref-62)
63. Nd: དྭངས་ [↑](#footnote-ref-63)
64. Nd: ཞེས་ [↑](#footnote-ref-64)
65. Nd: ཞེས་ [↑](#footnote-ref-65)
66. No ending point is specified for this quote; I see no other place that it could end than here. [↑](#footnote-ref-66)
67. Nd: གཞུག་ [↑](#footnote-ref-67)
68. Nd: ཞེས་ [↑](#footnote-ref-68)
69. Nd: ཞེས་ [↑](#footnote-ref-69)
70. Nd: omits [↑](#footnote-ref-70)
71. Nd: སྡུད་ [↑](#footnote-ref-71)
72. Nd: སྡུད་ [↑](#footnote-ref-72)
73. Nd: ཞེས་ [↑](#footnote-ref-73)
74. Nd: ཞེས་ [↑](#footnote-ref-74)
75. Nd: པདྨ་ [↑](#footnote-ref-75)
76. Nd: པདྨ་ [↑](#footnote-ref-76)
77. Nd: མཚམས། [↑](#footnote-ref-77)
78. Nd: མཚམས་ [↑](#footnote-ref-78)
79. Nd: སྒྲུབ་ [↑](#footnote-ref-79)
80. Nd: སྡུད་ [↑](#footnote-ref-80)
81. Nd: ཞེས་ [↑](#footnote-ref-81)
82. Nd: ཞེས་ [↑](#footnote-ref-82)
83. Nd: ཞེས་ [↑](#footnote-ref-83)
84. Nd: གཅུ་ [↑](#footnote-ref-84)
85. Nd: བསྐུ་ [↑](#footnote-ref-85)
86. Nd: omits [↑](#footnote-ref-86)
87. Nd: རྩར་ [↑](#footnote-ref-87)
88. Nd: བསྐུ་ [↑](#footnote-ref-88)
89. Nd: བརྟེན་ [↑](#footnote-ref-89)
90. Nd: འདར་ [↑](#footnote-ref-90)
91. Nd: བརྟག་ [↑](#footnote-ref-91)
92. Nd: བརྟག [↑](#footnote-ref-92)
93. Nd: བརྟག [↑](#footnote-ref-93)
94. Nd: omits [↑](#footnote-ref-94)
95. Nd: omits [↑](#footnote-ref-95)
96. Nd: omits [↑](#footnote-ref-96)
97. Nd: ཞེས་ [↑](#footnote-ref-97)
98. Nd: དགྲམ་ [↑](#footnote-ref-98)
99. Nd: བཟླ་ [↑](#footnote-ref-99)
100. Nd: པདྨ་ [↑](#footnote-ref-100)
101. Nd: ཞེས་ [↑](#footnote-ref-101)
102. Nd: འགྲེས་ [↑](#footnote-ref-102)
103. Nd: རྣ་རིང་ [↑](#footnote-ref-103)
104. Nd: ཞེས་ [↑](#footnote-ref-104)
105. Nd: omits [↑](#footnote-ref-105)
106. Nd: བསྒྲངས་ [↑](#footnote-ref-106)
107. Nd: བསྒྲང་ [↑](#footnote-ref-107)
108. Nd: omits [↑](#footnote-ref-108)
109. Based on David’s outline, I included these headings as divisions of 2.12.2.3.3. Is this correct? They might be concluding discussions for the whole rlung section. [↑](#footnote-ref-109)
110. Nd: ཞེས་ [↑](#footnote-ref-110)
111. Nd: ཏུ་ [↑](#footnote-ref-111)
112. Nd: ཞེས་ [↑](#footnote-ref-112)