# 2.13 སྒྲོན་མ་བཞིའི་རྣམ་གྲངས་བསྟན་པ་སྟེ་རིམ་ཁང་བཅུ་གསུམ་པ།

[1]དེ་ལྟར་[page Ad-555]བག་ཆགས་ཀྱི་ལུས་གྲུབ་ཚུལ་དབྱེ་བ་དང་བཅས་པ་བསྟན་ནས། ད་ནི་ཡེ་ཤེས་ཀྱི་རྟེན་སྒྲོན་མ་བཞིའི་རྣམ་པར་དབྱེ་བ་ཆ་དང་བཅས་པ་བརྗོད་པ་ལ་གཉིས་ཏེ། སྒྲོན་མ་བཞིའི་ངོ་བོ་མདོར་བསྟན་པ་དང་། རང་བཞིན་རྒྱས་པར་བཤད་པའོ། །

## 2.13.1 སྒྲོན་མ་བཞིའི་ངོ་བོ་མདོར་བསྟན་པ།

དང་པོ་ནི། ལུས་ཐོག་མ་འཆགས་པའི་དུས་ན་ཆུ་ལ་བརྟེན་ནས་སྔོན་དུ་ཆགས་པའི་སྐྱེད་བྱེད་ཀྱི་རྩའི་མདུད་པའི་ནང་དུ་སྒྲོན་མའི་སྤྱན་དང་། འབྱུང་བའི་སྤྱན་གཉིས་སྔོན་དུ་ཆགས་ནས། འབྱུང་བའི་སྤྱན་ལས་འབྱུང་བཞིའི་ལུས་གྲུབ་ཚུལ་སྔར་བཤད་དོ། སྒྲོན་མའི་[page My-215b]སྤྱན་ལས་ཡེ་ཤེས་ཀྱི་སྣང་བ་འོད་དང་ཐིག་ལེ་དང་སྐུ་ལ་སོགས་པའི་རང་བཞིན་དོན་དམ་པ་མྱ་ངན་ལས་འདས་པའི་གཞིར་མིག་གཉིས་ཀྱི་ཨ་འབྲས་ཀྱི་དཀྱིལ་དུ་རྩ་བ་མེན་གྱི་རྭ་འདྲ་བ་རྩ་བ་ཕྲ་ལ་རྩེ་མོ་ཁ་ཆེ་བ་གཉིས་ཆགས་ཏེ། རྒྱང་ཞགས་ཆུའི་སྒྲོན་མ་ཞེས་བྱའོ། །དེ་ལ་བརྟེན་ནས་ཐིག་ལེ་སྟོང་པའི་སྒྲོན་མ་དང་། ཤེས་རབ་རང་བྱུང་གི་སྒྲོན་མ་དང་། དབྱིངས་རྣམ་པར་དག་པའི་སྒྲོན་མ་དང་བཞིར་བྱུང་སྟེ། མུ་ཏིག་འཕྲེང་བ་ལས།

འགྲོ་བའི་ལམ་ནི་འཆར་བྱེད་སྒོ། །

དེ་ཉིད་གཡས་གཉིས་གཡོན་གཉིས་དབུས། །

སྒྲོན་མ་འབར་བའི་ཚུལ་དུ་གནས། །

ཐིག་ལེ་སྟོང་པའི་སྒྲོན་མ་དང་། །

དག་པ་དབྱིངས་ཀྱི་སྒྲོན་མ་དང་། །

ཤེས་རབ་རང་བྱུང་ཉིད་དང་ནི། །

རྒྱང་ཞགས་ཆུ་ཡི་སྒྲོན་མ་ནི། །

མཐོང་བྱེད་ཡུལ་ལ་སྣང་བའོ། །

{ཅེས་}[[1]](#footnote-1)པ་དང་། རང་ཤར་ལས།

སྒྲོན་མ་རྣམ་བཞི་འདི་ལྟ་སྟེ། །

ཐིག་ལེ་སྟོང་པའི་སྒྲོན་མ་དང་། །

རིག་[page Ad-556]པ་དབྱིངས་ཀྱི་སྒྲོན་མ་དང་། །

ཤེས་རབ་རང་བྱུང་སྒྲོན་མ་དང་། །

རྒྱང་ཞགས་ཆུ་ཡི་སྒྲོན་མ་རྣམས། །

སེམས་ཅན་ཀུན་ལ་གནས་པའོ། །

{ཅེས་}[[2]](#footnote-2)སོ། །

དེ་ཡང་དོན་དམ་གྱི་འབྱུང་བཞི་དག་པས་སྒྲོན་མ་བཞིར་སྨིན་ཏེ། ལས་རླུང་དག་ཅིང་ཡེ་ཤེས་ཀྱི་རླུང་གི་ཆ་ལས། རྒྱང་ཞགས་ལ་སོགས་པ་བཞི་བྱུང་བ་ལས། རྒྱང་ཞགས་ཀྱི་རྟེན་ཆུང་ངུར་རི་དང་ཁང་ཁྱིམ་ལ་སོགས་པ་ཆེན་པོ་རྣམས་སྣང་བ་ནི། རླུང་གི་ཆའི་ཕྲ་ཞིབ་ལས་བྱུང་བའོ། །

དེ་ལ་རྒྱང་ཞགས་དངོས་ནི། འོད་རྩ་དག་པས་ཡེ་ཤེས་ཀྱི་སྣང་བ་འཛིན་ལ། [2]དེའི་རྟེན་གྱིས་འཁྲུལ་སྣང་གི་སྣང་བ་མཐོང་བས། རྟེན་དང་བརྟེན་པ་སྟེ། ཆ་གཉིས་སུ་ཤེས་རབ་དང་ལྡན་པ་རྣམས་ཀྱིས་དཔྱད་ནས་རྟོགས་པར་བྱའོ། །

དེ་ཡང་སྒྲོན་མ་བཞི་ནི། འཁོར་བའི་འཁྲུལ་སྣང་འཁྲུལ་སེམས་དང་ཐ་དད། འདས་པའི་ཆ་འཛིན་པའི་ཕྱིར་རོ། །གནད་འདི་གལ་པོ་ཆེའོ། །ཕྱིན་ཆད་འདི་གཉིས་ཀྱི་ཁྱད་ཤེས་པ་དག་བྱུང་སྲིད་ན་ཁོ་བོའི་གནད་ཡིན་པར་རིག་པར་བྱའོ། །[page My-216a]ཐིག་ལེ་སྟོང་པའི་སྒྲོན་མ་ནི། ཐིག་ལེ་ཟླུམ་པོ་འོད་ལྔའི་མུ་ཁྱུད་ཅན་ཏེ་ལས་རླུང་དག་པའི་ཆ་ལས་བྱུང་བའོ། །དེ་ལས་ཤེས་རབ་རང་བྱུང་གི་སྒྲོན་མ་དང་། དབྱིངས་རྣམ་དག་གི་སྒྲོན་མ་གཉིས་བྱུང་སྟེ། ཤེས་རབ་ལ་ངོ་བོ་དང་། རྩལ་དང་། གདངས་གསུམ་ལས། ངོ་བོ་ནི། རྒྱང་ཞགས་གཟིགས་སྟངས་ཀྱི་གནད་ལས་ཐིག་ལེ་སྟོང་པའི་སྒྲོན་མ་ལ་གཏད་དུས་ནང་གི་རིག་པ་དངས་སངས་རང་གསལ་དུ་མྱོང་བ་དེ་ཡིན་ནོ། །རྩལ་[page Ad-557]ལས་ཕྱིར་གསལ་ཡུལ་ཤེས་ཀྱི་ཤེས་རབ་རྣོ་བ་མྱུར་བ། ཚིག་དོན་ཀློང་རྡོལ་དུ་འཆར་བ་རྣམས་སོ། །གདངས་ནི་རྡོ་རྗེ་ལུ་གུ་རྒྱུད་ཀྱི་སྣང་བ་གསེར་གྱི་སྐུད་པ་ལྡིང་བ་ལྟ་བུའོ། །འདི་དག་མ་ཕྱེད་ན། རེས་ཤེས་པ་ལ་ཤེས་རབ་རང་བྱུང་གི་སྒྲོན་མར་བཏགས། རེས་ནང་གི་གདངས་ལ་བཏགས། རེས་ལུ་གུ་རྒྱུད་ལ་བཏགས་པས་མགོ་རྨོངས་པར་ཟད་དོ། །དབྱིངས་ཀྱི་སྒྲོན་མ་ལ་ཕྱི་ནང་གཉིས་ལས། ཕྱི་ནམ་མཁའ་དག་པའི་དཀྱིལ་ན་འོད་གདངས་སྔོ་རི་བ་ཅིག་ཐོག་མར་སྣང་བའོ། །ནང་དེ་ལས་མཆེད་པ་ལྟར་ཤར་ཏེ། འོད་ལྔའི་མདངས་ཁ་དོག་ལྔར་གསལ་བའོ། །དེའང་།

དབྱིངས་ནི་ཕྱི་དང་ནང་དུ་སྟེ། །

ཕྱི་ནི་སྤྲིན་བྲལ་མཁའ་ལ་འཛིན། །

ནང་དབྱིངས་སྒྲོན་མ་དག་ཏུའོ། །

{ཅེས་}[[3]](#footnote-3)བཤད་དོ། །

འདི་ལའང་ཁ་ཅིག་ཕྱི་ནམ་མཁའི་སྤྲིན་མེད་རྐྱང་པ་དེ་ལ་ངོས་འཛིན་པ་ནི་ཤིན་ཏུ་མི་རིགས་ཏེ། ནམ་མཁའ་དེ་སྐྱེས་བུ་དང་འབྲེལ་བ་མ་གྲུབ་ལ། སྒྲོན་མ་སྐྱེས་བུ་ཡོད་མེད་ཀྱི་རྗེས་སུ་བྱེད་པའི་ཕྱིར་རོ། །འདིར་ནང་གི་ནམ་མཁའི་གདངས་སྔོ་བ་དེ་ཕྱིར་ཤར་བ་ལ་ཕྱིའི་དབྱིངས་ཞེས་བྱའོ། །དེས་ན་ནམ་མཁའ་གོ་འབྱེད་འཆར་[3]གཞིའི་ས་ཆ་ཙམ་ལས་དབྱིངས་དངོས་མ་ཡིན་ནོ། །དངོས་ནི་མཐིང་ག་ཡིན་ལ། དབྱིངས་ནང་གི་ནང་དབྱིངས་ཏེ། དེ་ལྟར་ན་དབྱིངས་དེ་ལས་སྣང་བ་དེ་བྱུང་བར་སྣང་བས་འདི་གཉིས་ལ་ཕྱི་དབྱིངས་ནང་[page My-216b]དབྱིངས་ཞེས་སོ་སོར་བརྗོད་ཀྱང་འཇའ་འོད་ཀྱི་གུར་ཁྱིམ་དུ་མི་གསལ་བ་གསལ་བར་གོ་འཕོས་པ་[page Ad-558]ཙམ་དུ་ཤེས་པར་བྱའོ། །ནང་ཚུར་ལ་བྱས་ཕྱི་ཕར་ལ་བྱས་པ་ལྟ་བུ་མ་ཡིན་གྱི། དེ་ལས་དེ་བྱུང་བར་སྣང་བའི་ཕྱི་ནང་དུ་ཤེས་སོ། །འོད་ལྔར་གསལ་བ་ཡང་སེམས་ཉིད་རང་བཞིན་གྱིས་འོད་གསལ་བའི་རང་གདངས་ཤར་བ་སྟེ། དེ་ཉིད་ལ་དངོས་པོའི་དྲི་མ་དང་ཡིད་དཔྱོད་ཤེས་རབ་ཀྱི་དྲི་མ་དང་། ངན་རྟོག་སེམས་ཀྱི་དྲི་མས་རྣམ་པར་དག་པའོ། །

སྒྲོན་མ་ནི། སྣང་བ་དེ་མཐོང་དུས། །ལས་དང་བག་ཆགས་ཀྱི་མུན་པ་སེལ་བའི་ཆ་ནས་བརྗོད་དོ། །

དེ་ལ་སྒྲོན་མ་བཞིའི་དང་པོ་འཁོར་ལོ་བཞི་ལས་{དངས་}[[4]](#footnote-4)མར་འདུས་པ་ནི། སྐྱེད་བྱེད་ཐོག་མ་རླུང་གིས་གོང་ནས་གོང་དུ་མའི་མངལ་དུ་འཕེན་པས་ན་རྒྱང་ཞེས་བྱ་སྟེ་རིང་མོ་ཞིག་ནས་མའི་མངལ་དུ་རྒྱུ་རྐྱེན་གྱི་དངས་མའི་དབུས་སུ་འཇུག་པ་མཚོན་ལ། དྲན་པས་རླུང་སེམས་རྒྱུ་རྐྱེན་དང་བཅས་པ་བཞི་གཅིག་ཏུ་བསྡུས་ཏེ་འཆིང་བར་བྱེད་པས་ཞགས་ཞེས་བྱའོ། །རོ་རྣམས་སུ་རོ་དྲུག་གི་བདེ་བས་འཕེལ་ཞིང་{དངས་}[[5]](#footnote-5)མའི་སྤྱན་རྒྱས་པར་བྱེད་པས་ཆུའི་ཞེས་བྱ་ལ། རྩེ་མོར་དབང་པོ་ལྔའི་ལས་ཀྱི་བྱེ་བྲག་དང་ཡེ་ཤེས་ལྔའི་བྱེ་བྲག་ལ་མངོན་པར་རྟོགས་{སྟེ་}[[6]](#footnote-6)ཆོས་ཉིད་དབང་པོའི་ཡུལ་ལ་དངོས་སུ་ཤར་བས་འཁོར་བའི་མུན་པ་སེལ་བའི་ཕྱིར་སྒྲོན་མ་ཞེས་བྱའོ། །

ཐིག་ལེ་སྟོང་པའི་སྒྲོན་མ་ལས། ཀུན་རྫོབ་རྒྱུའི་ཐིག་ལེ་དང་སྦྱར་ན། ཐིག་ནི་འདུག་སྟངས་ཀྱིས་དངས་མ་འབེབས་པའོ། །ལེ་ནི་ངག་གི་ཧཱུྃ་ལ་སོགས་པས་གསང་བར་བཟུང་ནས་ཡེ་ཤེས་ངོས་འཛིན་པའོ། །སྟོང་[page Ad-559]པ་ནི་ཐིག་ལེ་བཟློག་ནས་རྩINSERIT TSEKལ་གདབ་པ་དང་རླུང་དང་བསྲེ་བས་བདེ་བ་སྟོང་པར་ལ་བཟླ་བ་སེམས་ཀྱི་ལས་སོ། །སྒྲོན་མ་ནི་དེའི་དོན་གྱིས་མུན་པ་སེལ་བའོ། །

དོན་དམ་ཡེ་ཤེས་ཀྱི་ཐིག་ལེ་དང་སྦྱར་ན་ཐིག་ནི་ལྟ་སྟངས་གཟིགས་སྟངས་རིག་པ་རང་གི་ངོ་བོ་མི་འགྱུར་བ་[4]གསུམ་མོ། །ལེ་ནི། སྣང་བ་འོད་[page My-217a]ཀྱི་མུ་ཁྱུད་{བཟླུམ་}[[7]](#footnote-7)པོར་ཤར་བའོ། །སྟོང་པ་ནི། སྣང་བ་དེ་དངོས་པོ་དང་མཚན་མར་མ་གྲུབ་པས་འབྱུང་བཞིའི་གནོད་པ་མེད། རང་སྣང་ཡིན་པས་བསྟན་ཡང་མི་གཞན་གྱིས་མི་མཐོང་། འོད་གསལ་ཡིན་པས་སྤྲོས་པའི་མཐའ་དང་བྲལ་ཞིང་མ་རིག་གི་མུན་པ་སེལ་བའོ། །སྒྲོན་མ་ནི། འཁོར་བའི་མུན་པ་སེལ་བའོ། །

ཤེས་རབ་རང་བྱུང་གི་སྒྲོན་མ་ལས། ངོ་བོ་རྟོགས་ཚད་དང་སྦྱར་ན། རླུང་གནས་པ་རྩའི་གནད་གཙོ་བས་ན་ཤེས་ཞེས་བྱའོ། །རླུང་གི་འཕེན་བསྡུད་གྲངས་ཀྱི་གནད་གཙོ་བས་རབ་ཅེས་བྱའོ། །ཆོས་ཉིད་ལས་བྱུང་ཞིང་ཆོས་ཉིད་ལ་གནས་པས། དབང་པོ་རབ་སྐད་ཅིག་གསུམ་ལ་གྲོལ་བའི་ཆར་བྱུང་བས་རང་བྱུང་ཞེས་བྱའོ། །རླུང་ཟད་དེ་དབྱིངས་སུ་གྲོལ་བས་སྒྲོན་མ་ཞེས་བྱའོ། །

སྣང་བ་འོད་གསལ་དང་སྦྱར་ན། ནང་ཡེ་ཤེས་ཀྱིས་རང་གདངས་རང་རིག་དབང་པོའི་ཡུལ་ལ་ཤར་བས་ཤེས་ཞེས་པའོ། །ཤར་སྣང་ལུ་གུ་རྒྱུད་ཐིག་ལེ་ཐིག་ཕྲན་དང་བཅས་པ་དེ་འཁྲུལ་སྣང་ཐམས་ཅད་ཟད་པར་གྱི་སྐྱེ་མཆེད་དུ་ཆེས་འཕགས་པས་རབ་ཅེས་བྱའོ། །འདིའི་ནང་དུ་ཟད་པར་ཡི་གེ་དང་། ཕྱག་[page Ad-560]མཚན་དང་། སྐུ་ལ་སོགས་པ་སྣང་ལ། ས་ལ་སོགས་པ་བཅུ་ཟད་དུས་མངོན་པར་སྣང་སྟེ། འཁྲུལ་པ་དང་ལྷན་ཅིག་དབང་པོ་ལ་སྣང་དུ་མི་རུང་བས་ཟད་པར་གྱི་ཡེ་ཤེས་ཞེས་གསུངས་པ་ཡིན་ནོ། །སྣང་བ་དེ་དང་དེའི་དུས་ཀྱི་རིག་པའི་གཞི་སྣང་ཤེས་རབ་དང་བཅས་པ་གཞན་ནས་མ་བྱུང་བར་རང་ལས་ཤར་བས་རང་ཞེས་བྱའོ། །བྱུང་བ་ནི་དེ་དང་འབྲེལ་བ་གྲུབ་པ་སྟེ། རིག་པ་ལས་རང་སྣང་རང་ཤར་དུ་བྱུང་བའོ། །སྒྲོན་མ་ནི། སེམས་སེམས་བྱུང་གི་མུན་པ་སེལ་བ་ལས་དེ་སྐད་བརྗོད་པའོ། །

དབྱིངས་རྣམ་དག་གི་སྒྲོན་མ་ནི་མངོན་སུམ་གྱི་གནད་མཐོང་བ་ལས་བྱུང་བ་སྟེ། དེ་ཡང་འོད་ལྔའི་འཆར་གཞི་ཡིན་པས་དབྱིངས་ཞེས་བྱའོ། །སྣང་བ་འོད་དུ་ཤར་དུས་འབྱུང་བ་བརྡོས་བཅས་དག་པས་རྣམ་པར་དག་པ་ཞེས་བྱའོ། །དེ་ཉིད་མཐོང་བས་བརྡོས་བཅས་འོད་[page My-217b]ལུས་སུ་བསྒྱུར་ཏེ་འཁོར་བའི་མུན་པ་སེལ་བས་སྒྲོན་[5]མ་ཞེས་བྱའོ། །རིམ་པས་ཉམས་ལེན་དང་སྦྱར་ན། སྔོན་དུ་ལུས་ངག་ཡིད་གསུམ་གཞི་འཆོས་པས་ན་དབྱིངས་ཞེས་བྱ་སྟེ། དང་པོ་ལུས་ཀྱི་གནད་མ་གཟིར་ན་ཡེ་ཤེས་དབང་དུ་མི་འདུས། ངག་གི་གནད་མ་གཟིར་ན་བརྗོད་དུ་མེད་པའི་དོན་མི་རྙེད། ཡིད་ཀྱི་གནད་མ་གཟིར་ན་འགྱུ་བ་རང་རྒྱུད་མི་ཆོད་ལ། གཟིར་ན་དེ་དག་འགྲུབ་པའོ། །མངོན་སུམ་རང་ཐོག་གི་ལམ་གཙོ་ཆེ་བས་རྣམ་པར་ཞེས་བྱའོ། །སྒོའི་གནད་ཀྱིས་དབྱིངས་མཐོང་ཞིང་འཁྲུལ་སྣང་འགག་པར་བྱེད་པས་དག་པ་ཞེས་བྱའོ། །དེ་ཡང་འཆར་བྱེད་[page Ad-561]སྒོའི་གནད་ཀྱི་ཆོས་ཉིད་ཀྱི་དབྱིངས་མཐོང་ཞིང་གཏན་ལ་ཕེབས། སྣང་བ་ཡུལ་གྱི་གནད་ཀྱིས་ཅིར་སྣང་ཆོས་ཉིད་ལས་འཆུག་ས་མེད། གཟེར་གདབ་པ་རླུང་གི་གནད་ཀྱིས་རྣམ་རྟོག་ཐ་དད་པ་ལ་འགག {།}[[8]](#footnote-8)འཆར་བྱེད་འོད་གསལ་གྱི་གནད་ཀྱིས་ཕྲ་རགས་ཀྱི་འབྱུང་བ་ལོག {།}[[9]](#footnote-9)ཆོས་ཉིད་མངོན་སུམ་གྱི་སྣང་བ་མཐོང་བའི་གནད་ཀྱིས་ཡིད་དཔྱོད་ཚིག་གིས་ཆོས་ཉིད་ཀྱི་དོན་འཇལ་བའི་ལྟ་སྒོམ་སྤྱོད་འབྲས་ཀྱི་འཕྲེང་ཐག་ཆད། ཉམས་གོང་འཕེལ་གྱི་སྣང་བ་མཐོང་བས་འཁྲུལ་སྣང་མ་དག་པའི་བེམས་རིག་རང་འགག {།}[[10]](#footnote-10)རིག་པ་ཚད་ཕེབས་ཀྱི་སྣང་བ་མཐོང་བས་གཟུགས་སྐུ་གཉིས་ལ་ལོངས་སྤྱོད། ཆོས་ཉིད་ཟད་པའི་སྣང་བ་མཐོང་བས་སྐུ་གསུམ་རང་རྒྱུད་ཀྱི་བཅིངས་པ་ལས་གྲོལ། དེ་ལྟར་འབྲས་བུ་ལམ་དུ་བྱས་པས་རྒྱུ་འབྲས་གདོད་ཀྱིས་རྩོལ་བསྒྲུབ་ཏུ་བྱེད་པའི་ཐེག་པ་ཀུན་ལས་འཕགས་པ་ཡིན་ནོ། །

སྒྲོན་མ་ནི་ཁ་ཁྱེར་སྒྲོན་པ་དང་འདྲ་སྟེ་ཉམས་སུ་ལེན་པའི་གནད་ཀྱི་ཆ་ལག་ཏུ་མཐར་རྟེན་གྱི་མན་ངག་བཞིར་བསྟན་པའོ། །དེའང་མི་འགྱུར་བ་གསུམ་ལ་གཞི་བཅས་པས་རྟོག་པའི་འཕེལ་ཟད་དེ་ཆོས་ཉིད་རང་གི་སྣང་བ་ལས་འགྲོ་ས་མེད། སྡོད་པ་གསུམ་གྱི་ཚད་བཟུང་བས་ལུས་ངག་ཡིད་གསུམ་ཁམས་གསུམ་དུ་མི་ལྡོག་པར་ངོ་ཤེས། ཐོབ་པ་གསུམ་གྱི་གཟེར་ཐེབས་པས་རྒྱུ་རྐྱེན་རླུང་སེམས་བཞིའི་[page My-218a]འབྲེལ་ཐག་བཅད་དེ་ཕྱིན་ཆད་དེ་བཞི་ལྷན་ཅིག་འཚོག་མི་སྲིད། གདེང་[6]བཞིས་གྲོལ་ཚད་ཟིན་པས་[page Ad-562]འཁོར་འདས་ལ་རེ་དོགས་མེད་དེ་གཏན་ཡུལ་ཆོས་ཉིད་ཀྱི་དབྱིངས་སུ་ཕྱིན་པའོ། །

དེ་ལྟར་སྒྲོན་མ་བཞི་མེད་ན་འཁོར་འདས་ཀྱི་འབྲེལ་པ་མི་ཆོད་ལ། ལུས་ངག་ཡིད་སེམས་བཞི་རྟག་ཏུ་འཁོར་བ་ན་འཁྱམས་པ་ལས་སྒྲོན་མ་བཞི་ཡོད་པར་ངོ་ཤེས་ཐག་ཆོད་ཉམས་སུ་བླངས་པས་ཐར་པའི་བྱང་ཆུབ་ཐོབ་པའོ། །དེ་ཡང་སྒྲོན་མ་བཞི་ཡོད་པས། གཞི་སྨིན་བྱེད་དབང་བཞིས་རང་རྒྱུད་སྦྱངས་ནས། ལམ་སྣང་བ་བཞི་ཚད་དུ་ཕྱིན་ཏེ། འབྲས་བུ་སྐུ་བཞི་དབྱིངས་སུ་འཁྱིལ་བ་དེའི་གནད་ལས་བྱུང་བའོ། །དེའང་རིན་པོ་ཆེ་བུམ་པའི་དགོངས་པ་ཙིཏྟ་རིན་པོ་ཆེ་སྙིང་གི་བུམ་པ་ན་རང་བྱུང་གི་སྒྲོན་མེ་ནམ་མཁའ་ལྟར་གནས་པ། བར་གྱི་ཁའི་འབྲེལ་ཐག་གི་ནམ་མཁའ་ལྟར་སྒྲོན་མ་བཞིས་{མཚམས་}[[11]](#footnote-11)སྦྱར་བས། ཕྱིའི་ནམ་མཁའ་ཆེན་པོ་ལྟར་ཀ་དག་དབྱིངས་ཀྱི་གྲོལ་སར་མ་བུ་སྤྲད་དེ། ཚད་ལ་ཕེབས་སམ་བར་དོ་རང་གསལ་གྱི་ཆོས་ཉིད་ཤར་དུས་བརྡོས་བཅས་ལུས་ཀྱི་བུམ་པ་ཆག་པས། ལྷུན་གྲུབ་རིན་པོ་ཆེ་གསང་བའི་སྦུབས་ལ་ཟང་ཐལ་བ་ནི་སྒྲོན་མ་བཞིའི་ཆོས་ཉིད་ཉམས་སུ་བླངས་པ་ལས་བྱུང་བའོ། །

འདིར་ཡང་བསྡུ་བས་སྒྲོན་མ་བཞིའི་རྣམ་གྲངས་བཤད་ན། སྒྲོན་མ་བཞི་པོ་དེ་དོན་དམ་གྱི་འབྱུང་བར་འདུས་པ་ལས། རྒྱང་ཞགས་སུ་སྨིན་པ་སྟེ། གཟུགས་ཀྱི་རྣམ་པ་རྒྱང་རིང་པོ་ནས་མཐོང་བས་ན་རྒྱང་ཞེས་བྱ་ལ། དེ་ཉིད་འབྱུང་བ་རླུང་ལས་བྱུང་བས་ན་སྤྱོད་པ་ཐོགས་པ་མེད་པར་བྱེད་པའོ། །རྒྱང་རིང་པོའི་[page Ad-563]གཟུགས་འཛིན་པས་ཞགས་ཞེས་བྱའོ། །ཁ་དོག་དང་དབྱིབས་ལ་སོགས་པ་ལ་འཇུག་པ་འབྱུང་བ་ཆུའི་ཆ་ལ་ཆུའི་ཞེས་བྱའོ། །དབང་པོ་དང་རིགས་དང་ལོངས་སྤྱོད་ལ་སོགས་པའི་ཡུལ་ལ་མཆེད་པས་མེ་དང་ཆོས་མཐུན་པའི་ཕྱིར་སྒྲོན་མ་ཞེས་བྱའོ། །

ཐིག་ལེ་ནི། [page My-218b]གཞི་གནས་ཀྱི་ཡེ་ཤེས་ཏེ། དེ་ཉིད་མངོན་དུ་སྣང་ཡང་ཀ་དག་གི་ཡེ་ཤེས་སུ་གནས་པས་རང་བཞིན་ལྷུན་གྲུབ་སྤྲོས་བྲལ་ཕྱོགས་རིས་ལས་འདས་ཏེ། ཀུན་ཁྱབ་ཀྱི་ཡེ་ཤེས་སུ་གནས་པས་མི་འགྱུར་བའི་གཞིའོ། །སྟོང་པ་ནི། མཚན་ཉིད་འཛིན་པའི་[7]ཡེ་ཤེས་སུ་སྣང་བས་དངོས་པོ་རང་རྒྱུད་དུ་འཛིན་པའི་ཆོས་ཀྱིས་སྟོང་སྟེ། སྟོང་ཉིད་འོད་གསལ་གྱི་འཆར་གཞི་མེ་ལོང་ལྟ་བུའི་ཡེ་ཤེས་སུ་གསལ་ལ། ཕྱོགས་དང་རིས་དང་དབུས་དང་མཐའ་མི་དམིགས་པར་སྟོང་པས་མཉམ་པ་ཉིད་ཀྱི་ཡེ་ཤེས་སུ་གནས་ལ། སྟོང་ཉིད་ཕྱོགས་རིས་མེད་པའི་ངང་ལ་བློ་རྟོག་ཐ་དད་ཀུན་ནུབ་ནས་སོ་སོར་རྟོགས་པའི་ཡེ་ཤེས་སུ་མ་འགགས་ཤིང་། སྟོང་པ་འབད་རྩོལ་ལས་འདས་པས་བྱ་བ་གྲུབ་པའི་ཡེ་ཤེས་སུ་གྲོལ་ཏེ། སྟོང་ཉིད་གཅིག་གི་དཀྱིལ་འཁོར་ལས་མ་གཡོས་པས་ཆོས་ཀྱི་དབྱིངས་ཀྱི་ཡེ་ཤེས་སུ་འདུས་པས། སྤྲོས་པ་དང་བྲལ་བའི་ཡེ་ཤེས་ཞེས་བྱའོ། །སྒྲོན་མ་ནི། ཤེས་པས་བསྡུས་པའི་ཡེ་ཤེས་ཏེ། དེའང་སྤང་དུ་མེད་པའི་ཆོས་ཉིད་ལ་མུ་མཐའ་དང་བྲལ་བ་འཇིག་རྟེན་པའི་ཤེས་པས་བསྡུས་པའི་ཡེ་ཤེས་དང་། གཞི་ལ་གང་ཡང་སྤོང་མི་དགོས་ཡེ་[page Ad-564]ནས་ཡང་དག་པའི་ཆོས་ཉིད་ལ་བསྒྲུབ་ཏུ་མེད་པ་འདས་པས་བསྡུས་པའི་ཤེས་པའི་ཡེ་ཤེས་དང་། མ་བཅོས་ལྷུག་པའི་རྩ་བ་མཐོང་བས་ཤེས་བྱས་བསྡུས་པའི་ཡེ་ཤེས་དང་། འོད་གསལ་དབང་པོའི་མངོན་སུམ་དུ་མཐོང་བ་ལྟ་བས་བསྡུས་པའི་ཡེ་ཤེས་དང་། ཡུལ་དང་རྣམ་པ་ཇི་ལྟ་བ་དང་ཇི་སྙེད་པ་མཐོང་བ་མཁྱེན་པས་བསྡུས་པའི་ཡེ་ཤེས་རྣམས་སོ། །

ཤེས་རབ་རང་བྱུང་གི་སྒྲོན་མའི་ཤེས་པ་ནི། འགྱུ་བ་དང་། དྲན་པ་དང་། རྟོག་པ་དང་། བསམ་པ་རྣམས་སོ། །འགྱུ་བ་ལས་རླུང་དང་ཡིད་ཀྱི་འགྱུ་བ་གཉིས་ལས། རླུང་ནི་སྔར་བསྟན་ཟིན་ལ། ཡིད་ཀྱི་འགྱུ་བ་ནི་དྲུག་སྟེ། ཀུན་ཏུ་ཚོལ་བའི་ཡིད་ཀྱི་འགྱུ་བས། ལས་དང་ཉོན་མོངས་པ་ཐ་དད་པའི་རྒྱུ་དང་། རྐྱེན་དང་། བྱེད་པ་དང་། [page My-219a]འབྲས་བུ་རྣམས་སུ་བྱུང་བའོ། །གཏན་ལ་འབེབས་པའི་ཡིད་ཀྱི་འགྱུ་བས། ཕྱི་ནང་ཀུན་ལ་འགྱུས་པས་ང་དང་། བདག་དང་། གཞན་དང་། གཉིས་ཀ་དང་། གཉིས་ཀ་མ་ཡིན་པར་བྱུང་བའོ། །ངེས་པར་འཇོག་པའི་ཡིད་ཀྱི་འགྱུ་བས། གཅིག་དང་གཉིས་ལ་སོགས་པ་ལ་སེམས་ཏེ་འགྱུས་བས། རང་[8]དང་། གཞན་དང་། སྣང་སྟོང་དང་། སོ་སོའི་བྱེ་བྲག་མ་འདྲེས་པ་ཐམས་ཅད་ལ་འཇུག་ཅིང་འཛིན་པའོ། །ཡིད་ཀྱི་རྣམ་པར་ཤེས་པའི་འགྱུ་བས་ཡུལ་མི་འདྲ་བ་ཐ་དད་པ་ལ་ཤེས་པ་གཅིག་གིས་སྣང་ཚུལ་སྣ་ཚོགས་པར་སྙམ་བྱེད་དང་ཡིད་གཉིས་ལ་སོགས་པར་བྱེད་དོ། །ཉོན་མོངས་པ་ཅན་གྱི་ཡིད་ཀྱི་འགྱུ་བས། འདོད་པ་དང་། རྨུགས་[page Ad-565]པ་དང་། སྡང་བ་དང་། ཆགས་པ་དང་། ཞེན་པ་དང་། མི་ཤེས་པ་ལ་སོགས་པའི་རྒྱུ་དང་། རྐྱེན་དང་། ངོ་བོ་དང་། བྱེ་བྲག་ཏུ་བྱུང་བའོ། །འགྱུ་བྱེད་འཛིན་པའི་ཡིད་ཀྱི་འགྱུ་བས། འདས་པ་དང་། མ་འོངས་པ་དང་། ད་ལྟའི་དངོས་པོ་དང་། རྗེས་སུ་འགྱུས་པས་འཁོར་བའི་ལས་དང་། རྣམ་སྨིན་སྣ་ཚོགས་སོག་པའོ། །དྲན་པ་དང་། བག་ལ་ཉལ་སྣ་ཚོགས་པའི་རྒྱུ་རྐྱེན་དང་བྱེད་པ་དུ་མ་ལས་དེ་ལྟར་བཏགས་སོ། །ཁ་ཅིག་ཡིད་ཅེས་གཅིག་བརྗོད་པས་ཆོག་མོད། དབྱེ་བ་དུ་མས་མི་རིགས་སོ་སྙམ་ན། སེམས་བྱུང་{ཅེས་}[[12]](#footnote-12)གཅིག་ཏུ་བསྡུས་པས་ཆོག་མོད། ལྔ་བཅུ་རྩ་གཅིག་ཏུ་དབྱེ་བར་མི་རིགས་སོ་{ཅེས་}[[13]](#footnote-13)མཚུངས་སོ། །དེས་ན་དབྱེ་བསྡུ་ཇི་ཙམ་ཡང་ཆ་ཤས་ལ་ལྟོས་ནས་འགལ་བ་མེད་དོ། །

དབྱིངས་རྣམ་པར་དག་པའི་སྒྲོན་མ་ནི། འོད་དང་སྐུའི་འཆར་བྱེད་འདུས་པ་སྟེ། དེ་ཡང་ཁ་དོག་རྣམ་ལྔ་འདུས་པའི་ཁྱབ་བྱེད་མཐིང་ག་འགྱུར་བ་མེད་པ་རྡོ་རྗེའི་རྭ་བས་ཀུན་ནས་བསྐོར་བས་རྡོ་རྗེ་ལུ་གུ་རྒྱུད་ལ་འཆུག་ས་མེད་པའོ། །དེའི་ནང་དུ་འོད་ཀྱི་སྐུ་འོད་ཟེར་འཕྲོ་བ་སྣང་བས། ཆོས་ཉིད་ཀྱི་བར་དོ་འདིར་ཆོད་དེ་མངོན་པར་རྫོགས་པར་སངས་རྒྱའོ། །འོད་[page My-219b]ཀྱི་སྣང་བ་གྱེན་འགྲེང་དང་རྩིབས་ཤར་དང་མུ་ཁྱུད་དུ་སྣང་བས་འཁྲུལ་སྣང་རང་འགགས་ཏེ་ཡེ་ཤེས་སུ་གསལ་བའོ། །དེ་དག་ལས་འོད་ཀྱི་སྣང་བ་དུམ་བུ་དང་། སྣམ་བུ་དང་། གྲུ་ཆད་དུ་སྣང་སྟེ་དབྱིངས་ཕྱི་ནང་འདྲེས་པས་ཡེ་ཤེས་ལ་བར་{འཚམས་}[[14]](#footnote-14)མེད་པའོ། །དེ་[page Ad-566]ལས་མིག་ཚགས་དང་། མིག་མངས་དང་། མིག་མངས་རིས་དང་། དྲ་བ་དང་། དྲ་བ་ཕྱེད་པ་དང་། མེ་ཏོག་དང་། {པད་མ་}[[15]](#footnote-15)སྟོང་[9]ལྡན་དང་། འཁར་ཐབས་དང་། ཟ་འོག་གི་གུར་ཁྱིམ་ལྟར་ཤར་བས་ཆོས་ཉིད་ཀྱི་སྣང་བ་ལམ་དུ་བྱེད་པའོ། །དེ་ཡང་སྒྲོན་མ་བཞི་ལམ་གྱི་སྣང་བ་བཞིའི་རྟགས་ཚད་ངེས་པར་བྱེད་དེ། རྒྱང་ཞགས་ཀྱིས་ཆོས་ཉིད་མངོན་སུམ་གྱི་སྣང་བ་མཐོང་བས་གྲུབ་མཐའ་འདོད་རྒྱལ་དུ་འཛིན་པ་ལས་བློ་ལྡོག {།}[[16]](#footnote-16)ཐིག་ལེ་སྟོང་པས་ཉམས་གོང་འཕེལ་དུ་མཐོང་བས་བདེ་བ་རང་རྒྱུད་དུ་འཛིན་པའི་སྣང་བ་ལས་བློ་ལྡོག {།}[[17]](#footnote-17)དབྱིངས་རྣམ་པར་དག་པས་རིག་པ་ཚད་ཕེབས་སུ་མཐོང་བས་མ་དག་པ་འཁྲུལ་པའི་སྣང་བ་ལས་བློ་ལྡོག {།}[[18]](#footnote-18)ཤེས་རབ་རང་བྱུང་གིས་ཟད་པའི་སྣང་བ་མཐོང་བས་སྐུ་དང་ཡེ་ཤེས་སུ་ཞེན་པ་ལས་བློ་ལྡོག་པའོ།། །།

## 2.13.2 སྒྲོན་མ་བཞིའི་རང་བཞིན་རྒྱས་པར་བཤད་པ།

དོན་གཉིས་པ་སྒྲོན་མ་བཞི་སོ་སོའི་རང་བཞིན་རྒྱས་པར་བཤད་པ་ལ་བཞི་སྟེ། རྒྱང་ཞགས་ཆུའི་སྒྲོན་མ། ཐིག་ལེ་སྟོང་པའི་[[19]](#footnote-19)སྒྲོན་མ། དབྱིངས་རྣམ་པར་དག་པའི་སྒྲོན་མ། ཤེས་རབ་རང་བྱུང་གི་སྒྲོན་མའོ། །

### 2.13.2.1 རྒྱང་ཞགས་ཆུའི་སྒྲོན་མ།

དང་པོ་ལའང་། ངོ་བོ། ངེས་ཚིག {།}**[[20]](#footnote-20)**དབྱེ་བ། མཚན་ཉིད། དེའི་གནས། གང་གིས་སྐྱེད་ཚུལ། འཆར་སྒོའི་སྣང་བ། {འཐུན་}**[[21]](#footnote-21)**དཔེ། ཚད་ངེས་པ་དང་དགུ་ལས།

#### 2.13.2.1.1 ངོ་བོ།

དང་པོ་ཆུའི་སྒྲོན་མའི་ངོ་བོ་ནི། འཁོར་འདས་གཉིས་ཀའི་ཆ་འཛིན་པས་དག་སྣང་དང་འཁྲུལ་སྣང་མཐོང་བྱེད་དུ་སྐྱེས་པའི་དབང་རྟེན་དངས་པ་དང་དེ་ལ་བརྟེན་པའི་འོད་རྩ་དངས་པ་སྟེ། གསེར་གྱི་[567]མེ་ཏོག་མཛེས་པ་རིན་པོ་ཆེའི་སྒྲོན་མ་འབར་བའི་རྒྱུད་ལས།

རྒྱང་ཞགས་ཆུ་ཡི་སྒྲོན་མ་ཡི། །

ངོ་བོས་སྣང་བ་གཉིས་ཀ་བསྡུད། །

[page My-220a]མཐོང་བྱེད་འཛིན་ཆ་མ་འགགས་ཕྱིར། །

གཉིས་ཀའི་ཆ་འཛིན་ལྟ་བས་ན། །

འཁོར་འདས་{འཐུན་}[[22]](#footnote-22)པའི་ལྟ་བའོ། །

{ཅེས་}[[23]](#footnote-23)སོ། །

#### 2.13.2.1.2 ངེས་ཚིག

གཉིས་པ་ངེས་ཚིག་ནི། འོད་གསལ་{དངས་}[[24]](#footnote-24)པའི་གཟུགས་བརྙན་དང་འཁྲུལ་སྣང་ས་རྡོའི་སྣང་བ་རྒྱང་རིང་པོ་ན་འདུག་པ་འཛིན་ཞིང་། འཁོར་བའི་འཁྲུལ་སྣང་འཁྲུལ་རྟོག་དང་བཅས་པ་རིང་དུ་འཕེན་པས་རྒྱང་ཞེས་བྱ་ལ། མ་རྟོགས་ན་མྱང་འདས་རྒྱང་དུ་འཕེན་པས་ཀྱང་རྒྱང་ཞེས་པའོ། །རང་སྣང་མཐོང་དུས་མ་དག་པ་འཆིང་བས་ཞགས་ལ། མ་རྟོགས་ན་འཁྲུལ་[10-page Dg]སྣང་ལ་ཞེན་ནས་རང་རིག་འཆིང་བས་ཀྱང་ཞགས་ཏེ། ཐག་པ་དང་ཆོས་{འཐུན་}[[25]](#footnote-25)པའོ། །ཐག་པ་ཡང་བརྟགས་ན་སྤུ་ཉག་མ་རེ་རེ་བ་འཆིང་བའི་དོན་བྱེད་མི་ནུས་པ་འདྲ་བ་ལ། མ་བརྟགས་ན་ཚོགས་པ་འཆིང་བྱེད་དུ་གྲུབ་པ་ལྟར། འཁྲུལ་སྣང་དང་འཁྲུལ་འཛིན་གཉིས་པོ་དཔྱད་ན་གཞི་མེད་ངོ་བོ་ཉིད་ཀྱིས་སྟོང་ཡང་། མ་བརྟགས་ན་བློ་དང་སྣང་ཡུལ་འཁྲུལ་པ་རང་རིག་འཆིང་བྱེད་ལྟར་སྣང་བའོ། །བཅིངས་པར་སྣང་དུས་ནས་བཅིངས་པ་མེད་ལ། གྲོལ་བར་སྣང་དུས་ནས་འཆིང་བྱེད་རང་མཚན་པ་མེད་པས་གྲོལ་བ་མེད་དེ། སྒྱུ་འཕྲུལ་ལས།

སུས་ཀྱང་མ་བཅིངས་བཅིངས་མེད་དེ། །

འཆིང་བར་བྱ་བ་ཡོད་མ་ཡིན། །

བཅིང་མེད་རྣམ་པར་བཀྲོལ་མེད་པ། །

ཡེ་ནས་ལྷུན་རྫོགས་སངས་[page Ad-568]རྒྱས་ཆོས། །

བསྟན་ཕྱིར་སྤྲོ་བ་སྣ་ཚོགས་མཛད། །

ཅེས་གསུངས་པ་བཞིན་ནོ། །

ཡང་རང་སྣང་ཡས་སུ་མི་འཇུག་པར་འཆིང་བས་ཀྱང་ཞགས་པའོ། །སྣང་བ་ལ་ཞེན་པ་མེད་པར་ནང་ཏིང་ངེ་འཛིན་གྱི་དགའ་བདེས་རླན་པར་བྱེད་པས་ཆུ་ཞེས་བྱའོ། །ཆུའི་{དངས་}[[26]](#footnote-26)མ་འདུས་པ་ལ་བརྟེན་པས་ཀྱང་ཆུ་ཞེས་བྱའོ། །གཟུགས་སྣང་དབང་ཤེས་ལ་གསལ་བ་དང་། འོད་སྣང་གོང་འཕེལ་དུ་ཤར་བས་སྒྲོན་ཞེས་པའོ། །དབྱིངས་རིག་གི་སྣང་བ་སྐྱེད་པའི་གཞི་མ་ཡིན་པས་མ་ཞེས་བྱའོ། །{དངས་}[[27]](#footnote-27)མའི་དབང་པོ་གཟུགས་ཅན་ལྟ་བའི་རྟེན་གཞི་བྱེད་པས་ཀྱང་མ་ཞེས་བྱའོ། །དེ་སྐད་དུ་ཡང་[page My-220b]སྒྲོན་མ་འབར་བ་ལས།

ངེས་པའི་ཚིག་ནི་འདི་ལྟ་བུ། །

རྒྱང་ནི་རིང་པའི་རྒྱུད་འཛིན་པས། །

གཟུགས་སུ་སྣང་བ་འཛིན་པ་དང་། །

ཁ་དོག་ལ་སོགས་བསྡུད་པ་དང་། །

རིག་པའི་སྐུ་ཡང་རྒྱང་རིང་ནས། །

མཐོང་བྱེད་འཛིན་པར་བྱེད་པ་དང་། །

འཁོར་བ་རྟོགས་པའི་ཕྱོགས་ནས་ནི། །

རྒྱང་དུ་འཕེན་པས་རྒྱང་ཞེས་བྱ། །

དེ་བཞིན་མ་རྟོགས་ཕྱོགས་ནས་ཀྱང་། །

མྱང་འདས་འཕེན་པས་རྒྱང་ཡིན་ནོ། །

དེ་བཞིན་འཁོར་བའི་སྣང་ཆ་ནས། །

གཟུགས་དང་འདོད་ཡོན་ལྔ་རྣམས་ནི། །

འདི་ཡིས་འཆིང་བས་ཞགས་པ་ཡིན། །

དབང་པོའི་ཡུལ་ལ་སྣང་བ་[11-page Dg]ཡི། །

དྲན་བསམ་བདག་ཏུ་འདིས་འཛིན་པས། །

ཞགས་པ་ཞེས་ནི་རྒྱང་ནས་འཛིན། །

དེ་བཞིན་ནམ་མཁའི་སྤྲིན་བྲལ་ལ། །

རིག་པ་བདག་མེད་སྐུར་སྣང་བ། །

སྣང་བ་ཡས་སུ་མི་འཇུག་པར། །

འདི་ཡིས་[page Ad-569]འཛིན་པས་ཞགས་ཞེས་བྱ། །

ཆུ་ནི་སྣང་བ་དེ་དག་ལ། །

ཞེན་པ་རང་སར་ལྡོག་ནས་ནི། །

ཀུན་ལ་ཆགས་པའི་སེམས་མེད་པར། །

སྣང་བ་རང་སར་བཞག་པས་ནི། །

བདག་འཛིན་བྲལ་བས་ཆུ་ཞེས་བྱ། །

སྒྲོན་ནི་རང་གི་སྣང་བ་ཀུན། །

གོང་ནས་གོང་དུ་འཕེལ་བ་ཡིས། །

རིག་པའི་ཡེ་ཤེས་གསལ་བས་སྒྲོན། །

འབྱུང་བ་རགས་པའི་སྣང་བ་ཀུན། །

རང་ཤེས་སྤྱོད་པ་འགག་མེད་ཅིང་། །

དབང་པོའི་རང་སྒོར་གསལ་བས་སྒྲོན། །

རིག་པ་ཕྱི་ཡི་དབྱིངས་བཞག་པས། །

ནང་དབྱིངས་རང་སར་དག་སྟེ་སྣང་། །

ཉམས་ཀྱི་སྣང་བ་འདིས་སྐྱེད་པས། །

དབྱིངས་རིག་འདྲེས་པས་མ་ཡང་ཡིན། །

དབང་པོ་ཀུན་གྱི་དངས་མ་ཡང་། །

འཆར་བྱེད་སྒོ་ནི་མིག་ཡིན་པས། །

ཀུན་གྱི་གཞི་འཛིན་མ་ཞེས་བྱ། །

{ཅེས་}[[28]](#footnote-28)སོ།། །།

#### 2.13.2.1.3 དབྱེ་བ།

གསུམ་པ་དབྱེ་ན་གསུམ་སྟེ། འབྱུང་བ་འདུས་པའི་རྒྱང་ཞགས་ཆུའི་སྒྲོན་མ་རླུང་གི་{དངས་}[[29]](#footnote-29)མ་ལས་རྩ་བ་མིནcorrect to men་གྱི་རྭ་འདྲ་བའོ། །ཡེ་ཤེས་འདུས་པའི་རྒྱང་ཞགས་ཆུའི་སྒྲོན་མ་འོད་རྩ་{དང་}[[30]](#footnote-30)པ་ཡེ་ཤེས་ཀྱི་ཁ་དོག་འཛིན། འཁྲུལ་སྣང་མི་འཛིན་པའོ། །དབང་པོ་འདུས་པའི་རྒྱང་ཞགས་ཆུའི་སྒྲོན་མ་དབང་[page My-221a]པོ་ལྔའི་དྭངས་མ་མིག་གི་ཨ་འབྲས་དཀྱིལ་ན་དབང་རྟེན་དྭངས་པ་གཟུགས་མཐོང་བྱེད་དུ་སྐྱེད་པ་འཁྲུལ་སྣང་མཐོང་ཡེ་ཤེས་ཀྱི་སྣང་བ་མི་མཐོང་བའོ། །དེའང་ཆུ་ཡི་སྒྲོན་མ་དངོས་ནི་ཡེ་ཤེས་འདུས་པ་དེ་ཡིན་ལ། གཞན་གཉིས་དེའི་རྟེན་བྱེད་པའི་ཆ་ནས་བཏགས་པ་ཙམ་ཡིན་{སྟེ།}[[31]](#footnote-31) སྒྲོན་[page Ad-570]མ་དངོས་མྱང་འདས་ཀྱི་སྣང་བ་འཛིན་ལ། འཁོར་བ་དང་རྫས་འགལ་བའི་ཕྱིར་རོ། །འདི་ཤེས་པ་གལ་ཆེའོ། །ཡང་དེ་ཉིད་ལས།

དབྱེ་བ་རྣམ་པ་གསུམ་ཡིན་ནོ། །

འབྱུང་བའི་{དངས་}[[32]](#footnote-32)མ་རང་འདུས་པའི། །

རྒྱང་ཞགས་ཆུ་ཡི་སྒྲོན་མ་དང་། །

ཡེ་ཤེས་འདུས་པའི་རྒྱང་ཞགས་དང་། །

དབང་པོ་འདུས་པའི་རྒྱང་[12-page Dg]ཞགས་སོ། །

{ཅེས་}[[33]](#footnote-33)སོ། །

#### 2.13.2.1.4 མཚན་ཉིད།

བཞི་པ་མཚན་ཉིད་ལ།

##### 2.13.2.1.4.1 སྤྱིའི་མཚན་ཉིད།

སྤྱིའི་མཚན་ཉིད་གཟུགས་སྣང་འཛིན་རུང་དུ་སྐྱེས་པས་ཡུལ་སྣང་བའོ། །

##### 2.13.2.1.4.2 རང་གི་མཚན་ཉིད།

རང་གི་མཚན་ཉིད་ལ་གསུམ་ལས། འབྱུང་བ་འདུས་པའི་རྒྱང་ཞགས་ཀྱི་མཚན་ཉིད་སྣང་བ་སྡུད་འཛིན་མཆེད་པའི་ཆར་གནས་པ། ཡེ་ཤེས་འདུས་པའི་མཚན་ཉིད་འོད་གསལ་གྱི་རང་སྣང་གསལ་བར་འཛིན་པ། དབང་པོ་འདུས་པའི་མཚན་ཉིད་སྣང་བ་དང་སྣང་ཡུལ་དང་རང་ཤེས་མིག་གི་རྣམ་ཤེས་འཛིན་པའོ། །དེ་ལ་སྣང་བ་ནི། སྔ་མར་ཡུལ་དུ་སྣང་བ་རི་ལ་སོགས་པར་བཞག་པའོ། །སྣང་ཡུལ་ནི། དོན་རང་མཚན་བྲག་ལ་སོགས་པ་ལྟ་བུའོ། །སྣང་བ་ཤེས་པ་རྟོག་བྲལ་དང་བརྡའི་མིང་གི་རྣམ་པ་ཡིན་ལ། སྣང་ཡུལ་དོན་རང་མཚན་བེམས་པོར་གནས་པ་ལ་སོགས་པའོ། །ཡང་དེ་ཉིད་ལས།

འདི་ཡི་མཚན་ཉིད་འདི་ལྟ་བུ། །

འཆར་བྱེད་འགག་པ་མེད་པ་ཡི། །

དབང་པོའི་དྭངས་མ་མིག་གི་སྒོར། །

སྐྱེད་པས་བད་མའི CORRECT TO PAD MA་སྤྱན་དུ་གནས། །

རང་གི་མཚན་ཉིད་དབང་པོ་འཛིན། །

འབྱུང་བ་ལས་ནི་འཕེན་པ་དང་། །

བསྡུད་དང་འཛིན་དང་མཆེད་པར་སྣང་། །

ཡེ་ཤེས་ལས་ནི་[page Ad-571]ལྟ་བ་དང་། །

གནས་དང་གོང་མ་འཛིན་པའོ། །

[page My-221b]དབང་པོས་ཡུལ་དང་ཡུལ་ཅན་དང་། །

ཡུལ་མེད་རྣམས་ནི་རང་འཛིན་པའོ། །

{ཅེས་}[[34]](#footnote-34)སོ། །

དེ་ལ་ཡུལ་སྣང་རུང་གི་གཟུགས་རྣམས་སོ། །ཡུལ་ཅན་དབང་ཤེས་སོ། །ཡུལ་མེད། མེད་པ་གསལ་སྣང་ཟླ་གཉིས་ཀྱི་རྣམ་པ་ལ་སོགས་པའོ། །

#### 2.13.2.1.5 གནས།

ལྔ་པ་གནས་ནི། མིག་གི་ཨ་འབྲས་ཏེ། ཐོག་མ་ལུས་ཆགས་དུས་ལྟེ་བའི་རྩ་མདུད་གྲུ་གསུམ་གྱི་ནང་དུ་སྒྲོན་མའི་སྤྱན་དང་འབྱུང་བའི་སྤྱན་གཉིས་ཆགས་པ་ལས། མིག་གི་དབང་རྟེན་དབང་པོ་དང་། འོད་རྩའི་དྭངས་མ་བྱུང་སྟེ། ལྟེ་བ་ནས་སྙིང་། སྙིང་ནས་སྒལ་ཚིགས་འདབ་(correct to ‘dabs)ནས། རྣ་བ་གཉིས་ཀྱི་ནང་ངོས་ཀླད་རྒྱའི་སྤྲིས་ནས་མིག་གི་ཨ་འབྲས་གཉིས་ལ་ཟུག་པར། རྩ་ཁྲག་དང་ཆུ་སེར་མེད་པ་བ་མེན་གྱི་རྭ་འདྲ་བ་གཉིས་ནང་འོད་ཀྱི་སྣལ་མས་ཁེངས་ནས་སྒོ་ཆུའི་སྒྲོན་མར་ཟུག་པའོ། །དེའང་རྩ་གཉིས་ཀྱི་ནང་གི་འོད་རྩ་གཉིས་པོ་རྒྱང་ཞགས་ཆུའི་སྒྲོན་མ་[13-page Dg]དངོས་སུ་གནས་ཏེ། དེ་ཉིད་ལས།

འདི་ཡི་གནས་ནི་མིག་ཡིན་ཏེ། །

མཐོང་བྱེད་འགག་པ་མེད་པ་ཡི། །

ཡུལ་རྣམས་འཛིན་པར་བྱེད་པ་ཡིན། །

ཀླད་པ་དུང་ཁང་དཀར་པོ་ནས། །

གཡས་སུ་འཁྱིལ་པ་གསུམ་ཡོད་པའི། །

རྩ་ནི་བ་མེན་རྭ་ཡི་དབྱིབས། །

དབང་པོའི་དྭངས་མ་ཀུན་འདུས་ནས། །

དབང་པོའི་ཡུལ་ལ་འཆར་བྱེད་པའི། །

རྩ་ཡི་ནང་ན་འདི་ཉིད་གནས། །

{ཅེས་}[[35]](#footnote-35)སོ། །

རྩ་དེ་ཡང་རྒྱུངས་པའི་འདབ་(correct to ‘dabs)ན་ཡར་རྩ་བ་གཅིག་ལ། འགུལ་(correct to mgul)བའི་ནང་[page Ad-572]ཐོད་པའི་སྦུབས་སུ་ཚུད་པ་ནས་ཡལ་ག་གསུམ་གྱི་གཡས་གཡོན་གཉིས་མིག་གཉིས་ལ་ཟུག {།}[[36]](#footnote-36)དབུས་མ་ཚངས་བུག་ལ་ཟུག་པའི་ནང་ནས། རིག་པ་རྟོག་མེད་ཀྱི་སྐུ་རྡོ་རྗེ་ལུ་གུ་རྒྱུད་དང་འོད་ཟླུམ་གྱི་ཐིག་ལེ་རྩེག་མ་ལྔ་ལྡན་དགུ་འཆར་ཏེ། སྒྲོན་མ་བཞིའི་ཆ་ཡོད་པའོ། །དེའང་རྩ་སྣ་ཆུའི་སྒྲོན་མའི་ཆའོ། །ཐིག་ལེ་ནི། སྟོང་སྒྲོན་གྱི་ཆའོ། །འོད་ལྔ་ནི། དབྱིངས་ཀྱི་ཆའོ། །ཤེས་པ་མི་རྟོག་པ་ནི། ཤེས་རབ་ཀྱི་[page My-222a]སྒྲོན་མའི་ཆའོ། །མུ་ཏིག་འཕྲེང་བ་ལས།

རིག་པ་རྟོག་མེད་ལུ་གུ་རྒྱུད། །

བདེ་ཆེན་ཚངས་པའི་སྒོ་ནས་སྣང་། །

{ཅེས་}[[37]](#footnote-37)སོ། །

#### 2.13.2.1.6 གང་གིས་སྐྱེད་ཚུལ།

དྲུག་པ་སྐྱེད་ཚུལ་ནི། ལྟེ་བ་ནས་སྐྱེད་པ་སྟེ། སྒྲོན་མ་འབར་བ་ལས།

ཐོག་མ་རང1271་གི་ལུས་སྐྱེད་པའི། །

མའི་མངལ་དུ་ཞུགས་པའི་ཚེ། །

ལུས་ཀུན་གྱི་ནི་དྭངས་མ་རུ། །

ལྟེ་བའི་རྩ་མདུད་ཆེན་པོ་ལས། །

དབུས་ཀྱི་གྲུ་གསུམ་ཉིད་དུ་ཡང་། །

ཕ་མའི་རྒྱུ་རྐྱེན་དྭངས་མ་ལས། །

མིག་གི་འབྲས་བུ་ཉིད་དུ་ཆགས། །

དེ་ཡང་ཕ་མའི་ཆ་གཉིས་ལས། །

དཀར་ནག་འདྲེས་པ་ཉིད་དུའོ། །

{ཅེས་}[[38]](#footnote-38)སོ། །

#### 2.13.2.1.7 འཆར་སྒོའི་སྣང་བ།

བདུན་པ་སྒོ་ནི། མིག་གི་ཨ་འབྲས་{དངས་}[[39]](#footnote-39)མའི་དཀྱིལ་དྲང་པོ་སྟེ། དེ་ཉིད་ལས།

འཆར་བའི་སྒོ་ནི་མིག་གཉིས་རང་། །

དབང་པོ་ཡུལ་ལ་འཆར་བྱེད་པའི། །

རྩ་ལས་འདི་ཀུན་སྣང་བར་ཤར། །

{ཅེས་}[[40]](#footnote-40)སོ། །

#### 2.13.2.1.8 མཐུན་དཔེ།

བརྒྱད་པ་{འཐུན་}**[[41]](#footnote-41)**དཔེ་ནི། ཡུལ་སྣང་འཛིན་པས་ལྕགས་ཀྱུ་ལྟ་བུ་སྟེ། དེ་ལས།

དཔེར་ན་འཛིན་བྱེད་ལྕགས་ཀྱུ་ཡིས། །

གང་སྣང་སྣ་ནས་འཛིན་པ་བཞིན། །

འཁོར་དང་མྱ་ངན་འདས་པ་ཡི། །

སྣ་གཉིས་འདི་[page Ad-573]ཡིས་འཛིན་[14-page Dg]པར་བྱེད། །

ཅེས་སོ། །

#### 2.13.2.1.9 ཚད་ངེས་པ།

དགུ་པ་ཚད་ལ་གསུམ་ལས། འབྱུང་བ་འདུས་པའི་རྒྱང་ཞགས་ཀྱི་ཚད་ཡུལ་སྣང་མཆེད་པ་དང་བསྡུད་པ་རྫོགས་པའོ། །ཡེ་ཤེས་ཀྱི་ཚད་ལུ་གུ་རྒྱུད་མཐོང་བའོ། །{དངས་}[[42]](#footnote-42)མ་འདུས་པའི་ཚད་གཟུགས་སྣང་བྱེ་བྲག་ཕྱེད་པའོ། །དེ་ཉིད་ལས།

སྒྲོན་མ་སྣང་བར་བྱེད་དོན་གྱི། །

ཡུལ་གཟུགས་སྣང་སྟེ་རིག་པ་ཡང་། །

ལུ་གུ་རྒྱུད་སྣང་ཚད་ཡིན་ནོ། །

{ཅེས་}[[43]](#footnote-43)སོ།། །།

### 2.13.2.2 ཐིག་ལེ་སྟོང་པའི་སྒྲོན་མ།

གཉིས་པ་ཐིག་ལེ་སྟོང་པའི་སྒྲོན་མ་ལའང་། ངོ་བོ། ངེས་ཚིག {།}**[[44]](#footnote-44)**དབྱེ་བ། མཚན་ཉིད། གནས། སྒོ། རང་བཞིན། ཡུལ་སྣང་། ཚད། སྒྲོན་མ་དངོས། དེ་ཉམས་སུ་ལེན་ཐབས། {འཐུན་}**[[45]](#footnote-45)**དཔེ་དང་བཅུ་གཉིས་ལས།

#### 2.13.2.2.1 ངོ་བོ།

དང་པོ་ངོ་བོ་ནི། ཐིག་ལེ་འོད་ལྔའི་མུ་ཁྱུད་{བཟླུམ་}[[46]](#footnote-46)པོས་བསྐོར་བ་རང་གསལ་ཁ་དོག་{དངས་}[[47]](#footnote-47)པའོ། །སྒྲོན་མ་འབར་བ་ལས།

ཐིག་ལེ་སྟོང་པའི་སྒྲོན་མ་ནི། །

ཆོས་རྣམས་ཀུན་གྱི་ཡིད་ཆེས་ས། །

[page My-222b]འདི་ཉིད་སུ་ཡིས་ཤེས་པ་དེ། །

ཐིག་ལེའི་སྐུ་ལ་ལོངས་སྤྱོད་དེ། །

གོམས་པ་རྣམས་ཀྱི་སྤྱོད་ཡུལ་འཐོབ། ། MOVE THIS UP TO PREVIOUS STANZA

དེ་ཕྱིར་འདི་ཡི་ངོ་བོ་ནི། །

ཉག་གཅིག་ཆ་ཕྲ་སྤྲོས་དང་བྲལ། །

སྟོང་པའི་མུ་བྲལ་རང་གསལ་ཆེ། །

རང་བཞིན་རང་གསལ་མཉམ་པ་ཉིད། །

མི་རྟོག་སྤྲོས་བྲལ་{བཟླུམ་}[[48]](#footnote-48)པོར་གནས། །

མ་{སྐུར་}[[49]](#footnote-49)རང་དབང་གཞི་ (everything else has 4) རྫོགས་ཕྱིར། །

དམར་པོ་རང་གསལ་ཡེ་ནས་གདང་། །

དྲི་མ་མེད་ཅིང་ཀ་དག་པས། །

བདག་འཆིང་ཉོན་མོངས་རྣམས་དང་བྲལ། །

རང་གིས་རང་གསལ་ངོ་བོས་སྟོང་། །

འདི་ནི་དེ་ཡི་ངོ་བོར་འདོད། །[page Ad-574]

ཅེས་སོ། །

#### 2.13.2.2.2 ངེས་ཚིག

གཉིས་པ་ངེས་ཚིག་ནི། རང་གནས་འོད་ཟླུམ་དེ་མི་འགྱུར་བས་ཐིག {།}[[50]](#footnote-50)ཡུལ་ལ་ཁྱབ་པར་བརྡལ་བས་ལེ། དངོས་པོ་འོས་THAT MUST BE NGOS CHECKབཟུང་དུ་མེད་པས་སྟོང་པ། སྟོང་པའི་རང་འོད་ལྔ་འབར་བས་སྒྲོན་མ་སྟེ། དེ་ཉིད་ལས།

ཐིག་ནི་མི་འགྱུར་དྲང་པོ་ལ། །

ཡེ་ནས་བཅོས་པ་ཉིད་དང་བྲལ། །

ལེ་ནི་བརྡལ་བ་ཆེན་པོ་ལ། །

སྣང་བ་རྣམས་ནི་རང་སར་རྫོགས། །

སྟོང་པ་དངོས་པོའི་འཛིན་པ་ནི། །

ཡུལ་ལ་ཞེན་པའི་བློ་རྣམས་བཀག །

རང་བཞིན་སྟོང་པ་ཆེན་པོ་ཡིས། །

གསལ་བར་རང་ཞེན་བློ་མི་སྣང་། །

སྒྲོན་མས་འོད་ལྔ་[15-page Dg]སྣང་བར་ནི། །

བྱས་ཏེ་རང་ངོ་གསལ་རིག་བཅས། །

འདི་རྣམས་ངེས་པའི་ཚིག་ཡིན་ནོ། །

{ཅེས་}[[51]](#footnote-51)པ་དང་། མུ་ཏིག་འཕྲེང་བ་ལས།

དཔེར་ན་རྨ་བྱའི་མདོངས་ལྟ་བུ། །

ཐིག་ནི་འགྱུར་བ་ཡོད་མ་ཡིན། །

ལེ་ནི་ཁྱབ་ཅིང་ཡུལ་ལ་སྣང་། །

སྟོང་པས་དངོས་པོ་མཚན་མར་མེད། །

སྒྲོན་མས་མུན་པ་སྣང་བར་འགྱུར། །

ཅེས་སོ། །

#### 2.13.2.2.3 དབྱེ་བ།

གསུམ་པ་དབྱེ་ན་ལྔ་ལས། གནས་པ་གཞིའི་ཐིག་ལེ། སྙིང་ག་ཡེ་ཤེས་ཀྱི་དཔལ་བེའུ་ན་འཁོར་འདས་ཀུན་གྱི་གྱེས་མདོའམ། འབྱུང་གནས་སམ། ཟད་སར་གནས་སོ། །ལུས་གནས་རྩའི་ཐིག་ལེ། ཁྱད་པར་ཆེན་པོའི་རྩ་བཞི་ན་རང་གསལ་བས་བདེ་སྡུག་རང་གྲོལ་ཡེ་གྲོལ་དུ་གནས་སོ། །ཀུན་རྫོབ་རྒྱུའི་ཐིག་ལེ། རོ་མ་ལ་སོགས་པ་ན་ལུས་ཀྱི་ཟུངས་ཙམ་འཛིན་བྱེད་དུ་གནས་སོ། །དོན་དམ་སྤྲོས་པ་མེད་པའི་ཐིག་ལེ། རིག་པ་ཀ་ནས་དག་པས་[page My-223a]དབྱིངས་རིག་ཟད་པའི་དགོངས་པ་ལ་གནས་[page Ad-575]སོ། །རང་བྱུང་འབྲས་བུའི་ཐིག་ལེ། དབང་པོའི་མངོན་སུམ་དུ་སྣང་བས་ཉིན་མཚན་འོད་གསལ་དུ་འདྲེས་ཏེ། སངས་རྒྱས་ཀྱི་དགོངས་པ་རྒྱ་ཡན་ཡོངས་གྲོལ་ཆེན་པོ་ལ་སྤྱོད་པའོ། །སྒྲོན་མ་འབར་བ་ལས།

དབྱེ་བ་ཉིད་ནི་རྣམ་པ་ལྔ། །

གཞི་གནས་རང་རིག་ཐིག་ལེ་ཡིས། །

སྣང་སྲིད་འཁོར་འདས་གཅིག་ཏུ་བཟླུམས། །

ལུས་གནས་རྩ་ཡི་ཐིག་ལེ་ཡིས། །

བདེ་དང་སྡུག་བསྔལ་གཅིག་ཏུ་ཟླུམས། །

ཀུན་རྫོབ་རྒྱུ་ཡི་ཐིག་ལེ་ཡིས། །

ཕུང་སེམས་སྐྱེད་པའི་རྒྱུ་རྐྱེན་ཏེ། །

ཕུང་པོ་ཁམས་སོགས་གཅིག་ཏུ་ཟླུམས། །

དོན་དམ་སྤྲོས་མེད་ཐིག་ལེ་ཡིས། །

དབྱིངས་དང་རིག་པ་གཅིག་ཏུ་ཟླུམས། །

རང་བྱུང་འབྲས་བུའི་ཐིག་ལེ་ཡིས། །

སངས་རྒྱས་ཀུན་གྱི་དགོངས་པ་རྣམས། །

རྩོལ་བསྒྲུབ་བྲལ་བའི་དབྱིངས་སུ་ཟླུམ། །

འདི་ཀུན་དེ་ཡི་དབྱེ་བས་ན། །

མི་འགྱུར་ཐིག་ལེ་སྟོང་པ་ལས། །

སྣང་ཆའི་ཡུལ་ལ་རྣམ་པ་ལྔ། །

གཅིག་པར་བཟླུམས་པའི་གནས་ན་གསལ། །

{ཅེས་}[[52]](#footnote-52)སོ། །

#### 2.13.2.2.4 མཚན་ཉིད།

བཞི་པ་མཚན་ཉིད་ནི། ཟླ་དང་བྲལ་བའི་སྟོང་པ་དབང་པོའི་ཡུལ་དུ་ཤར་ན་མ་{སྒོམས་}[[53]](#footnote-53)ཆུ་བོ་རྒྱུན་གྱི་བསམ་གཏན་ལ་གནས་པ་སྟེ། [16-page Dg]དེ་ཉིད་ལས།

རང་གི་མཚན་ཉིད་ངོ་བོས་(adzom brukpa has bo) སྟོང་། །

གང་ལ་མངོན་པར་ཞེན་པ་འགགས། ། (adzom has rang gyis (naturally) for gang la, bu tcommentary has gang la)

རང་ཞེས་(correct to bzhin on adzom brukpa, as does commentary)མི་འགྱུར་རྟོག་མེད་དག ། (adzom drukpa has dge for dag, commentary hpas purity)

མ་{བསྒོམས་}[[54]](#footnote-54)པར་དང་མཚམས་མེད་པའི། (par on adom brukpa, commentary yhas paid) །

ཐིག་ལེ་ཟླ་དང་བྲལ་བ་ཉིད། །

རང་གནས་ཆེན་པོའི་དགོངས་པ་ལ། །

བྱ་བྱེད་བྲལ་བར་རྒྱུན་[page Ad-576]དུ་གནས། །

མཚན་ཉིད་སྟོང་པ་གསལ་བས་ཁྱབ། །

ཅེས་སོ། །

#### 2.13.2.2.5 གནས།

ལྔ་པ་གནས་ནི། ཁྱད་པར་ཆེན་པོའི་རྩ་བཞི་སྟེ། ཀ་ཏི་གསེར་གྱི་རྩ་ཆེན་ན། གཞིའི་ཐིག་ལེ་བཟང་པོ་རང་བྱུང་དུ་གནས། དར་དཀར་སྣལ་མ་ལྟ་བུ་ན། ལམ་གྱི་ཐིག་ལེ་བཟང་པོ་སྒྲོན་མ་ལ་འཇུག ཕྲ་ལ་འཁྲིལ་ན། བཟང་པོ་རྩེ་མོའི་ཐིག་ལེ་རང་ཤར་དུ་གསལ། ཤེལ་སྦུག་ཅན་ན་བཟང་པོའི་རྒྱན་དང་ལྡན་པའི་ཐིག་ལེ་འོད་གསལ་དུ་སྣང་བའོ། །ཡང་དེ་ཉིད་ལས།

སེམས་ཅན་[page My-223b]ཀུན་གྱི་ལུས་ཀྱི་དཀྱིལ། །

ཙིཏྟ་རིན་ཆེན་གཞལ་ཡས་ལས། །

རྩ་ནི་སྟོང་ཕྲག་གྲངས་མང་ཡང་། །

ཁྱད་པར་ཆེན་པོའི་རྩ་བཞི་ལས། །

ཀ་ཏི་གསེར་གྱི་རྩ་ཆེན་དང་། །

དར་དཀར་སྣལ་མ་ལྟ་བུ་དང་། །

འཕྲ་ལ་འཁྲིལ་དང་ཤེས་སྦུག་ཅན། ། NEED TO CORRECT SHES TO SHEL – CHECK THE TEXTS

འདི་བཞིའི་ནང་དུ་ཁྱད་པར་དུ། །

གནས་ཤིང་རླུང་གི་རྟ་ལ་ཞོན། །

འབྱུང་དང་འཇུག་དང་རང་ཤར་དང་། །

སྣང་བ་ཡི་ནི་བདག་ཉིད་དུ། །

ཡེ་ནས་སྤྲོས་པ་མེད་པར་ཡང་། །

གཞི་ཡི་ཐིག་ལེ་བཟང་པོ་དང་། །

ལམ་གྱི་ཐིག་ལེ་དེ་བཞིན་བཟང་། །

བཟང་པོ་རྣམས་ཀྱི་རྩེ་མོ་དང་། །

བཟང་པོའི་རྒྱན་དང་ལྡན་པར་ཡང་། །

རྩ་རྣམས་ཀྱི་ནི་ནང་ན་གནས། །

{ཅེས་}[[55]](#footnote-55)སོ། །

#### 2.13.2.2.6 སྒོ།

དྲུག་པ་སྒོ་ནི། མིག་གི་{དངས་}[[56]](#footnote-56)མའི་དཀྱིལ་ལས་སྤྱིར་སྒྲོན་མ་བཞི་ཀ་སྣང་ལ། ཁྱད་པར་དུ་ཐིག་ལེ་སྟོང་སྒྲོན་རང་འོད་དང་བཅས་པ་སྣང་སྟེ། དེ་ཉིད་ལས།

རྐྱེན་གྱིས་མ་{སྒྲིབས་}[[57]](#footnote-57)སེམས་ཅན་མིག ། doesn’t bsgribs go with negative?

ཙཀྵུ་ཞེས་པའི་སྒོ་ནས་ནི། །

ཉི་མའི་དཀྱིལ་འཁོར་བཞིན་དུ་ཡང་། །

རང་གི་འོད་དང་[page Ad-577]ཟེར་ཉིད་དུ། །

རང་ཆས་རྣམས་སུ་རྣམ་པར་སྣང་། །

{ཅེས་}[[58]](#footnote-58)སོ། །

སྤྱིར་མིག་གཡས་ནས་རྒྱང་ཞགས་དང་ཤེས་རབ་གཉིས། གཡོན་ནས་ཐིག་ལེ་དང་དབྱིངས་གཉིས། ཚངས་བུག་ན་རིག་པའི་སྐུ་སྒྲོན་མ་འབར་བའི་ཚུལ་དུ་གནས་ཏེ། མུ་ཏིག་འཕྲེང་བ་ལས།

འགྲོ་བའི་ལམ་[17-page Dg]ནི་མཐོང་བྱེད་སྒོ། །

དེ་ཉིད་གཡས་གཉིས་གཡོན་གཉིས་དབུས། །

སྒྲོན་མ་འབར་བའི་ཚུལ་དུ་གནས། །

{ཅེས་}[[59]](#footnote-59)སོ། །

#### 2.13.2.2.7 རང་བཞིན།

བདུན་པ་རང་བཞིན་ནི། ཐོག་མའི་ཀ་དག་གི་རང་བཞིན་ལས་རང་གསལ་ལྷུན་གྲུབ་ཀྱི་ཐིག་ལེ་སྟོང་པ་ཆུ་ཟླ་ལྟ་བུར་ཤར་བ་སྟེ། དབང་རྣམ་པར་ཕྱེ་བ་ལས།

མ་རིག་མུན་སེལ་ཐིག་ལེ་སྟོང་པ་ཉིད། །

དབང་པོའི་ཡུལ་ལ་སྣང་བ་ངོ་མཚར་ཆེ། །

{ཅེས་}[[60]](#footnote-60)པ་དང་། སྒྲོན་མ་འབར་བ་ལས།

སྟོང་པ་ཉིད་ལས་རང་ལོག་པའི། །

མྱོང་བྱེད་གསལ་བའི་སྣང་བར་ནི། །

ཡེ་གདངས་ལྔ་དང་བཅས་པར་ཡང་། །

རང་བཞིན་བབས་ཀྱིས་གནས་པ་ལས། །

གསལ་བྱེད་རྣམས་ཀྱི་ངོ་བོར་ཡང་། །

དངོས་པོ་ལས་ནི་ལོག་[page My-224a]པར་ཞུགས། །

སྟོང་པ་ཉིད་དུ་མ་ཡིན་ཏེ། །

རང་གསལ་ཤེས་པའི་ཐོག་མར་ནི། །

ཡེ་ནས་རང་གི་མཚན་ཉིད་དུ། །

ཐོག་མའི་ཀ་དག་ཆེན་པོ་ལས། །

རང་བཞིན་ཉིད་ནི་འདི་ལྟ་བུ། །

སུས་ཀྱང་མ་བྱས་རང་གསལ་བར། །

ཡེ་ཉིད་ནས་ནི་རང་བཞིན་ནོ། །

{ཅེས་}[[61]](#footnote-61)སོ། །

ཐོག་མ་ནས་གནས་ཚུལ་ལ། གཞི་ཀ་དག་གི་དུས་ན་སྒྲོན་མ་བཞི་ལྷུན་གྲུབ་གྱི་ཆ་ལ་ནང་གསལ་ཕྲ་བར་ཡོད་ལ། གཞི་སྣང་དུ་ཤར་དུས། དབྱིངས་ཀྱི་འོད་ཟེར་ལྔའི་སྣང་བར་ཤར། [page Ad-578]ཐིག་ལེས་སོ་སོའི་འོད་ཁྱིམ་ན་སྐུའི་ཆར་ཤར། རྒྱང་ཞགས་རང་གསལ་འོད་ཟེར་གྱི་སྦྲེལ་ཐག་ཏུ་ཤར། ཤེས་རབ་རིག་པར་ཤར་བས་གྲོལ་འཁྲུལ་གཉིས་ཀྱི་རིག་མ་རིག་ཙམ་དུ་གནས་པའོ། །

ལུས་ལ་གནས་དུས། སྙིང་ནང་ནས་མིག་ཏུ་འོད་རྩ་ལ་ལམ་བྱས་ཏེ་སྣང་བ་ལ། ཐིག་ལེ་འདི་སྙིང་ན་འོད་ལྔའི་ཕོ་བྲང་ཟླུམ་པོ་མུ་ཁྱུད་ལྔ་པར་གནས་པའི་རང་གདངས་རྒྱང་ཞགས་ན་སྒྲོན་མར་གསལ་བའི།DELETE SHAD བར་གདངས་ནམ་མཁའ་ལ་འོད་ལྔའི་ཟླུམ་ཁྲིགས་འགུལ་འཕྲིག་ཤས་ཆུང་ཙམ་དུ་སྣང་ལ། སྒྲོན་མ་ཉིད་ཕྱིར་སྣང་དུས་དེ་ལས་མཆེད་པའི་རང་གདངས་དཔག་ཏུ་མེད་པ་འཆར་རོ། །དེའང་ཚང་སྙིང་ནང་གི་ཐིག་ལེ་ལས་བཅས་ནས། སྒྲོན་མ་དངོས་སྒོ་ན་གསལ་བ་སྟེ། [[62]](#footnote-62)

ཚང་ན་མི་གནས་སྒོར་གནས་པ། །

བྱ་ཁྲ་བཞིན་ཏེ་རང་བཞིན་གསལ། །

{ཅེས་}[[63]](#footnote-63)པའི་དོན་ཏོ། །

#### 2.13.2.2.8 ཡུལ་སྣང་།

བརྒྱད་པ་[18-page Dg]ཡུལ་གང་ལ་སྣང་ན། བར་སྣང་དག་པ་ལ་རང་གདངས་འོད་དང་བཅས་པ་སྣང་སྟེ། དེ་ཉིད་ལས།

བར་སྣང་ཉིད་ནི་སྟོང་པ་ལ། །

སྣང་བ་རང་ངོ་མ་འགགས་པས། །

རང་བྱུང་ཐིག་ལེ་ཆེན་པོར་གནས། །

བརྗོད་མེད་རང་གནས་ངོ་བོར་ཡང་། །

ཡེ་ནས་ནམ་མཁའི་ཁམས་སུ་སྣང་། །

{ཅེས་}[[64]](#footnote-64)སོ། །

#### 2.13.2.2.9 ཚད།

དགུ་པ་ཚད་ནི། སྒྲོན་མ་དངོས་བར་སྣང་ལ་སྣང་དུས་དབྱིངས་རིག་ཉིན་མཚན་མེད་པར་སྣང་བས་འཁོར་བ་མྱང་འདས་སུ་གྲོལ་བའི་ཚད་དེ། དེ་ཉིད་ལས།

ཐིག་ལེ་སྤྲོ་དང་བསྡུ་མེད་པར། །

བར་སྣང་ཉིད་དུ་སུས་ཟིན་པ། །

དེ་ཡི་ཚད་དུ་དེ་གྱུར་ཏོ། །

རྩོལ་མེད་[page Ad-579]གྲོལ་བའི་རྟགས་སུ་སྣང་། །

རྩོལ་[page My-224b]བཅས་ལ་ནི་འབད་ཚད་དོ། །

ཅེས་སོ། །

#### 2.13.2.2.10 སྒྲོན་མ་དངོས།

བཅུ་པ་སྒྲོན་མ་དངོས་ངོས་བཟུང་བ་ནི། འོད་ལྔའི་མུ་ཁྱུད་ཟླུམ་པོས་སྐོར་བའི་ཐིག་ལེ་རིགས་དྲུག་སོ་སོའི་སྣང་བ་ཅན་ནི། ལྷ་ལ་རང་མཐོ་གང་བ་དཀར་པོ་ཤས་ཆེ་བའོ། །ལྷ་མིན་ལ་རང་གི་ཕྱག་གང་ལྗང་ཁུའོ། །མི་ལ་རང་གི་མཐེབ་གང་བ་དམར་གསལ་ལོ། །བྱོལ་སོང་ལ་ལྟར་རུང་དུ་མེད་ལ་རང་བཞིན་དུ་མཐིང་ཁར་ཡོད་དོ། །ཡིད་{དགས་}[[65]](#footnote-65)ལའང་ཕྱིར་མེད་པ་སེར་པོའོ། །དམྱལ་བ་ལ་ཕྱིར་མི་སྣང་ཡང་རང་བཞིན་དུ་ཁ་དོག་ལྔར་ཡོད་དོ། །ངན་སོང་ནི་དགེ་བ་ཤས་ཆུང་བས་ཕྱིར་མི་སྣང་ལ། ནང་ནའང་ཆ་ཕྲ་བ་ཙམ་དུ་རང་རྫོགས་སུ་ཡོད་དེ། ཐལ་འགྱུར་ལས།

སངས་རྒྱས་སེམས་ཅན་ཐམས་ཅད་ལ། །

དབྱེར་མེད་རང་བཞིན་མེད་པས་ཁྱབ། །commentary has med par for med pasདེ་དང་སངས་རྒྱས་རྣམ་དག་རྫོགས། ། (adzom has de yang, commentary on thalgyur has de yang)

དྲི་མེད་རྡུལ་དང་བྲལ་བར་གནས། །

སེམས་ཅན་རིགས་དྲུག་སྣང་ཆ་ལས། ། (adzom has la for las)

སོ་སོའི་རྒྱུད་ལ་གནས་པ་སྟེ། །

ལྷ་རྣམས་རང་གསལ་རྫོགས་པ་སྟེ། །

ལྷ་མིན་རྣམས་ལ་ཕྲ་ཞིང་འཁྱུག །

མི་རྣམས་རང་གསལ་ཟླུམ་པོ་ཉིད། །

བྱོལ་སོང་རྣམས་ལ་ནང་དུ་གསལ། །

ཡི་དགས་[[66]](#footnote-66)རྣམས་ལ་ཕྲ་བ་ལས། ། (adzom has la for las)

དམྱལ་བ་རང་སྣང་རྫོགས་པའོ། །

{ཅེས་}[[67]](#footnote-67)པ་དང་། སྒྲོན་མ་འབར་བ་ལས།

འོད་ལྔ་འདུས་པའི་ཐིག་ལེ་ནི། །

ལྷ་རྣམས་ལ་ནི་རང་མཐོ་གང་། །

ཟླུམ་པོ་རང་གསལ་ཆེན་པོར་ཡོད། །

ལྷ་མིན་རང་གི་ཕྱག་གང་ངོ་། །

མི་རྣམས་རང་གི་མཐེབ་[page Ad-580][19-page Dg]གང་ལ། །

ཟླུམ་པོ་ཟག་པ་མེད་པར་ཡོད། །

བྱོལ་སོང་ལ་ནི་ཕྱིར་མི་སྣང་། །

ཡི་{དགས་}[[68]](#footnote-68)རང་ངོ་ཕྲ་བར་ཡོད། །

དམྱལ་བ་རྣམས་ལ་རང་གསལ་ཙམ། །

ལྷ་ལ་དཀར་པོ་ཤས་ཆེར་སྣང་། །

ལྷ་མིན་དེ་བཞིན་ལྗང་ཁུ་ཆེ། །

མི་ལ་དམར་གསལ་རང་ཆགས་བྲལ། །

བྱོལ་སོང་ཉིད་ལ་མཐིང་ཤས་ཆེ། །

ཡི་{དགས་}[[69]](#footnote-69)སེར་པོ་དེ་བཞིན་ནོ། །

དམྱལ་བ་རྣམས་ལ་ཁ་དོག་ལྔ། །

རང་གསལ་ཤེས་པའི་ཆར་གནས་པ། །

སྒྲོན་མ་དངོས་ནི་དེ་བཞིན་ནོ། །

{ཅེས་}[[70]](#footnote-70)སོ། །

#### 2.13.2.2.11 དེ་ཉམས་སུ་ལེན་ཐབས།

བཅུ་གཅིག་པ་དེ་ཉམས་སུ་བླང་ཐབས་ནི་བུ་ཁ་མེད་པའི་གནས་སུ་[page My-225a]མཐེབ་{འཛུབ་}[[71]](#footnote-71)ཀྱིས་དལ་བུས་མནན་པས་སྒྲོན་མ་དང་འོད་དང་ཐིག་ལེ་མང་པོ་སྣང་སྟེ། རྩོལ་བ་བཏང་ལ་སྣང་བ་མ་ཡལ་གྱི་བར་དུ་ལྟ་ཞིང་། ཡང་དེ་ལྟར་ཉམས་སུ་བླངས་པས་མཚན་མོ་འོད་གསལ་དུ་སྣང་སྟེ། སྣང་མུན་འདྲེས་པ་ནི་འཁོར་བ་མྱང་འདས་སུ་གྲོལ་བའོ། །དེ་ཡང་ཁ་དོག་དམར་པོ་མེད་པར་ལྔ་ལྡན་དུ་རང་གསལ་བ་ནི་རྩོལ་མེད་ཀྱི་ལེན་ལུགས་སོ། །རྩོལ་བཅས་སུ་ལེན་ན་རྩེ་ཆུང་ཕྱི་མ་གཉིས་དམ་བུས་[[72]](#footnote-72)མནན་ལ་མིག་སྔར་བཞིན་གཏེམས་པས་འོད་ཟེར་མཆེད་པ་སྟེ། དེ་ཉིད་ལས།

རང་གི་{འཐེབ་}[[73]](#footnote-73)དང་མཛུབ་མོ་ཡིས། །

ཙཀྵུའི་ཕུགས་དང་འགྲམ་བཙིར་ནས། །

སྔོན་དུ་སྣང་སྟེ་ཡིད་ཆེས་ཀྱིས། །

གོམས་པར་གྱུར་པའི་གནད་ཀྱིས་ནི། །

དམར་པོའི་ཤས་མེད་ལྔ་ལྡན་པར། །

གྱུར་ཏེ་ནམ་མཁར་སྣང་{བའི་མི}[[74]](#footnote-74)། །

འདིས་ནི་རིག་པའི་རང་དབང་ཐོབ། །

དེ་ནི་རྩོལ་མེད་རང་གྲོལ་ལོ། །

རྩོལ་བ་ཅན་དེ་[page Ad-581]ཡང་འདི་ལྟར། །

རང་གི་{འཇིང་}[[75]](#footnote-75)པའི་ཕྱི་རོལ་རྩ། །

འཁྲིག་ཅིང་འཕར་བ་དྲག་པ་ལ། །

སོར་དང་{འཛུབ་}[[76]](#footnote-76)ཀྱིས་ཡང་བཙིར་ནས། །

མིག་གི་འདུག་སྟངས་མཁས་པས་བྱ། །

འོད་ནི་མདའ་གང་ཚུན་ཆོད་གསལ། །

དེ་ལ་[[77]](#footnote-77)མཆེད་པའི་དུས་རྣམས་བཟུང་། །

དེ་ཡི་ཐབས་ཀྱི་མན་ངག་ཏུ། །

འདི་ཀུན་དེ་ཡི་དེར་འགྱུར་རོ། །

ཅེས་སོ། །

རྩེ་ཆུང་གི་ནང་དུ་རྩ་གཉིས་ཁམས་{དངས་}[[78]](#footnote-78)མ་འབབ་པའི་རྩ་ཁྲག་{དངས་}[[79]](#footnote-79)མ་དང་འདྲེས་པ་སྟེ། མནན་དུས་སྲོག་རྩར་ཐིགས་པ་ལྷུང་བས་བརྒྱལ་བར་བྱེད་ལ། ཕྱིར་རྩ་གཉིས་རླུང་དང་འོད་ཟེར་འདྲེས་པ་རྒྱུ་བས་མནན་དུས་[20-page Dg]རིག་པ་གསལ་ལ་འོད་ལྔ་འཆར་བའོ། །

#### 2.13.2.2.12 མཐུན་དཔེ།

བཅུ་གཉིས་པ་མཐུན་དཔེ་ནི། རང་གདངས་ཟླུམ་པོ་རྨ་བྱའི་མདོངས་འདྲ་ལ། དངས་ཆ་དང་དེའི་གདངས་ཀྱི་ཆ་སྣང་བ་ཁྲའི་མིག་འདྲ་ཞིང་། གསལ་བ་དང་ཐིག་ཕྲན་གཞན་ཡང་སྣང་བ་ཉའི་མིག་ལྟ་བུ་ལ། འཚེར་བའི་བཀྲག་དང་འོད་ཟེར་བྱི་ལའི་མིག་འདྲ་བ་སྟེ། དེ་ཉིད་ལས།

དཔེར་ན་[page My-225b]རྨ་བྱའི་མདོངས་དང་མཚུངས། །

དེ་བཞིན་ཁྲ་ཡི་མིག་གམ་ནི། །

ཡང་ན་དེ་བཞིན་ཉ་ཡི་མིག །

དེ་བཞིན་སྲོག་ཆགས་རྐུན་མོའི་མིག །

འདི་རྣམས་བཞིན་དུ་གནས་པའོ། །

{ཅེས་}[[80]](#footnote-80)སོ།། །།

### 2.13.2.3 དབྱིངས་རྣམ་པར་དག་པའི་སྒྲོན་མ།

གསུམ་པ་དབྱིངས་རྣམ་པར་དག་པའི་སྒྲོན་མ་ལའང་། ངོ་བོ། ངེས་ཚིག {།}**[[81]](#footnote-81)**དབྱེ་བ། རང་བཞིན། མཚན་ཉིད། གོམས་ཚུལ། ཚད། གནས། སྒོ། དངོས། {འཐུན་}**[[82]](#footnote-82)**དཔེ་དང་བཅུ་གཅིག་ལས།

#### 2.13.2.3.1 ངོ་བོ།

དང་པོ་ངོ་བོ་ནི། མཐིང་ཀ་ལས། ལྔ་ལྡན་དུ་མཆེད་དེ་འོད་ལྔའི་མུ་ཁྱུད་[page Ad-582]ཟླུམ་པོ་ནང་ན་པད་འདབ་དང་བཅས་པ་ཟ་འོག་བེར་ཁྱིམ་ལྟར་སྣང་བ་སྟེ། རིག་པ་ལུ་གུ་བརྒྱུད་གཟེར་འདེབས་པའི་ར་བར་བྱུང་བའོ། །འདི་ཐིག་ལེའི་འོད་ཁྱིམ་ཡིན་པས་འགུལ་འཕྲིག་ཤས་ཆུང་ངོ་། །སྒྲོན་མ་འབར་བ་ལས།

རྣམ་དག་དབྱིངས་ཀྱི་སྒྲོན་མས་ནི། །

རིག་པ་ཡི་ནི་ངོ་བོ་བསྡུད། །

ལུ་གུ་བརྒྱུད་ཀྱི་ར་བར་སྣང་། །

འདི་ལ་སུས་གོམས་དོན་དེ་ཉིད། །

མཐིང་ཁ་མི་འགྱུར་རང་གསལ་བ། །

མུ་ཁྱུད་ཀྱི་ནི་ར་བར་གནས། །

རང་གསལ་ཕྱི་ཡི་ཡུལ་དུ་སྣང་། །

ངོ་བོ་ཉིད་ནི་མ་བཅོས་པའོ། །

{ཅེས་}[[83]](#footnote-83)སོ། །

དེའང་ནམ་མཁར་གཏད་དུས་དང་པོ་མཛོད་སྤུའི་ཐད་དྲང་གི་ནམ་མཁར་མཐིང་ཁ་ཁྱབ་པ་ཆེན་པོའི་འོད་དུ་འཆར་ལ། དེའི་ནང་ནས་ཁ་དོག་ལྔ་འཆར་རོ། །དེ་ཡང་མིག་ཟུར་གཉིས་ལས་འཇའ་འམ་ན་རོ་ལྟར་འཆར་{སྟེ།}[[84]](#footnote-84) མུ་ཏིག་ཕྲེང་བ་ལས།

དཔེར་ན་ནམ་མཁའི་འཇའ་ཚོན་ལྟར། །

དག་པ་(ab dag pas)ཉོན་མོངས་དྲི་མ་ཟད། །

དབྱིངས་ནི་ཡང་(correct to yangs based on AB)ཤིང་རྒྱ་མ་ཆད། །

ཆོས་ཉིད་ཡུལ་ལ་རྣམ་དག་པས། །

གཉིས་ཀའི་ཟུར་ནས་འཆར་བར་བྱེད། །

ཁྱབ་ཆེན་མཐིང་ཁ་འགྱུར་བ་མེད། །

སྣང་བ་དག་པའི་རྐྱེན་ཕྲད་ན། །

ཁ་དོག་ལྔ་དང་ལྡན་པར་འགྱུར། །

{ཅེས་}[[85]](#footnote-85)སོ། །

#### 2.13.2.3.2 ངེས་ཚིག

གཉིས་པ་ངེས་ཚིག་ནི། [21-page Dg]རིག་པའི་རང་ཡུལ་དང་སྣང་བའི་འཆར་གཞི་བྱེད་པས་དབྱིངས། ཡུལ་དུ་སྣང་བ་ལ་དྲི་མ་མེད་པས་རྣམ་པར་དག་པ། ལུ་གུ་བརྒྱུད་གོ་རར་བཟུང་ནས་སྣང་རིག་གསལ་བར་བྱེད་པས་སྒྲོན་མ་སྟེ། སྔ་མ་ལས།

དབྱིངས་ཀྱིས་རིག་པའི་རང་ཡུལ་བྱེད། །

རྡོ་རྗེ་[page My-226a]ཉིད་ནི་ལུ་གུ་བརྒྱུད། །

འདི་ཉིད་[page Ad-583]ནང་དུ་འཇུག་པར་བྱ། །

རང་གི་ངོ་བོ་རྟོག་མེད་དུ། །

ནང་གི་དབྱིངས་ཀྱི་གོ་རར་ཡང་། །

མ་བཟུང་མི་གནས་ཚུལ་གྱིས་ནི། །

འབྲལ་བ་མེད་པར་རྒྱུན་དུ་སྣང་། །

རྣམ་པ་ཡུལ་དུ་སྣང་བ་ལ། །

དག་པ་དྲི་མའི་གྲངས་མཐའ་ཟད། །

སྒྲོན་གྱིས་རྡོ་རྗེ་ལུ་གུ་བརྒྱུད། །

ནམ་མཁའ་ཉིད་ལ་ཅེར་བཏོན་ཏེ། །

རང་བཞིན་མེད་པར་སྣང་བར་བྱེད། །

མས་ནི་དེ་ཡི་དོན་འཛིན་པས། །

རང་བཞིན་ཉིད་ཀྱི་ངེས་ཚིག་ཏུ། །

ཡེ་ནས་འདུ་འབྲལ་མེད་པར་གནས། །

{ཅེས་}[[86]](#footnote-86)སོ། །

#### 2.13.2.3.3 དབྱེ་བ།

གསུམ་པ་དབྱེ་ན་གསུམ་ལས། གཞི་ལ་གནས་པའི་དབྱིངས་རྣམ་དག་གི་སྒྲོན་མ་ཙིཏྟའི་ནང་ན་ཡེ་ཤེས་དང་འོད་ཀྱི་སྐུ་ལྷུན་གྲུབ་ནང་གསལ་དུ་གནས་པའོ། །ལམ་ལ་སྣང་བའི་དབྱིངས་རྣམ་དག་གི་སྒྲོན་མ་མུ་ཁྱུད་ལྔའི་ར་བས་བསྐོར་བ་དབུས་ན་པདྨའི་འདབ་མ་ཅན་གྱི་ཐིག་ལེའི་{དངས་}[[87]](#footnote-87)མ་བསྡུད་པའོ། །འབྲས་བུ་ཡུལ་ལ་སྣང་བའི་དབྱིངས་རྣམ་དག་གི་སྒྲོན་མས་ལུ་གུ་བརྒྱུད་བཙོན་དུ་འཛིན་པ་སྟེ་འོད་ལྔའི་དྲ་བ་དང་དྲ་ཕྱེད་དང་། ཟ་འོག་རིས་ལ་སོགས་པའོ། །ཡང་སྒྲོན་མ་འབར་བ་ལས།

དབྱེ་བ་རྣམ་པ་གསུམ་ཡིན་ཏེ། །

གཞི་ལ་གནས་པའི་དག་དབྱིངས་ཀྱི། །

རིག་པའི་ཡེ་ཤེས་སྐུ་རུ་འཛིན། །

ལམ་ལ་སྣང་བའི་དབྱིངས་ཀྱིས་ནི། །

རིག་པའི་ཐིག་ལེའི་{དངས་}[[88]](#footnote-88)མ་བསྡུད། །

ཡུལ་ལ་སྣང་བའི་དབྱིངས་ཀྱིས་ནི། །

ལུ་གུ་བརྒྱུད་དེ་བཙོན་དུ་འཛིན། །

འདི་ཀུན་དེ་ཡི་དབྱེ་བའོ། །

{ཅེས་}[[89]](#footnote-89)སོ། །

#### 2.13.2.3.4 རང་བཞིན།

བཞི་པ་རང་བཞིན་ནི། རང་ངོ་ཀ་དག་ཏུ་གནས་པས་དབྱིངས་ཀྱི་ར་བར་རིག་པ་བཅུག་དུས་ཟང་ཐལ་[page Ad-584]མཉམ་པའི་དགོངས་པ་རང་དལ་ཆེན་པོའི་བསམ་གཏན་ངང་གིས་འབབས་ལ། ལྷུན་གྲུབ་ཡེ་གདངས་ཀྱི་སྣང་བ་ལས་ནམ་མཁར་ཟ་འོག་བེར་ཁྱིམ་ལ་སོགས་པའི་སྣང་བ་དུ་མར་འཆར་བ་ནི། དགོངས་པ་ཀ་དག་དང་ལྷུན་[22-page Dg]གྲུབ་གཉིས་སུ་མེད་པ་འདིའི་རང་བཞིན་ཏེ། དེ་ཉིད་ལས།

རང་བཞིན་སྣང་བ་མ་འགགས་པས། །

བློ་དངོས་དྲན་པ་ཀུན་ཟད་དེ། །

སྣང་བ་རང་དག་དབྱིངས་སུ་ནི། །

རྟོག་པ་མེད་པའི་རིག་པར་ཡང་། །

[page My-226b]མི་གཡོ་མཉམ་པ་ཉིད་ཤེས་པས། །

ཐམས་ཅད་མཉམ་པའི་དབྱིངས་སུ་ཡང་། །

ཡེ་ནས་རྣམ་རྟོག་ཟད་པར་ནི། །

རང་བཞིན་རྣམ་དག་དབྱིངས་སུ་གནས། །

བརྗོད་ཅིང་སྣང་ཚིག་གཉིས་མེད་པས། །

ཕྱི་དང་ནང་མེད་དབྱིངས་སུ་ཡང་། །

རང་དལ་ཆེན་པོའི་ངང་དུ་གནས། །

{ཅེས་}[[90]](#footnote-90)སོ། །

#### 2.13.2.3.5 མཚན་ཉིད།

ལྔ་པ་མཚན་ཉིད་ནི། ཕྱི་འོད་ཀྱི་དབྱིངས་སྟོང་གསལ་ཟང་མ་དང་། རང་རིག་པའི་དབྱིངས་ཀ་དག་ཟང་མར་ཡེ་ནས་གནས་པ་སྟེ། དེ་ཉིད་ལས།

ཕྱི་ནང་མེད་པར་ཟང་ཐལ་བས། །

མ་བསྒྲིབས་དྲི་མ་མེད་པར་ནི། །

ཡེ་ནས་ཀ་དག་ཆེན་པོར་ཡང་། །

རྣམ་པར་དག་པས་དབྱིངས་ཀྱི་ནི། །

མཚན་ཉིད་དུ་ནི་ཡེ་ནས་བཞུགས། །

འདི་མེད་རིག་པའི་ཡུལ་མེད་པས། །

སྣང་བ་འགག་པ་མེད་པ་ཡི། །

ཆར་ནི་དབྱིངས་ཀྱི་སྒྲོན་མའོ། །

{ཅེས་}[[91]](#footnote-91)སོ། །

#### 2.13.2.3.6 གོམས་ཚུལ།

དྲུག་པ་གོམས་ཚུལ་ནི། འཁོར་འདས་རུ་ཤན་ཕྱེ་ནས་ལུས་ངག་རྣལ་དུ་ཕབ་སྟེ། མངོན་སུམ་ངོ་སྤྲོད་དབྱིངས་ཀྱི་ར་བར་རིག་པ་བཅུག་ནས་ཉིན་མཚན་མེད་པར་ཉམས་སུ་བླངས་པས། དང་པོ་འོད་མེ་ལོང་ཙམ་ལས། [page Ad-585]དེ་ནས་དུམ་བུ་དང་། ཡུལ་གྲུ་ཙམ་དང་། ནམ་མཁའ་གང་བ་ནས། ཅི་སྣང་དབྱིངས་ཀྱི་སྣང་བར་ཤར་ནས་སྐུའི་བར་མཐོང་སྟེ་ཟད་པའི་སྣང་བ་ལ་ཐུག་པ་ནི་འདིའི་གོམས་ཚུལ་ཏེ། དེ་ཉིད་ལས།

འཁོར་འདས་རུ་ཤན་ཕྱེད་ནས་ནི། །

ལུས་ངག་རྣམས་ནི་རྣལ་དུ་དབབ། །

དེ་ནས་དབྱིངས་རིག་སྣང་བ་བརྟག །

འདི་ལ་གོམས་པའི་ཚད་རྙེད་ནས། །

ཕྱི་རོལ་ཉིད་ཀྱི་སྣང་བ་ནི། །

གོང་ནས་གོང་དུ་ཡང་འཕེལ་བས། །

རིམས་ཀྱིས་རང་གོམས་ཆེན་པོ་འཐོབ། །

འདི་ལ་བརྟན་པའི་ཚད་རྙེད་ནས། །

ཆོས་རྣམས་ཟད་པར་གྱུར་པ་ནི། །

དེ་ཉིད་གོམས་པར་བྱ་བ་ཡི། །

ཡན་ལག་ཏུ་ནི་ངས་བཤད་དོ། །

ཅེས་པ་དང་། རང་ཤར་ལས།

མཐོང་དང་གོམས་པའི་ཡེ་ཤེས་ནི། །

གང་ལ་འཛིན་པའི་སེམས་མེད་[23-page Dg]པའི། །

མཐོང་བའི་ཚད་ནི་འདི་ཡིས་བཟུང་། །

ནམ་མཁའི་རྣམ་པར་དག་པ་ལ། །

མིག་གི་དབང་པོ་མ་འགགས་པས། །

ནམ་མཁའི་དཀྱིལ་དུ་དེ་བཞིན་ཉིད། །

དབྱིངས་ཀྱི་སྒྲོན་མ་དག་[page My-227a]པ་དེ། །

ཤེས་རིག་རྒྱལ་པོས་མཐོང་བ་དེ། །

དེ་ལ་གོམས་པར་གྱུར་པ་ནི། །

རང་གི་ལྟ་བ་མཐོང་བ་ཡིན། །

དེ་ལ་རབ་ཏུ་གོམས་པ་གཅེས། །

{ཅེས་}[[92]](#footnote-92)སོ། །

#### 2.13.2.3.7 ཚད།

བདུན་པ་ཚད་ནི། ཉམས་སུ་བླངས་པས་སྣ་རྩེ་ལས་སྨིན་{འཚམས་}[[93]](#footnote-93)ཀྱི་ཡར་{འཚམས་}[[94]](#footnote-94)སུ་མཐིང་ཁ་ལས་མཆེད་པའི་འོད་ཟ་འོག་རིས་ལིང་ཚེར་སྣང་བ་ནས། མེ་ལོང་ཙམ་དང་། དུམ་བུ་དང་། ལྟས་ཚད་ཁྱབ་པའི་ནང་ན་སྐུ་ཤར་བ་ནི་འདིའི་ཚད་དེ། གསང་བ་སྤྱོད་པ་ས་བོན་གྱི་རྒྱུད་ལས།

དབྱིངས་དང་[page Ad-586]རིག་པའི་ལྟ་སྟངས་ནི། །

སྒྲིབ་བྱེད་བྲལ་བའི་ནམ་མཁར་ལྟ། །

དབྱིངས་ཀྱི་ནང་དུ་ལུ་གུ་བརྒྱུད། །

རྣམ་པར་བཞག་ཅིང་འབྲལ་མི་བྱ། །

འདི་ལྟར་སུ་ཡིས་མཐོང་བའི་མི། །

ཐོག་མའི་ཀུན་ཏུ་བཟང་པོ་དང་། །

སྐལ་བ་ཉིད་ནི་མཉམ་པའོ། །

དེ་ནས་ཐིག་ལེ་མཐོང་བ་ཡིན། །

དེར་གཏད་སྣང་བ་གོང་འཕེལ་བས། །

རང་ངོ་མཐོང་ལས་འདི་ལྟར་རོ། །

ཡར་{འཚམས་}[[95]](#footnote-95)ལས་ནི་སོར་བཞི་ལས། །

བྲལ་བའི་སྐྱེས་བུ་སྐལ་བཟངས་ས། །

འཁོར་བར་འཇུག་པ་ག་ལ་སྲིད། །

གྲུ་ཆད་རྣམ་པར་གང་སྣང་བ། །

སྤྲུལ་པའི་ཡོན་ཏན་འདིས་འགྲུབ་པོ། །

མཐོང་བའི་ཡུལ་ཙམ་གང་སྣང་བ། །

ཚོམ་བུ་ལ་ནི་དེ་བཞིན་ནོ། །

ཕྱིར་སྣང་འགགས་པ་གང་ཡིན་པ། །

སྐད་ཅིག་མ་ནི་བཅུ་དྲུག་ལ། །

འདི་ཡང་དེ་ལྟར་འགྱུར་བའོ། །

མ་སྨིན་ལ་སོགས་ཐིག་ལེ་དང་། །

དེ་བཞིན་སྐུ་ལ་ཐུག་གི་བར། །

དྲུག་དང་བཅུ་དང་ལྔ་གསུམ་ལ། །

གདོན་མི་ཟ་སྟེ་ལོངས་སྐུའོ། །

ནང་ལུས་ཟད་པའི་སར་ཕྱིན་ཚེ། །

སོར་མོ་ལ་སོགས་དེ་བཞིན་སྣང་། །

འདིར་གཏད་འབྱུང་བ་རང་དེངས་སོ། །

སྐྱེ་དང་འཇུག་པའི་ཁྱད་པར་གྱིས། །

ཆོས་ཀུན་ཟད་པའི་རང་ས་ལ། །

ཅི་ཡང་འཛིན་པ་མེད་པར་ནི། །

གནས་པ་ཡིན་ནོ་སྤྲུལ་པའི་སྐུ། །

འདི་ནི་འཇུག་པའི་ཤུགས་ཀྱིས་དབང་། །

སྐྱེ་བའི་རང་དབང་[24-page Dg]སུས་ཐོབ་པ། །

དེ་ཡང་དེ་ལ་གཏད་ནས་ནི། །

ཡང་དུས་འདི་ལྟར་བྱས་པ་ན། །

སྣང་བའི་རང་སྒྲ་སིལ་སྐད་དེ། །

མངོན་དུ་ལོག་སྟེ་འཁྲུལ་བར་སྣང་། །

འདིས་ནི་སེམས་ཅན་[page Ad-587]དོན་ཀུན་བྱེད། །

རིག་པ་མཉམ་པར་[page My-227b]གཅིག་པའི་ཕྱིར། །

སྟོང་ཕྲག་གསུམ་རྣམས་སེམས་ཅན་གྱི། །

འཕོ་བ་ཆེན་པོ་འདིས་འགྲུབ་བོ། །

དེ་བཞིན་རིམས་དང་ཅིག་ཆར་གྱི། །

ལུས་ནི་འདི་ཡིས་འགྲུབ་པ་ཡིན། །

དེ་ཀུན་ལུས་ཟད་ཚད་ལས་གྲོལ། །

འདི་ཀུན་འབྲས་བུ་ངེས་པ་ཡི། །

ས་མཆོག་དཀྱིལ་འཁོར་ཆེན་པོ་འགྲུབ། །

ཅེས་པ་དང་། སྒྲོན་མ་འབར་བ་ལས།

མཐིང་ཁ་མི་འགྱུར་སྣང་བ་ལས། །

ཁ་དོག་གསལ་བའི་འོད་ལྔར་ཡང་། །

འདི་ཉིད་རབ་ཏུ་གསལ་འགྱུར་ཞིང་། །

རང་གི་མདུན་གྱི་ཡར་{འཚམས་}[[96]](#footnote-96)སུ། །

སོར་བཞིའམ་ནི་མཐོ་གང་ལས། །

འཕགས་ཏེ་ལུས་དང་བྲལ་བ་ན། །

དེ་ཡི་ཚད་དུ་དེ་འགྱུར་རོ། །

{ཅེས་}[[97]](#footnote-97)པ་དང་། རང་ཤར་ལས།

དེ་ནས་སྣང་བ་ཤར་བ་དང་། །

རང་གི་ཤེས་རབ་ཆེན་པོ་ཡིས། །

བརྟགས་ན་ཡེ་ཤེས་སྣང་བ་ལ། །

སྐུ་དང་ཡེ་ཤེས་ཕྱོགས་མེད་ཤར། །

དེ་ཡང་འཆར་ལུགས་འདི་ལྟ་སྟེ། །

དང་པོ་མེ་ལོང་དཀྱིལ་འཁོར་ཙམ། །

དེ་ལས་སྣང་བ་དུམ་བུར་འཆར། །

དེ་ལས་ཡུལ་གྲུ་ཙམ་དུ་འཆར། །

དེ་ལས་ནམ་མཁའ་གང་བར་འཆར། །

ཅི་སྣང་འོད་ཀྱི་དཀྱིལ་འཁོར་དུ། །

ཤར་ནས་གཟུགས་སྐུ་མཐོང་བའི་ཚེ། །

སྐུ་ཡི་དཀྱིལ་འཁོར་ཐམས་ཅད་ནི། །

རང་ལས་བྱུང་ཞིང་རང་ལས་སྤྲུལ། །

ནམ་མཁའ་གང་བའི་སྣང་བ་རྣམས། །

མཐོང་བའི་ཆོས་ཉིད་མ་འགགས་པའི། །

ཡེ་ཤེས་མཁའ་ལ་གཤེགས་པའི་རྟགས། །

རང་བཞིན་ཉིད་ཀྱི་སྣང་བ་ལ། །

ངོ་བོ་ཉིད་ཀྱི་[page Ad-588]སྐུ་ཤར་བ། །

ཤར་བ་དེ་ཉིད་རང་ཉིད་ཡིན། །

སངས་རྒྱས་དགོངས་པ་ཚད་མའི་ཆོས། །

ཡང་དག་དོན་ལ་དེ་བཞིན་གཤེགས། །

དེ་ནི་གོམས་པའི་ཚད་དུ་བསྟན། །

ཅེས་སོ། །

#### 2.13.2.3.8 གནས།

བརྒྱད་པ་གནས་ནི། གཞིའི་དབྱིངས་ཙིཏྟ། ལམ་གྱི་དབྱིངས་འབྲི་གུ་ཏ། འབྲས་བུ་རང་ཤར་གྱི་དབྱིངས་ཀྱི་གནས་ནམ་མཁའ་སྤྲིན་བྲལ་ཏེ། སྒྲོན་མ་འབར་བ་[25-page Dg]ལས།

མིག་ནི་འབྱུང་བའི་རྐྱེན་མེད་ལ། །

གནས་པས་རང་གི་རིག་པ་ཉིད། །

ལུ་གུ་བརྒྱུད་དུ་སྣང་བ་སྟེ། །

སྤྲིན་བྲལ་མཁའ་ལ་འཛིན་པར་བྱེད། །

རང་ཤེས་ནང་དུ་གསལ་བའི་ཚེ། །

ཙིཏྟའི་དཀྱིལ་དུ་གནས་པ་ཡིན། །

ཕྱིར་འཕྲོས་སྤྲིན་བྲལ་[page My-228a]ནམ་མཁའོ། །

མིག་གི་རྣམ་ཤེས་དག་པ་ལ། །

གསལ་བྱེད་འབར་བའི་འོད་ཟེར་ལྔ། །

མི་འགྱུར་ཁྱབ་པའི་ཚུལ་དུ་ཡང་། །

མཐིང་ཀའི་རང་གདངས་ཆེན་པོར་གནས། །

{ཅེས་}[[98]](#footnote-98)སོ། །

#### 2.13.2.3.9 སྒོ།

དགུ་པ་སྒོ་ནི། མིག་ནས་འཆར་ཏེ། དེ་ཉིད་ལས།

འདི་ཡི་འཆར་སྒོ་མིག་ནས་ཡང་། །

འགྱུར་མེད་ཁྱབ་པའི་ཚུལ་དུ་སྣང་། །

འདི་ཡི་སྣང་བ་རང་དག་པས། །

དབྱིངས་དང་རིག་པའི་ཟུང་འཇུག་སར། །

ཡེ་ནས་གནས་ཏེ་བཅོགས་བཞག་གོ །

རང་ཤར་རང་གི་སྤྱོད་ཡུལ་ལོ། །

སྣང་བ་མིག་དང་རང་འབྲེལ་བས། །

དེ་ཉིད་རྐྱེན་བྲལ་ནམ་མཁར་འཆར། །

དེ་ལྟར་འཆར་སྒོ་མ་འགགས་པའོ། །

{ཅེས་}[[99]](#footnote-99)སོ། །

#### 2.13.2.3.10 དངོས།

བཅུ་པ་དབྱིངས་ཀྱི་སྒྲོན་མ་དངོས་ནི། མིག་གི་ཟུར་གཉིས་ལས་ཤར་ཏེ་མཐིང་ཁ་ཁྱབ་པ་ཆེན་པོའི་འོད་མཐའ་མེད་པ་སྟེ། ནང་དུ་རིག་པ་འོད་དེའི་ཁང་པ་ན་བཞུགས་ལ། [page Ad-589]ཕྱིར་ལུ་གུ་བརྒྱུད་ཐིག་ལེ་སྟོང་པ་དང་བཅས་པ་དེའི་ར་བ་ན་བཞུགས་ཏེ། འོད་ལྔའི་སྣང་བ་དང་མུ་ཁྱུད་ཀྱི་ར་བ་གཉིས་དབྱིངས་དངོས་ཡིན་ནོ། །དེ་ཡང་དངོས་པོ་རགས་པར་མེད་པས་བཟུང་ཡུལ་དུ་མ་གྲུབ། ཆད་པ་ཕྱང་ཆད་མ་ཡིན་པས་རང་གསལ་འཇའ་ཚོན་ལྟ་བུ། འབྱུང་བའི་གནོད་པས་མི་ཤིགས་པས་འདུས་བྱས་འཁོར་བ་མ་ཡིན་པ། གནད་དང་ལྡན་པས་མཐོང་ནས་གོམས་ན་ཡེ་སངས་ལ། ཡང་སངས་རྒྱ་བ་སྟེ། དེ་ཉིད་ལས།

འདི་ལྟར་གནད་གསུམ་མན་ངག་དང་། །

སུ་ལ་འཛོམ་པའི་སྐྱེས་བུ་ནི། །

དབྱིངས་ལ་གོམས་ཏེ་མངོན་དུའོ། །

སྲིད་པ་ཡི་ནི་ཡར་{འཚམས་}[[100]](#footnote-100)ན། །

འདི་ཉིད་གཉིས་འཇུག་ཟུར་ལས་ནི། །

ཐབས་དང་ཤེས་རབ་རང་བཞིན་ལས། །

གཉིས་ནི་འཁྲིལ་ཏེ་གཅིག་པར་ཡང་། །

སོར་གཅིག་གིས་ནི་མ་རེག་པར། །

ཉིན་དུས་འབྱུང་བའི་རྐྱེན་ལྡན་པས། །

སྣང་བར་འགྱུར་ཏེ་མཚན་མོ་[26-page Dg]ཡང་། །

མཐིང་ཁ་རང་ངོ་ཉིད་དང་འབྱར། །

དབྱིངས་ཀྱི་རང་བཞིན་འོད་ཀྱི་ཁྱིམ། །

འགྱུར་མེད་ཡེ་གདངས་ཆེན་པོར་ནི། །

སངས་རྒྱས་སེམས་[page My-228b]ཅན་ཐམས་ཅད་ལ། །

སུས་ཀྱང་བྱས་པ་མེད་པར་ནི། །

ཡེ་ནས་གཉིས་མེད་མཉམ་པར་གནས། །

འདི་ནི་ཁྱབ་ཆེ་ཕྲ་བ་ལས། །

རང་གི་ཤེས་པའི་ཆར་ཤར་ནས། །

མངོན་སུམ་ཉིད་དེ་རབ་ཏུ་གསང་། །

གསང་བ་ཆེན་པོ་འདི་ཉིད་ལ། །

གང་སུ་སྤྱོད་པར་འདོད་པ་དེས། །

ཡེ་སངས་ཉིད་ལ་ཡང་སངས་རྒྱས། །

{ཅེས་}[[101]](#footnote-101)སོ། །

#### 2.13.2.3.11 མཐུན་དཔེ།

བཅུ་གཅིག་པ་འདིའི་མཐུན་དཔེ་[page Ad-590]ནི། ཡི་གེ་ན་རོ་བཞིན་དུ་གཤོག་པ་གཉིས་{སྡོམས་}[[102]](#footnote-102)པས་ན་རོ་གཅིག་འགྲུབ་པ་ལྟར། ཕྱིའི་དབྱིངས་མཐིང་ཁ་དང་དེ་ལས་ཤར་བའི་སྣང་བ་གཉིས་{སྡོམས་}[[103]](#footnote-103)པས་དབྱིངས་ཀྱི་སྒྲོན་མ་ཞེས་གཅིག་ཏུ་བཏགས་ཤིང་། ན་རོའི་གཟུགས་ལྟར་མཐིང་ཁ་ཁྱབ་ཆེན་ཡང་དང་པོ་སྨིན་{འཚམས་}[[104]](#footnote-104)སུ་སྣང་དུས་རེ་ག་ནག་པོའི་རྣམ་པ་དྲེང་ཙམ་འཁྱོག་དང་བཅས་པ་ལས། དེ་ཉིད་ལ་གཏད་དུས་ཕྱིས་འཇའ་ཚོན་སྣ་ལྔ་ལྟར་བར་སྣང་ལ་སྣང་བ་སྟེ། དེ་ཉིད་ལས།

དཔེར་ན་ཡི་གེ་ན་རོ་བཞིན། །

གཉིས་ཀྱིས་བཟུང་སྟེ་{སྡོམས་}[[105]](#footnote-105)པས་གཅིག །

ནག་པོ་བསྒྱུར་དུ་བཏུབ་པ་མིན། །

དེ་ལ་གོམས་པའི་གདེང་རྙེད་ནས། །

བར་སྣང་འཇའ་ཚོན་ཇི་བཞིན་དུ། །

ཁ་དོག་མ་འདྲེས་ཡོངས་སུ་རྫོགས། །

དེ་ནས་ཡང་ནི་གོམས་སྟོབས་ཀྱིས། །

དེ་ཡི་རྟགས་དང་ལྡན་པ་ལ། །

བར་སྣང་ཁམས་ཀྱང་དེ་བཞིན་ནོ། །

{ཅེས་}[[106]](#footnote-106)སོ།། །།

### 2.13.2.4 ཤེས་རབ་རང་བྱུང་གི་སྒྲོན་མ།

བཞི་པ་ཤེས་རབ་རང་བྱུང་གི་སྒྲོན་མ་ལའང་། ངོ་བོ། {།}**[[107]](#footnote-107)**ངེས་ཚིག {།}**[[108]](#footnote-108)**དབྱེ་བ། {།}**[[109]](#footnote-109)**མཚན་ཉིད། སྒོ། གནས། ཚད། མཐུན་དཔེ་དང་བརྒྱད་ལས།

#### 2.13.2.4.1 ངོ་བོ།

དང་པོ་ངོ་བོ་ནི། སྒྲོན་མ་ཀུན་གྱི་ཤེས་བྱེད་དགོངས་པ་ཆོས་ཉིད་སྟོང་གསལ་རང་གནས་ཤེས་པའི་རྩལ་དང་བཅས་པ་སྟེ། ཐབས་སུ་རྒྱང་ཞགས། ཐིག་ལེ། དབྱིངས་གསུམ་མ་འགུལ་བར་གཏད་པས། ནང་དུ་རང་རིག་དངས་སངས་ཕྱེད་པ་རང་གནས་ཀྱི་དགོངས་པ་ཀློང་རྟོལ་གྱི་ཤེས་རབ་དང་བཅས་པ་ནི། སྒྲོན་མ་འབར་བ་ལས།

ཤེས་རབ་རང་བྱུང་སྒྲོན་མ་ནི། །

འདི་[27-page Dg]ལྟར་སྒྲོན་མ་ཐམས་ཅད་ཀྱི། །

ཤེས་བྱེད་ཉིད་དུ་གནས་པས་ན། །

ཀུན་གྱི་ཆ་ལ་[page Ad-591]འདི་ཉིད་པས། །

འབྱེད་པའི་[page My-229a]ཤེས་རབ་ཉིད་ལས་ནི། །

འབྱེད་པ་མེད་པའི་ཚུལ་དུ་གནས། །

ཆ་ཕྲ་སྐྱེད་པའི་ངོ་བོར་ནི། །

ཡེ་ཐོག་ཉིད་ནས་གནས་པའོ། །

{ཅེས་}[[110]](#footnote-110)སོ། །

#### 2.13.2.4.2 ངེས་ཚིག

གཉིས་པ་ངེས་ཚིག་ནི། ནང་དུ་རང་གནས་ལྷུན་གྲུབ་གྱི་དགོངས་པ་ཤེས་དུས་ཕྱིར་སྣང་བ་རང་སྣང་ཟང་ཐལ་དུ་ཤེས་ཏེ། ཆོས་ཐམས་ཅད་ཀྱི་སྤྱི་སྟོང་ཞིང་བདག་མེད་པར་ཤེས་ལ། རང་གི་ཡེ་ཤེས་ཀྱི་ཚད་རྣམས་ཤེས་པས་ཤེས་ཞེས་བྱའོ། །རབ་ནི་ཀུན་གྱིས་རྟོགས་དཀའ་བའི་དགོངས་པ་མ་བཙལ་རང་ལས་རྙེད་པས་ཆེས་འཕགས་རྩེ་མོར་གྱུར་ཞེས་པའོ། །ཡེ་ནས་རང་ལ་ཡོད་པའི་ནོར་བུ་རྙེད་པས་རང་ཞེས་བྱ། རང་ཤར་འགག་མེད་དུ་བྱུང་བས་བྱུང་ཞེས་བྱ། ཆོས་རྣམས་གསལ་བར་ཤེས་པས་སྒྲོན་ཞེས་བྱ། རང་སྣང་རང་ངོར་རིག་པས་ཁྱབ་ཅིང་ཤེས་པས་མ་ཞེས་བྱའོ། །ཡང་དེ་ཉིད་ལས།

ཤེས་པས་དངོས་དང་དངོས་མེད་པའི། །

སྣང་བ་ཀུན་ལ་རབ་བཞུགས་ནས། །

སྤྱི་ཡི་དོན་རྣམས་ཤེས་པ་དང་། །

མ་བཙལ་བཞག་པའི་གདེང་རྙེད་དེ། །

རང་གི་ཡེ་ཤེས་ཚད་རྣམས་ཤེས། །

རང་བཞིན་དག་པའི་ཆོས་སྐུ་ནི། །

སུས་མ་རྙེད་པ་རང་རིག་པས། །

ཀུན་ལས་ཁྱད་འཕགས་རབ་ཏུ་སྣང་། །

གཞན་གྱིས་དཔྱད་པའི་གནས་མེད་པས། །

རང་ཤར་ཡེ་ནས་དག་པའི་ཡུམ། །

གཞན་གྱི་ཡུལ་མིན་རང་ཞེས་བྱ། །

བྱས་པས་འདི་དོན་རྙེད་པ་མེད། །

སུ་ལ་རེ་བ་མེད་པའི་ཕྱིར། །

ཡེ་ནས་རང་སྣང་བྱུང་ཞེས་བྱ། །

སྒྲོན་མས་ཆོས་ཉིད་ཐམས་ཅད་ཀུན། །[page Ad-592]

གཉིས་སུ་མེད་པར་སྣང་བར་བྱེད། །

མས་ནི་རང་ངོ་ཁྱབ་པས་སོ། །

{ཅེས་}[[111]](#footnote-111)པ་དང་། མུ་ཏིག་ཕྲེང་བ་ལས།

དཔེར་ན་{བསྲེག་}[[112]](#footnote-112)བྱེད་སྒྲོན་མེ་ལྟར། །

ཤེས་པས་ཆོས་རྣམས་གཅིག་ཆར་རྟོགས། །

རབ་ནི་ཀུན་གྱི་རྩེ་མོར་གྱུར། །

རང་ནི་གཞན་ལྟོས་ཆོས་དང་བྲལ། །

བྱུང་བས་མ་བཀག་ལྷུག་པར་སྣང་། །

{ཅེས་}[[113]](#footnote-113)གསུངས་སོ། །

#### 2.13.2.4.3 དབྱེ་བ།

གསུམ་པ་དབྱེ་ན་ལྔ་ལས། གཞི་གནས་རང་བྱུང་གི་ཤེས་རབ་ནི། ནང་[28-page Dg]གནས་རིག་པའི་མཁྱེན་ཆ་སྟེ་འཆར་གཞི་དང་རྟེན་དུ་གནས་པའོ། །

སྣང་[page My-229b]བ་ཅེར་འཛིན་གྱི་ཤེས་རབ་ནི། དབྱིངས་རིག་གཉིས་མེད་ཟུང་འཇུག་གི་རང་དུས་རང་གསལ་དྲི་མེད་དག་པས་དགོངས་པ་ཆོས་ཉིད་དུ་སྐྱེལ་བར་བྱེད་པའོ། །

དྲན་པ་འགག་མེད་ཀྱི་ཤེས་རབ་ནི། ཤར་རིས་མེད་དུ་མར་ཤར་ཡང་། །གྲོལ་རང་ངོ་ཆོས་ཉིད་གཅིག་ཏུ་བསྡུད་པའོ། །

སོ་སོར་རྟོགས་པའི་ཤེས་རབ་ནི། ཆོས་དང་ཆོས་ཅན་རང་དང་སྤྱིའི་རྣམ་པ་དང་། མཚན་ཉིད་ལ་སོགས་པ་ཇི་ལྟར་སྣང་བ་མ་འདྲེས་པར་ཤེས་པའོ། །

འཇུག་བྱེད་རྣམ་གསུམ་གྱི་ཤེས་རབ་ནི། རང་བཞིན་གྱི་བར་དོ་འདིར་ཐོས་པས་གཏན་ལ་འབེབས། བསམ་པས་ངེས་པར་བྱེད། བསྒོམ་པས་རོ་མྱོང་བས་འཁོར་བ་ལས་ངེས་པར་འབྱིན་པ་སྟེ། ཚིག་དོན་རྟོགས་པར་བྱེད་པའོ། །ཡང་དེ་ཉིད་ལས།

དབྱེ་བ་རྣམ་པ་ལྔ་ཡིན་ཏེ། །

གཞི་གནས་རང་བྱུང་ཤེས་རབ་གྱིས། །

ལུས་སོགས་ཆོས་ཀྱི་རྟེན་རྣམས་བྱེད། །

སྣང་བ་ཅེར་འཛིན་ཤེས་རབ་ཀྱིས། །

དབྱིངས་དང་རིག་པའི་འདུན་ས་འཛིན། །

དྲན་པ་འགག་མེད་[page Ad-593]ཤེས་རབ་ཀྱིས། །

ཤེས་པ་རྩེ་གཅིག་ཡུལ་རྣམས་བསྡུད། །

སོ་སོར་རྟོགས་པའི་ཤེས་རབ་ཀྱིས། །

སྤྱི་དང་རང་གི་མཚན་ཉིད་འབྱེད། །

འཇུག་བྱེད་རྣམ་གསུམ་ཤེས་རབ་ཀྱིས། །

རང་བཞིན་བར་དོར་གཏན་ལ་འབེབས། །

{ཅེས་}[[114]](#footnote-114)སོ། །

#### 2.13.2.4.4 མཚན་ཉིད།

བཞི་པ་མཚན་ཉིད་ནི། ཡུལ་སྣང་བས་བསྡུས་པའི་ཆོས་དང་། ཡུལ་ཅན་རིག་པས་བསྡུས་པའི་ཆོས་རྣམས་རང་བཞིན་མེད་པར་ཤེས་པ་ནི་འདིའི་མཚན་ཉིད་ཡིན་ཏེ། དེ་ཉིད་ལས།

སྣང་དང་མི་སྣང་ཆོས་རྣམས་ཀུན། །

རང་བཞིན་མེད་པར་སུས་ཤེས་པ། །

འདི་ནི་དེ་ཡི་མཚན་ཉིད་དོ། །

ཅེས་པ་དང་། བསྡུད་པར།

ཆོས་རྣམས་རང་བཞིན་མེད་པར་ཡོངས་སུ་ཤེས་གྱུར་པ། །

འདི་ནི་ཤེས་རབ་ཕ་རོལ་ཕྱིན་པ་མཆོག་ཅེས་བརྗོད། །

ཅེས་གསུངས་པ་བཞིན་ནོ། །

#### 2.13.2.4.5 སྒོ།

ལྔ་པ་འཆར་བྱེད་ཀྱི་སྒོ་ནི། དབང་པོ་ལྔ་སྟེ་དབང་ཤེས་ཀྱིས་ཡུལ་འཇལ་བ་ནི་ཤེས་རབ་ཡིན་ལ་དེའི་སྒོ་ཡིན་པའི་ཕྱིར་རོ། །ཁྱད་པར་དུ་སྣ་ནས་དྲན་པ་ཤེས་རབ་ཀྱི་[29-page Dg]རྟ་མེ་རླུང་རྒྱུ་བས་དེ་ཉིད་ཡིན་ཏེ། མེ་རླུང་ཤེས་རབ་ཀྱི་གདངས་མེ་སྟག་[page My-230a]ལྟ་བུ་མཚན་མོ་སྦྲིད་པ་བྱུང་དུས་འཆར་བས་ཤེས་སོ། །ཡང་དེ་ཉིད་ལས།

འཆར་བྱེད་སྒོ་ནི་དབང་པོ་ལྔ། །

ཁྱད་པར་སྣ་ནས་འཆར་བར་བྱེད། །

དེ་རྟགས་མཚན་མོའི་དུས་ཉིད་དུ། །

གློ་དང་སྦྲིད་པ་དྲག་པོ་དང་། །

ཤིན་ཏུ་གློ་དྲག་རླུང་པའི་ཚེ། །

དམར་ལ་གདང་བའི་འོད་ཟེར་ནི། །

མེ་སྟག་བཞིན་དུ་རྣམ་འཕྲོས་པས། །

དེ་ཡི་ཚད་དང་རྟགས་དེ་ཡིས། །

འཆར་བར་བྱེད་པའི་[page Ad-594]སྒོ་ངོས་ཟིན། །

{ཅེས་}[[115]](#footnote-115)སོ། །

#### 2.13.2.4.6 གནས།

དྲུག་པ་གནས་ནི། ཙིཏྟ་ན་ཁྱད་པར་ཆེན་པོའི་རྩ་བཞི་ལ་རིག་པའི་ཡེ་གདངས་རླུང་གིས་བཟུང་ནས་ཕྱིར་མ་འཕྲོས་ནང་ན་རང་གནས་མི་གསལ་བ་ཙམ་ལས། ལས་རླུང་གིས་ཕྱིར་རྩལ་བསྐྱོད་པས་ཡུལ་རིག་པར་ཤར་རོ། །དེའང་མིང་གཞི་འདུས་པའི་ཡེ་གདངས་ལ་གནས་པ་ནི། འབྱུང་བ། ཤེས་པ། ཡེ་ཤེས་རིག་པ་བཞིའི་ཡེ་གདངས་སུ་གནས་པ་སྟེ། དེ་ཉིད་ལས།

སྐྱེད་པར་བྱེད་པའི་རྩ་བཞི་ནས། །

འགྱུ་དང་འགུལ་དང་འཕྲིག་པ་དང་། །

མེ་སྟག་ཡར་བའི་མཚན་ཉིད་དུ། །

ལྔ་ཤེས་རབ། བཞི་རྩ། ལས་ནས། ཀྱི་རླུང་དང་བཅས། །

ཤེས་པ་གསལ་གསལ་རིག་རིག་པོ། །

ཤེས་རབ་རྣམས་ཀྱི་རང་བཞིན་དུ། །

རོ་མ་རྐྱང་མ་ཀུན་{དྷར་}[[116]](#footnote-116)མ། །

ཤེལ་སྦུག་ཁོང་པ་སྟོང་པའི་ནང་། །

གསལ་བ་ཤེས་རབ་ཆེན་པོར་བཞུགས། །

མིང་གཞི་འདུས་པའི་ཡེ་གདངས་སུ། །

ཐམས་ཅད་འབྱེད་པའི་ངོ་བོར་ནི། །

ཡེ་ནས་ལུས་ཀྱི་ཆ་ལ་གནས། །

སྐབས་སུ་རླུང་གིས་རང་བཟུང་བས། །

ཤེས་པ་དྲན་མེད་རྨུགས་པར་ཡང་། །

ཤེས་རབ་རྩལ་རྣམས་རྒྱས་འཐུམས་པས། །

གསལ་བའི་ཆ་མེད་རྨུགས་པར་འགྱུར། །

རང་གི་ཤེས་རབ་རྩལ་སྐྱོད་ཚེ། །

སྔོན་མ་ཐོས་པའི་ཆོས་རྣམས་ཀྱང་། །

ཡིད་ལ་དྲན་ཞིང་གསལ་བར་འཆར། །

གསལ་དང་མི་གསལ་རྩལ་རྣམས་ནི། །

རླུང་གི་གཡོ་འགུལ་ཉིད་ལས་བྱུང་། །

ལུས་དཀྱིལ་རྩ་ནང་གནས་པའོ། །

{ཅེས་}[[117]](#footnote-117)སོ། །

#### 2.13.2.4.7 ཚད།

བདུན་པ་ཚད་ནི། གཞི་གནས་ཀྱི་ཤེས་རབ་ཀྱི་[30-page Dg]ཚད་དགོངས་པ་ལ་མཉམ་པའི་དྲོད་ཚད་ལ་གནས་པའོ། །སྣང་[page Ad-595]བ་[page My-230b]ཅེར་འཛིན་གྱི་ཤེས་རབ་ཀྱི་ཚད། དབྱིངས་རིག་འདྲེས་ཏེ་ཤེས་པ་རང་དབང་ཐོབ་པའོ། །དྲན་པ་འགག་མེད་ཀྱི་ཤེས་རབ་ཀྱི་ཚད། ཤར་གྲོལ་རིས་མེད་པས་འདུ་འཕྲོ་ཟད་དེ་རང་དལ་ལྷུན་གྲུབ་ཀྱི་དགོངས་པ་ལ་གནས་པས་རྐྱེན་གྱིས་རིག་པ་མི་འཕྲོགས་པའོ། །སོ་སོར་རྟོགས་པའི་ཤེས་རབ་ཀྱི་ཚད། གཉིས་བཅས་ཀྱི་ཆོས་རྣམས་སོ་སོར་ཕྱེད་དེ་གཏན་ལ་ཕེབས་པའོ། །འཇུག་བྱེད་རྣམ་གསུམ་གྱི་ཤེས་རབ་ཀྱི་ཚད། ཚིག་དོན་རྟོགས་ནས་དོན་རང་ངོ་ལ་གནས་པའོ། །དེ་སྐད་དུ་ཡང་སྒྲོན་མ་འབར་བ་ལས།

གཞི་གནས་ཤེས་རབ་རང་བྱུང་ཚད། །

ཆོས་ཀུན་མཉམ་པའི་ཉམས་སྐྱེས་ནས། །

ཤེས་པ་བརྟན་པའི་གདེང་རྙེད་ཡིན། །

དེ་ཉིད་འགྱུར་བ་མ་ཡིན་པར། །

རྟག་ཏུ་རྒྱུད་ལ་གནས་པས་ན། །

འདིས་ནི་གཞི་གནས་ཤེས་རབ་ཟིན། །

འདི་ཡི་ལུས་ཀྱང་ཡང་བ་དང་། །

ཤེས་པ་རྣམས་ནི་གསལ་བའོ། །

སྣང་བ་ཅེར་འཛིན་ཤེས་རབ་ཚད། །

བཅོག་གཞག་ཉམས་སུ་མྱོང་བའི་རྟགས། །

ལུས་དཀྱིལ་ཁ་དོག་ལྔ་ཡི་འོད། །

རྩོལ་བ་མེད་པར་ཕྱིར་ཤར་ནས། །

འདི་ལ་ཤེས་པ་རང་ས་ཟིན། །

ལུས་ཀྱང་ས་ལ་རེག་པ་མེད། །

འདི་ཡིས་ཤེས་པ་གར་གཏད་པའི། །

བེམས་པོ་རྣམས་ཀྱང་འཇུ་བར་ནུས། །

རང་རྩལ་འབྱོངས་པའི་ཚད་ཡིན་ནོ། །

དྲན་པ་འགག་མེད་ཤེས་རབ་ཚད། །

ཤེས་པ་གཞན་ལ་འཇུག་པ་མེད། །

གཅིག་པུར་འདུག་པར་དགའ་བ་དང་། །

དབེན་པའི་ས་ལ་རྟག་ཏུ་དད་། །

མི་དང་འགྲོགས་སྙིང་མི་འདོད་པར། །

ཤེས་པ་རྩེ་[page Ad-596]གཅིག་འགྱུར་བ་མེད། །

གཞན་གྱིས་བརྗོད་པའི་གཏམ་ལ་ཡང་། །

ཟུངས་སུ་འཛིན་པ་ཉིད་དང་བྲལ། །

ལྟ་བ་མི་འགྱུར་གདེང་ཉིད་དུ། །

ནམ་མཁའ་དག་ལ་འགྲོ་བ་སྙམ། །

སེམས་དེ་གར་གཏད་ས་དེར་འགག །

ཕ་རོལ་རྣམས་ཀྱི་རྐྱེན་གྱིས་ཀྱང་། །

འདི་ལ་བསྒྱུར་དུ་ག་ལ་ནུས། །

བག་མེད་ཤེས་པ་བདེ་ཡངས་པ། །

འདི་ལ་སྐྱེས་པའི་མི་དེ་ནི། །

དྲན་པ་འགག་མེད་ཤེས་རབ་ཟིན། །

སོ་སོར་རྟོགས་པའི་ཤེས་རབ་ཚད། །

ཀུན་གཞི་[31-page Dg]དང་ནི་ཆོས་སྐུ་ཡང་། །

[page My-230b]འདི་ལྟར་ཕྱེད་རྟགས་འདི་ལྟ་བུ། །

ལུས་ལ་ཞེན་པའི་བློ་བྲལ་ནས། །

རིག་པ་གར་གཏད་སར་གནས་ཏེ། །

ལུས་ནི་བེམས་པོ་བཞིན་དུ་འགྱུར། །

སེམས་དང་ཡེ་ཤེས་ཕྱེད་པས་ནི། །

འགྱུ་བྱེད་རྣམས་ཀྱི་སྒོ་ཡང་འགག །

འབྱུང་བ་{དངས་}[[118]](#footnote-118){བརྙིངས་}[[119]](#footnote-119)སུས་ཕྱེད་པ། །

རགས་པའི་སྣང་བ་རང་འགགས་ཏེ། །

ལུ་གུ་བརྒྱུད་ལ་བདེ་བར་སྤྱོད། །

དེ་བཞིན་འཁོད་འདས་སུས་ཕྱེད་པ། །

འཁྲུལ་པའི་བློ་རྣམས་སྐྱེ་མི་སྲིད། །

གལ་ཏེ་སྐྱེས་ཀྱང་ཕན་གནོད་བྲལ། །

དེ་ལ་སོགས་པའི་རང་ཤེས་ཀྱིས། །

འཁོར་འདས་གཏན་ལ་ཕེབས་པ་ནི། །

སོ་སོར་རྟོགས་པའི་ཤེས་རབ་བོ། །

འཇུག་བྱེད་རྣམ་གསུམ་ཤེས་རབ་ཚད། །

ཆོས་ཀུན་ཚིག་གཅིག་སྨོས་པས་ནི། །

དེ་ཡི་གཞུང་ཀུན་ཤེས་པ་ནི། །

ཐོས་པའི་ཤེས་རབ་ཚད་དུ་ཕྱིན། །

ཤེས་པས་གང་ལ་བསམས་པ་ཡི། །

ཟུངས་དེ་རྒྱུད་ལ་བདེ་ཤར་ནས། །

བསམས་པ་ཡང་ནི་དེ་བཞིན་འབྱོངས། །

གང་བྱུང་རྐྱེན་གྱིས་མི་གནོད་པར། །[page Ad-597]

འཁྲུལ་རྟོག་ཞེན་པ་རང་འགགས་པ། །

འདིས་ནི་བསྒོམ་པའི་ཤེས་རབ་རྙེད། །

ཅེས་སོ། །

#### 2.13.2.4.8 མཐུན་དཔེ།

བརྒྱད་པ་མཐུན་དཔེ་ནི། གང་ལ་ལྟས་པའི་ཡུལ་རིག་ཅིང་རྟོགས་ལ། ཉོན་མོངས་པ་ཐམས་ཅད་བསྲེག་པས་སྤྲ་བ་ལ་མེ་མཆེད་པ་ལྟ་བུ་སྟེ། སྒྲོན་མ་འབར་བ་ལས།

དཔེར་ན་སྤྲ་བ་རླན་མེད་ལ། །

མེ་སྟག་ཕྲ་བ་ཉིད་ཕྲད་ཀྱང་། །

སྤྲ་བ་ཀུན་མཆེད་མེས་བསྲེགས་བཞིན། །

ཤེས་རབ་ཀྱིས་ནི་བག་ཆགས་བསྲེག །

འདི་ཀུན་ཤེས་རབ་སྒྲོན་མའོ། །

{ཅེས་}[[120]](#footnote-120)པ་དང་། སྡུད་པར།

ཤེས་རབ་ཀྱིས་ནི་ཆོས་ཀྱི་རང་བཞིན་ཡོངས་ཤེས་ནས། །

ཁམས་གསུམ་མ་ལུས་པ་ལས་ཡང་དག་འདའ་བར་འགྱུར། །

{ཅེས་}[[121]](#footnote-121)གསུངས་པ་བཞིན་ནོ། །

## 2.13.3 ལེའུ་རེ་རེའི་མཇུག་གི་སྨོན་ལམ།

ཐེག་པའི་མཆོག་རིན་པོ་ཆེའི་མཛོད་ལས། སྒྲོན་མ་བཞིའི་རྣམ་གྲངས་བསྟན་པ་སྟེ། རིམ་ཁང་བཅུ་གསུམ་པའོ།།  །།

1. Nd: ཞེས་ [↑](#footnote-ref-1)
2. Nd: ཞེས་ [↑](#footnote-ref-2)
3. Nd: ཞེས་ [↑](#footnote-ref-3)
4. Nd: དྭངས་ [↑](#footnote-ref-4)
5. Nd: དྭངས་ [↑](#footnote-ref-5)
6. Nd: ཏེ་ [↑](#footnote-ref-6)
7. Nd: ཟླུམ་ [↑](#footnote-ref-7)
8. Nd: omits [↑](#footnote-ref-8)
9. Nd: omits [↑](#footnote-ref-9)
10. Nd: omits [↑](#footnote-ref-10)
11. \*Uv མཚམས་; My: འཚམས་. [↑](#footnote-ref-11)
12. Nd: ཞེས་ [↑](#footnote-ref-12)
13. Nd: ཞེས་ [↑](#footnote-ref-13)
14. Nd: མཚམས་ [↑](#footnote-ref-14)
15. Nd: པདྨ་ [↑](#footnote-ref-15)
16. Nd: omits [↑](#footnote-ref-16)
17. Nd: omits [↑](#footnote-ref-17)
18. Nd: omits [↑](#footnote-ref-18)
19. སྟོང་པའི་ [↑](#footnote-ref-19)
20. Nd: omits [↑](#footnote-ref-20)
21. Nd: མཐུན་ [↑](#footnote-ref-21)
22. Nd: མཐུན་ [↑](#footnote-ref-22)
23. Nd: ཞེས་ [↑](#footnote-ref-23)
24. Nd: དྭངས་ [↑](#footnote-ref-24)
25. Nd: མཐུན་ [↑](#footnote-ref-25)
26. Nd: དྭངས་ [↑](#footnote-ref-26)
27. Nd: དྭངས་ [↑](#footnote-ref-27)
28. Nd: ཞེས་ [↑](#footnote-ref-28)
29. Nd: དྭངས་ [↑](#footnote-ref-29)
30. Nd: དྭངས་ [↑](#footnote-ref-30)
31. Nd: ཏེ། [↑](#footnote-ref-31)
32. Nd: དྭངས་ [↑](#footnote-ref-32)
33. Nd: ཞེས་ [↑](#footnote-ref-33)
34. Nd: ཞེས་ [↑](#footnote-ref-34)
35. Nd: ཞེས་ [↑](#footnote-ref-35)
36. Nd: omits [↑](#footnote-ref-36)
37. Nd: ཞེས་ [↑](#footnote-ref-37)
38. Nd: ཞེས་ [↑](#footnote-ref-38)
39. Nd: དྭངས་ [↑](#footnote-ref-39)
40. Nd: ཞེས་ [↑](#footnote-ref-40)
41. Nd: མཐུན་ [↑](#footnote-ref-41)
42. Nd: དྭངས་ [↑](#footnote-ref-42)
43. Nd: ཞེས་ [↑](#footnote-ref-43)
44. Nd: omits [↑](#footnote-ref-44)
45. Nd: མཐུན་ [↑](#footnote-ref-45)
46. Nd: ཟླུམ་ [↑](#footnote-ref-46)
47. Nd: དྭངས་ [↑](#footnote-ref-47)
48. Nd: ཟླུམ་ [↑](#footnote-ref-48)
49. Nd: བསྐུར་ [↑](#footnote-ref-49)
50. Nd: omits [↑](#footnote-ref-50)
51. Nd: ཞེས་ [↑](#footnote-ref-51)
52. Nd: ཞེས་ [↑](#footnote-ref-52)
53. Nd: བསྒོམ་ [↑](#footnote-ref-53)
54. Nd: བསྒོམ་ [↑](#footnote-ref-54)
55. Nd: ཞེས་ [↑](#footnote-ref-55)
56. Nd: དྭངས་ [↑](#footnote-ref-56)
57. Nd: བསྒྲིབ་ [↑](#footnote-ref-57)
58. Nd: ཞེས་ [↑](#footnote-ref-58)
59. Nd: ཞེས་ [↑](#footnote-ref-59)
60. Nd: ཞེས་ [↑](#footnote-ref-60)
61. Nd: ཞེས་ [↑](#footnote-ref-61)
62. I didn’t mark a source for this quote. [↑](#footnote-ref-62)
63. Nd: ཞེས་ [↑](#footnote-ref-63)
64. Nd: ཞེས་ [↑](#footnote-ref-64)
65. Nd: དྭགས་ [↑](#footnote-ref-65)
66. ཡི་དྭགས [↑](#footnote-ref-66)
67. Nd: ཞེས་ [↑](#footnote-ref-67)
68. Nd: དྭགས་ [↑](#footnote-ref-68)
69. Nd: དྭགས་ [↑](#footnote-ref-69)
70. Nd: ཞེས་ [↑](#footnote-ref-70)
71. Nd: མཛུབ་ [↑](#footnote-ref-71)
72. Dfg: I would suggest correcting “dam bur” to “dal bur” – the former term is not attested anywhere (though “dam por” would mean firmly), while the latter term is constantly used in this specific context. In addition, Longchenpa’s comment after the quote clearly indicates that you must not press too hard because it will cause the wrong effect, which would suggest the point here is press lightly. [↑](#footnote-ref-72)
73. Nd: མཐེབ་ [↑](#footnote-ref-73)
74. Tcd: བའི་མི; Tantra Ab ་ནས་ཡང་. The tantra is a much more likely reading. [↑](#footnote-ref-74)
75. Nd: མཇིང་ [↑](#footnote-ref-75)
76. Nd: མཛུབ་ [↑](#footnote-ref-76)
77. The tantra (Ab) and commentary both have *las* for *la*, and the former is preferable. [↑](#footnote-ref-77)
78. Nd: དྭངས་ [↑](#footnote-ref-78)
79. Nd: དྭངས་ [↑](#footnote-ref-79)
80. Nd: ཞེས་ [↑](#footnote-ref-80)
81. Nd: omits [↑](#footnote-ref-81)
82. Nd: མཐུན་ [↑](#footnote-ref-82)
83. Nd: ཞེས་ [↑](#footnote-ref-83)
84. Nd: ཏེ། [↑](#footnote-ref-84)
85. Nd: ཞེས་ [↑](#footnote-ref-85)
86. Nd: ཞེས་ [↑](#footnote-ref-86)
87. Nd: དྭངས་ [↑](#footnote-ref-87)
88. Nd: དྭངས་ [↑](#footnote-ref-88)
89. Nd: ཞེས་ [↑](#footnote-ref-89)
90. Nd: ཞེས་ [↑](#footnote-ref-90)
91. [↑](#footnote-ref-91)
92. Nd: ཞེས་ [↑](#footnote-ref-92)
93. Nd: མཚམས་ [↑](#footnote-ref-93)
94. Nd: མཚམས་ [↑](#footnote-ref-94)
95. Nd: མཚམས་ [↑](#footnote-ref-95)
96. Nd: མཚམས་ [↑](#footnote-ref-96)
97. Nd: ཞེས་ [↑](#footnote-ref-97)
98. Nd: ཞེས་ [↑](#footnote-ref-98)
99. Nd: ཞེས་ [↑](#footnote-ref-99)
100. Nd: མཚམས་ [↑](#footnote-ref-100)
101. Nd: ཞེས་ [↑](#footnote-ref-101)
102. Nd: བསྡོམས་ [↑](#footnote-ref-102)
103. Nd: བསྡོམས་ [↑](#footnote-ref-103)
104. Nd: མཚམས་ [↑](#footnote-ref-104)
105. Nd: བསྡོམས་ [↑](#footnote-ref-105)
106. Nd: ཞེས་ [↑](#footnote-ref-106)
107. Nd: omits [↑](#footnote-ref-107)
108. Nd: omits [↑](#footnote-ref-108)
109. Nd: omits [↑](#footnote-ref-109)
110. Nd: ཞེས་ [↑](#footnote-ref-110)
111. Nd: ཞེས་ [↑](#footnote-ref-111)
112. Nd: སྲེག་ [↑](#footnote-ref-112)
113. Nd: ཞེས་ [↑](#footnote-ref-113)
114. Nd: ཞེས་ [↑](#footnote-ref-114)
115. Nd: ཞེས་ [↑](#footnote-ref-115)
116. Nd: འདར་ [↑](#footnote-ref-116)
117. Nd: ཞེས་ [↑](#footnote-ref-117)
118. Nd: དྭངས་ [↑](#footnote-ref-118)
119. Nd: སྙིགས་ [↑](#footnote-ref-119)
120. Nd: ཞེས་ [↑](#footnote-ref-120)
121. Nd: ཞེས་ [↑](#footnote-ref-121)